Mi kuda rah samaalukamah: Massala gina? | Mihaaru\nކުދިންތަކެއް މަގުމަތީގައި ކުޅެނީ. --ފޮޓޯ: ނިޝާން އަލީ/މިހާރު\nކަނޑުހުޅުދޫން ފަޒީނާ އަހުމަދު\n21 ޖެނުއަރީ 2020 - 08:30 27 comments\nދެ އަހަރު ނުފުރޭ ކުއްޖެއްގެ ރޭޕުން ރޮއްވާލީ މުޅި ގައުމެވެ. ބައްޕަ އާއި މަންމަ، މަސްތުގެ ދުނިޔޭގައި ވަނިކޮށް، ކާފަ އާއި މުނިކާފަގެ ޝިކާރައަކަށް ވި ކުއްޖާ އަށް ހަމްދަރުދީއާ އެކު އެންމެންގެ ލޭ ކެކި އަރައިގަތީ އެވެ. ހަވަރަށް މީހުން އެއްވާ ގޮތަށް، ހުޅުމާލޭގައި ކުއްޖާގެ ބައްޕަ އޮތް ގޭ ކައިރި އަށް ގޮސް ހަމަނުޖެހުން ވެސް ހިންގި އެވެ.\nއިހުމާލާއި ޒިންމާ އަދާނުކުރުމުގެ ފާޑުކިއުން އަމާޒުވި މި މައްސަލައިގެ ކަވަރޭޖަށް، ގއ. ކަނޑުހުޅުދު އަށް ދިޔަ ދަތުރުމަތީގައި، އަހަރެމެން ފުރަތަމަ މަޑުކުރީ މި އަތޮޅުގެ އެއާޕޯޓު އޮންނަ ރަށް، ކޫއްޑޫގަ އެވެ. ލޯންޗުގެ އިންތިޒާރުގައި އެ ރަށުގެ ބަނދަރުމަތީގައި ހޭދަކުރި ކުޑަ ވަގުތުކޮޅުގައި ވެސް އެތަނުގައި ތިބި އެންމެން ދެއްކީ ރަހުމެއް، ކުލުނެއް، އިންސާނިއްޔަތު ކަމެއް ނެތް ބައެއްގެ އަނިޔާގައި އެ ކުއްޖާގެ "ދިރިއުޅުން މަރާލި" ވާހަކަ އެވެ. ކޫއްޑޫން ކަނޑުހުޅުދު އަށް ދިޔަ ދަތުރުމަތީގައި ގއ. ވިލިނގިއްޔަށް ފައިބައި، ވަން ކެފޭ ތެރޭގައި ތިބި މީހުން ވެސް މި ރަށުގައި ހިނގި ކަންކަން އެ މީހަކަށް ފެންނަ ގޮތަކަށް މާނަކޮށްގެން ނުރުހުން ފާޅުކުރި އެވެ.\nކަނޑުހުޅުދޫގައި އެއް އަހަރާއި ނުވަ މަހުގެ ކުއްޖަކަށް އެހާ ބޮޑު އަނިޔާއެއް ދިނީ ކީއްވެގެން ހެއްޔެވެ؟ ވަރިހަމަ ރައްޔިތުންތަކެއް ދިރިއުޅެނީ ހެއްޔެވެ؟ މުއައްސަސާތަކުން ޒިންމާ އަދާކުރޭ ހެއްޔެވެ؟\nކަނޑުހުޅުދޫ: މި ރަށުގައި ހިނގި ހާދިސާ އިން މުޅި ގައުމު ރޮއްވާލި. --ފޮޓޯ: ނިޝާން އަލީ/މިހާރު\nމި ކަންބޮޑުވުންތަކާ އެކު އަހަރެމެން މިދިޔަ ހޮނިހިރުދުވަހު މި ރަށަށް ފޭބިއިރު، މި ރަށުގެ މީހުންގެ ކަންބޮޑުވުން އަދި މާ ބޮޑެވެ. ފޮޓޯގްރާފަރު ނިޝާން އަލީގެ ކެމެރާ ފެނި، އަހަރެމެން މި ރަށަށް އައި ބޭނުން ވެސް އެ މީހުންނަށް އެނގުނެވެ. ހަމައެކަނި ކޮން މީޑިއާއެއްތޯ އަހާލައި، ވާހަކަ ފަށަނީ ވެސް ގިނަ މީހުން އަމިއްލަ އަށެވެ.\nތުހުމަތު ކުރެވުނު ދެ މީހުންގެ ތެރެއިން ޖިންސީ ގޯނާގެ ރެކޯޑު އޮންނަ މުނިކާފަ ރަށުގެ ކުއްޖަކާ ބެހިފާނެ ކަމާ މެދު އެ މީހުންގެ ހިތުގައި ޝައްކެއް ނެތެވެ.\n"އެކަމަކު ކާފަ އާއި މުނިކާފަ ވެގެން ދެ އަހަރުގެ ދަރިފުޅަށް އެވަރު ކޮށްފިއޭ ބުނީމަ ގަބޫލެއް ނުކުރެވުނު،" މި ރަށުގެ މީހަކު ބުންޏެވެ.\nއަހަރެމެންނަށް ވެސް އެއީ، އަޑު އަހަން އުނދަގޫ، ހިތާއި ސިކުނޑި ބަރުކުރި، ގަބޫލުކުރަން ބޭނުން ނުވި ވާހަކަތަކެކެވެ. ދެ އަހަރު ނުވާ ކުއްޖާގެ ދެ ބޮޑުދައިތައަކު ގިސްލައި ރޮމުން އެ ވާހަކަތައް ކިޔައދިން އިރު އަހަރެމެން ތިބީ ހުއްޓުން އަރައިފަ އެވެ.\nE kujja ah kollafai oil varu feni doctor feshee roan!\nއެ ކުއްޖާ އަށް ކުރި މި އަނިޔާއާ ގުޅުވައި އަހަރެމެން ސުވާލުކުރި މީހުން، އިތުރު ކަމެއް އޮޅުންފިލުވަން ނުޖެހޭ ވަރަށް މި ރަށުގެ ހާލަތު ކިޔައިދިނެވެ.\nޖިންސީ ގޯނާގެ މައްސަލަތައް ނިސްބަތުން ގިނަ؟\nދެ އަހަރުގެ ކުއްޖާގެ މައްސަލަ ފެންމަތިވުމުން ގިނަ ބަޔަކަށް އުފެދުނީ މި ސުވާލެވެ. މިއީ، ޖިންސީ ގޯނާގެ މައްސަލަތަކުގައި އަރާ އޮތް ރަށެއް ހެއްުޔެވެ؟ އެ ކުއްޖާގެ މައްސަލައާ ގުޅުވައި، ކުރިން މި ރަށުގައި ހިނގާފައި ހުރި މައްސަލަތައް ވެސް ސޯޝަލް މީޑިއާ އަށް ދޫކޮށްލުމުން އެހެން ހީވެ އެވެ.\nއެހެން ރަށްތަކެކޭ އެއްގޮތަށް، ހިމޭންކޮށް އޮންނަ މި ރަށުގެ އާބާދީއަކީ 960 އެވެ. އެކަމަކު ރަށުގައި ދިރިއުޅެނީ ގާތްގަނޑަކަށް 500 މީހުންނެވެ. މަސްވެރިކަމުގެ އާމްދަނީ އަށް ބަރޯސާވެފައި އޮންނަ ރަށުގައި ވެސް ގެތައް ހުންނަނީ ޖެހިޖެހިގެންނެވެ. ގިނަ ގެތަކުގައި ބޭރު ފާރު ރާނައި ދޮރޯށި ލާފައި ހުއްޓަސް އެއް ގޭގައި ހިނގާ ކަންކަން، އަނެއް ގެއަކުން ބަލަ އެވެ. އެއް ބަޔަކު އަނެއް ބަޔަކަށް އަޅާލަ އެވެ.\nކަނޑުހުޅުދޫގައި ކުދިންތަކެއް މަގުމަތީގައި: ރަށުގެ ގިނަ މީހުން ބުނަނީ ކަންކަން ސިއްރު ނުކުރާ ކަމަށް --ފޮޓޯ: ނިޝާން އަލީ/މިހާރު\nމި ރަށުގެ ކައުންސިލުން ބުނިގޮތުގައި، އެހެން ރަށްތަކާ އަޅާބަލާ އިރު މި ރަށުގައި ޖިންސީ ގޯނާގެ މައްސަލަތައް ގިނައެއް ނޫނެވެ. ދޭތެރެ ދޭތެރެ އިން ހިނގި މައްސަލަތަކުގެ ތަފްސީލްތަކެއް ވެސް ކައުންސިލުން ދިނެވެ. އޭގެ ތެރޭގައި މި ރަށުގައި ދިރިއުޅުނު އެހެން ރަށެއްގެ މީހަކު [މިހާރު ޖަލުގައި] މިދިޔަ ޖެނުއަރީ ކުއްޖަކާ ބެހެން އުޅުމާއި ފިރިހެނަކު، މި ރަށުގެ އެހެން ފިރިހެން ކުއްޖަކަށް ޖިންސީ ގުނަވަން ދެއްކުން ހިމެނެ އެވެ. ކައުންސިލުން ދެން ދެއްކީ، މި ފަހުން ދެ އަހަރުގެ ކުއްޖާ އަށް ޖިންސީގޯނާކުރި މީހުންނަށް ތުހުމަތުކުރާ މައްސަލަތަކެވެ.\nކައުންސިލްގެ މި ވާހަކައާ ރައްޔިތުންގެ ތެރެއިން ބައެއް މީހުން އެއްބަސްވެ އެވެ. އެކަމަކު މަދު އާބާދީއަކާ ބަލާއިރު ނިސްބަތުން އެފަދަ މައްސަލަތައް ގިނަ ކަމަށް ދެކޭ މީހުން ވެސް އެބަ ތިއްބެވެ.\n"ހުކުމް ތަންފީޒުކުރަން ޖަލުގައި އެބަ ތިބި ބަޔަކު. މިނިވަންވެފައި ވެސް ތިބޭނެ. އަނެއްކާ ތުހުމަތު ކުރެވޭ ކޭސްތަކެއް އެބަހުރި. އެހެންވީމަ މަދެކޭ ނުބުނެވޭނެ،" މި ރަށުގައި ސަރުކާރުގެ ވަޒީފާގައި އުޅޭ މީހަކު، ނަން ނުޖަހަން އެދި ވާހަކަ ދައްކަމުން، ބުންޏެވެ.\nގިނަ ތުހުމަތުތަކެއް އެއް އާއިލާއަކަށް!\nމި ރަށުގައި ހިންގި ޖިންސީ ގޯނާގެ އަމަލުތައް މުއައްސަސާތަކުން ތަހުގީގު ކުރަމުން އަންނަ އިރު، މިކަމުގައި ބޮޑު ތުހުމަތު އެޅިފައި ވަނީ އެއް އާއިލާއެއްގެ ބަޔަކަށެވެ. ދެ އަހަރުގެ ކުއްޖާގެ ކާފަ އާއި މުނިކާގެ އިތުރުން ވެސް ޖިންސީ ގޯނާގެ މައްސަލައެއް ސާބިތުވި މީހަކު އަންނަނީ ޖަލު ހުކުމެއް ތަންފީޒުކުރަމުންނެވެ. އޭނާ އަކީ އާއިލީ ކުއްޖާގެ ގޮތުން ކާފަ އާއި މުނިކާފައާ ގުޅުން އޮންނަ މީހެކެވެ.\nދެ އަހަރުގެ ކުއްޖާ އަށް ޖިންސީ ގޯނާކުރި ކަމަށް ތުހުމަކުރާ ތިން މީހުންގެ ގެ --ފޮޓޯ: ނިޝާން އަލީ/މިހާރު\nޖުޑީޝަލް ސާވިސް ކޮމިޝަނުން މިދިޔަ އަހަރުގެ ފަހުކޮޅު ސަސްޕެންޑްކުރި، ޖިންސީ ފުރައްސާރައިގެ ތުހުމަތު ކުރެވިފައިވާ މި ރަށުގެ އިސް މެޖިސްޓްރޭޓަކީ އެ ކުއްޖާގެ މުނިކާފަ އަށް ބޮޑުބޭބެ ކިޔާ ބޭފުޅެކެވެ. ކޯޓު ހިންގެވުމާ ހަވާލުވެ އޭނާ ހުންނެވި އިރު، މި ރަށުގެ ތިން އަހަރުގެ ކުއްޖަކަށް ކުރިމަތިވި ޖިންސީ ގޯނާގެ މައްސަލަ ނުބަލައި ކޯޓުގައި ދިގުދެންމީ އޭނާގެ ބޮޑުބޭބެ އަށް ތުހުމަތު ކުރެވޭ މައްސަލައަކަށް ވާތީ ކަމަށް މި ރަށުގެ ބައެއް މީހުން ދެކެ އެވެ.\nއެ މޭރުމުން އޭނާ ބައެއް މީހުން ކައިރީ ބައެއް ވާހަކަތައް ދައްކަވާފައި ހުރި ކަމަށް ވެސް، ރަށުގެ ބައެއް މީހުން ބުނެ އެވެ.\n"އެ އާއިލާ ތެރޭގައި ބޮޑަށް އެ ކަންތައް އެ އޮތީ. ސިސްޓަމްގެ ތެރޭގައި ނުފޫޒު ގަދަކޮށްގެން އެ މީހުން މައްސަލަތަކެއް ނުބެލޭ،" އެކަކު ބުންޏެވެ.\nމި އާއިލާ އިން ނޫނަސް މިފަދަ މައްސަލަތައް ފެންމަތިވެ، އެކި މީހުން ހިމެނޭކަން ތަފާސްހިސާބުތަކުން އެނގެ އެވެ. އެހެންކަމުން އެއީ އެންމެ އާއިލާއެއްގެ ތެރޭގައި އޮތް ކަމެކޭ ބުނެ ނިންމާލެވޭކަށެއް ވެސް ނެތެވެ.\nޖިންސީ ގޯނާ ސިއްރު ކުރަނީތަ؟\nމި ސުވާލަށް ރަށު ކައުންސިލުން ވެސް އަދި އަހަރެމެންނާ ވާހަކަ ދެއްކި ގިނަ ރައްޔިތުން ވެސް އެއްބަހެއް ނުވި އެވެ.\n"ނޫން، މި ރަށުގެ ރައްޔިތުންނަކީ ހޭލުންތެރި ބައެއް، ސިއްރެއް ނުކުރޭ. މި ފަހުން ހިނގި ކަންކަން ވެސް ހަމަ މުއައްސަސާތަކަށް ރިޕޯޓްކުރި. ދެ އަހަރުގެ ކުއްޖާގެ ކޭސްގައި އާއިލާ އިން ރިޕޯޓްކުރުމާ އެކު ކައުންސިލް އެ ދުވަހު [ހުކުރުދުވަހު] ހުޅުވައި މަސައްކަތް ކުރި. އޭގެ ކުރިން [މުނި ކާފަގެ ފަރާތުން އެހެން ކުއްޖަކަށް] ދިމާވި ކޭސްގައި ވެސް ކައުންސިލާ ހިއްސާކުރުމާ އެކު ފުލުހުންނާ އެކު ބައްދަލުވުމެއް ބާއްވައި މަޝްވަރާކުރިން،" ކައުންސިލްގެ ރައީސް އަހްމަދު ޝަހީމް ވިދާޅުވި އެވެ.\nއަމިއްލަ ދަރިފުޅަށް ދެ ފަހަރެއްގެ މަތިން ޖިންސީ ގޯނާ ކުރިމަތިވި މުސްލިމާ ހަސަން ވެސް ބުނީ މި ރަށުގައި ޖިންސީ ގޯނާގެ އަމަލުތައް ސިއްރުނުކުރާ ކަމަށެވެ. ރައްކާތެރި ކުރެވެން އޮތް ގޮތަކަށް ކުދިން ވެސް ރައްކާތެރިކުރާ ކަމަށް ބުންޏެވެ.\nއޭނާގެ ކަންބޮޑުވުމަކީ ރިޕޯޓްކޮށް ތަހުގީގު ކުރާ މައްސަލަތަކުގައި ފިޔަވަޅު ނޭޅުމެވެ. ގިނަ ފަހަރަށް ކުށްވެރިވަނީ މައްސަލަ ހުށަހަޅާ މީހާ ކަމަށް ބުންޏެވެ. ނަތީޖާ ވަރަށް ގޯހެވެ؛ މައްސަލަ ހުށަހަޅަން ބައެއް މީހުން ފަސްޖެހެ އެވެ. އިންސާފު ނުލިބޭނެ ކަމުގެ ނާއުއްމީދުގައި ހުށަހެޅުމުގެ ބޭނުމެއް ނެތް ކަމަށް ވެސް ވިސްނޭ ފަހަރުތައް މުސްލިމާ އަށް ވެސް އާދެ އެވެ.\nކަނޑުހުޅުދޫގެ ކުއްޖަކު އެރަށުގެ މަގަކުން ހިނގާލާފައި ދަނީ--ފޮޓޯ: ނިޝާން އަލީ/މިހާރު\nމިގޮތަށް ކަން ހިނގާތީ، އަޅާނުލާ މީހުން ވެސް ތިބެދާނެ އެވެ. މަސްތުވާތަކެތި ބޭނުންކުރާ ދެ މީހަކާއި ޖިންސީ ގޯނާގެ ތުހުމަތުކުރެވޭ ބައެއްގެ ތެރޭގައި ހުރެގެން ދެ އަހަރުގެ ކުއްޖަކަށް ރައްކާތެރިކަމެއް ނެތް ކަމަށް މި ރަށުގެ އެންމެންނަށް އެނގެ އެވެ. އެކަމަކު ރިޕޯޓްކުރިއަސް މައްސަލަ ނުބެލޭނެ ކަމަށް ބުނެ، އެ މީހުން ވަރިހަމަކޮށްގެން ތިބީ އެވެ. ކުޑަ އާބާދީއެއްގައި އުޒުރު ދައްކައި ތިބުމަކީ ރަނގަޅު ގޮތެއް ހެއްޔެވެ؟ މި މައްސަލަތައް ހުއްޓުވަން މުޅި ރަށް އަތުގުޅާލައިފި ނަމަ، ހައްލު ލިބޭނެ ގޮތެއް ފެންނާނެ އެވެ.\nމައްސަލަތައް ރިޕޯޓްކޮށް، ގާނޫނީ މަރުހަލާތައް ކަޑައްތުކުރެވެމުންދާ ވަރުން އާއިލާތަކަށް އޮންނަ ހައްގުތަކާއި އަޅަން ޖެހޭ ފިޔަވަޅުތަކުގެ ހޭލުންތެރިކަން މި ރަށުގައި އުފައްދަން ޖެހެ އެވެ. ރަށުގެ ރައްޔިތުންނަށް އޮޅުން ނުފިލަނީ މިކަމެވެ.\nމި ހުރިހާ ކަންބޮޑުވުމެއް އެ މީހުންގެ އެބަ ހުއްޓެވެ. ދެ އަހަރުގެ ކުއްޖާ އަށް ކުރި އަނިޔާ އެހެން ކުއްޖަކަށް ތަކުރާރުވާކަށް މި ރަށުގެ ރައްޔިތުން ބޭނުމެއް ނުވެ އެވެ.\nAniyaa libunu2aharu ge kujjaa2aharu bandhugai!\nއަހަރެމެން ކައިރީގައި އެ މީހުން އެދުނީ، މި ވާހަކަތައް ލިޔެ މުއައްސަސާތަކަށް ފޯރުކޮށްދިނުމަށެވެ؛ އެ މީހުންގެ ވާހަކަތަކުންނާއި އަހަރެމެންގެ ދަތުރުގައި މަޑުކުރި އަނެއް ދެ ރަށުންނާއި ބައްދަލުވި މި އަތޮޅުގެ އެހެން ރަށްތަކުގެ މީހުންގެ ފަރާތުން އެނގުނީ، ފިޔަވަޅު ނާޅައިފި ނަމަ މި ރަށުގައި މި ހިނގި ކަމެއް މި އަތޮޅުގެ އެހެން ރަށެއްގައި ހިނގުމުގެ ފުރުސަތު ވެސް އެބަ އޮތް ކަމެވެ!\nއެންމެންގެ ލޯ ހުޅުވާލަދީ މިފަހަރު ސަމާލުކަމަށް މި އައީ، ކަނޑުހުޅުދު އެވެ؛ މި ހާލަތުގައި ދެން އޮތީ ކޮން ރަށެއް ހެއްޔެވެ؟\nއިތުރު ލިޔުންތައް ކުޑަކުދިންނަށް އަނިޔާކުރުން ގއ. ކަނޑުހުޅުދޫ ކުދިންނަށް ޖިންސީ ގޯނާކުރުން ޖިންސީ އަނިޔާ ޖިންސީ ގޯނާކުރުން ކުޑަކުދިން


Dheen Hathiyaarakah Nuhadhan Maumoon, Gasim Adhi Imran Ah MDP Chairperson Ilthimaaskohfi - Vaguthu\nއެމްޑީޕީ ޗެއާޕާސަން މައުމޫނާއި ގާސިމާއި އިމްރާނަށް: ދީން ހަތިޔާރަކަށް ނުހަދާ!\nއެމްޑީޕީގެ ޗެއާޕާސަން ހަސަން ލަތީފް – ވަގުތު އިމޭޖްސް: މުހައްމަދު ހައްޔާން\nދީން ހަތިޔާރަކަށް ނުހަދަން ކުރީގެ ރައީސް މައުމޫން އަބްދުލްޤައްޔޫޫމާއި، ޖުމްހޫރީ ޕާޓީގެ ލީޑަރު ގާސިމް އިބްރާހިމާއި އަދާލަތު ޕާޓީގެ ރައީސް އިމްރާން އަބްދުﷲ އަށް އެމްޑީޕީ ޗެއާޕާސަން ހަސަން ލަތީފް އިލްތިމާސްކޮށްފިއެވެ.\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓެއްގެ މައްސަލަ ބޮޑުވެ ފާޑުކިޔުން އަމާޒުވެފައި ވާއިރު މައުމޫނާއި ގާސިމް ވަނީ އެރިޕޯޓްގައި ހުރި ވާހަކަތައް ކުށްވެރިކުރައްވާފައެވެ. މިހާތަނަށް އިމްރާން އެކަމާއި ގުޅިގެން އެއްވެސް އެއްޗެއް ވިދާޅެއް ނުވެއެވެ. ނަމަވެސް އަދާލަތު ޕާޓީން ނެރުނު ބަޔާނެއްގައި ވަނީ އެރިޕޯޓްގައި ހުރި ވާހަކަތައް ކުށްވެރިކުރައްވާފައެވެ.\nއެމްޑީއެން އަށް އެއްވެސް ފިޔަވަޅެއް ނާޅާކަމަށް ބުނެ ސަރުކާރަށާއި އެމްޑީޕީ އަށް ފާޑުކިޔުން އަމާޒުވެފައި ވަނިކޮށް އެމްޑީޕީގެ ރައީސް މުހައްމަދު ނަޝީދު ވެސް ވަނީ ރިޕޯޓާއި ގުޅިގެން ދައްކާ ވާހަކައަކީ ދީން ސިޔާސީ ހަތިޔާރަކަށް ބޭނުން ކުރުން ކަމަށް ސިފަ ކުރައްވާ ޓްވީޓެއް ކުރައްވާފައެވެ.\nއެމްޑީއެންގެ ރިޕޯޓްގައި ހުރި ވާހަކަތައް ކުށްވެރި ކުރެއްވުމުގެ ބަދަލުގައި ނަޝީދު ވިދާޅުވީ ސިޔާސީ ފުރުސަތު ހޯދުމަށް އިސްލާމް ދީން ހަތިޔާރެއްގެ ގޮތުގައި ބޭނުން ކުރުމަކީ އެންމެ ބޮޑަށް އިސްލާމް ދީނަށް ފުރައްސާރަ ކުރުން ކަމަށެވެ.\nރައީސް ސޯލިހް ސަރުކާރުގެ ކުޅިވަރު ކަންކަން ހުރީ 1980 ގެ ގޮތަށް: ހަސަން ލަތީފް\nއޮކްޓޯބަރ 6, 2019 08:38\nޑިމޮކްރަސީއޭ މިކިޔާ އެއްޗެއް ހަތިޔާރަކަށް ހަދައިގެން ދީން ފުޑުފުޑުކުރަން މަސައްކަތް ނުކުރުމަށް ތިބައިގަނޑަށް ގޮވާލަށް، ލަދުކުޑަމީހާ\nއޮކްޓޯބަރ 6, 2019 10:45\nއޮކްޓޯބަރ 6, 2019 08:43\nﷲ ސުބުޙާނަހޫ ވަތަޢާލާ ކަލޭމެން ދުނިޔެއަށް ފޮނުއްވީ އެއިލާހުގެ ދީނަށް ފުރައްސާރަކުރަންތަ؟ މިމީހުން ކިޔާނެހާ އެއްޗެއް ކިޔާފައި ބަޔަކު އެކަމާ ހިތްހަމަ ނުޖެހުނީމާ މިބުނަނީ ދީން ހަތިޔާރަކަށް ނުހަދާށޯ! މީހަކު އަޅެފަހެ އަޖައިބެއް ނުވާނެތަ؟ ކިތަންމެ ވަރަކަށް ޑިމޮކުރަސީގެ ނިވަލަށްވަދެ އިސްލާމްދީނަށް ފުރައްސާރަކުރިޔަސް ކާފަރުން ނާންނާނެ ކަލޭމެންނަށް ހިމާޔަތްދޭކަށް. އެކަމަކު ﷲތަޢާލާ އެއިލާހުގެ ދީނަށް ނަސްރުދޭބަޔަކަށް ނަސްރުދެއްވާނެ.\nއޮކްޓޯބަރ 6, 2019 08:44\nލާދީނީ މީހުންނަށް ހަޖަމެއް ނުކުރެވޭނެ އެހެން މީހަކު ދައްކާ ވާހަކައެއް. ދީނުގެ ވާހަކަ ދައްކަނީ ކޮންމެހެން ސިޔާސީ ވެގެންތަ، މުޅި ގައުމު ހަލާކުކޮށްފި. ޔާ ﷲ، މީ ލާދީނީ ބައިގަނޑުގެ ކިބައިން އިސްލާމް ދީނާއި މި ގައުމު ސަލާމަތް ކޮށްދެއްވާށި.\nޙަސަނާ ކަލޭ ތީ ލާދީނީ މީހެއް ދީނީ ދަރުސަކަށް ސްޓޭޑިއަމް ނުދޭން ތެޅުނު ވައްތަރު އަހުރމެން ހަނދާން އެބަހުރި ބަލަގަ މިހިރަ މޮޔަޔާ '' ރޯދައަކީ އައްޑަނައެއް '' ރޯދަ އައްޑަނައަކަށް ވަނީ މުސްލިމުން ރޯދަ ހިފީމަ ރޯދަ އަކީ އިސްލާމް ދީނުގެ ރުކުނެއް ދެން ކޮބާތަ ދީން އައްޑަނައަކަށް ނުވެފަ\nއޮކްޓޯބަރ 6, 2019 08:48\nސިޔާސީ ކަންކަމުގައި އިސްލާމްދީން ހަތިޔާރަކަށް ނުހެދެންވީ އެއްވެސް ސަބަބެއްނެތް. ޚުދު ކީރިތި ޤުރުއާނުގައި ސިޔާސަތުތައް ރާވާ ހިންގަންވީ ގޮތުގެ އެތައް އެތައް އާޔަތްތަކެއް ﷲ ތަޢާލާ ބާވާލައްވާފައިވޭ. އެހެންވީމާ އިސްލާމްދީން ހަތިޔާރަކަށް ނުހަދާށޭ ބުނުމުގެ އެއްވެސް ހައްގެއް ކަލޭމެންނަކަށް ނޯންނާނެ.\nބަލަގަ ހަސަނާ އިސްލާމްދީން ނޫން އެހެން ކޮން އެހެން ކޮން ހަތިޔާރެއްގެ ވާހަކަތައް ކަލޭ ތިޔަ ދައްކަނީ،ދެން ކޮން ދީނެއްތަ؟ލާދީނީ ހަތިޔަރުތަ؟ކުރިސްޓިއަންދީންތަނޫނީ ބުދުދީންތަ؟ދެން މުސްލިމުންނަށް އިސްލާމްދީން ނޫން ކޮންދީނެއްގައި ހިފެން އޮތީ،ހަސަނާ ކޮންމެހެން ނަޟީދު ކިޔާ އެއްޗެއް ތަރުޖަމާކުރަން އުޅޭނެ ކަމެއް ނެތް،ހަސަނާ ކޮން ހާސާރެއް ތިދަމަނީ.ބަލަގަ އެމްޑިއެން ގެ އެ އަމަލުކުއްވެރިކޮށްނުލައިގެން ތި އުޅެނީ ކީއްވެ،؟ކޮން މަސްރޮއްޓެކޭ ތިކިޔަނީ ؟\nއިސްލާމް ދީން ފުނޑާލަން ޑިމޮކްރަސީ ހަތިޔާރަކަށް ނުހަދާށެ !!!!\nއޮކްޓޯބަރ 6, 2019 08:53\nލަނޑަޔާ ވާނީ ލަނޑަޔާ. އެމްޑީޕީ ގައި މުޅިންވެސް އުޅޭނީ ލާދީނީ ފިކުރުގެ މީހުން. މީ އޮޅިފައިވާ ކަމެއްނޫން. ދީން ހަތިޔާރަކަށް ނަގަނީ ދީނާއި ކުޅޭތީ. ދީނާ ނުކުޅެ ލާދީނީ ސިޔާސަތު މިގައުމަށް ނުގެނެސް ކަލޭމެންގެ ލާދީނީ ސިޔާސަތު އެހެން ޤައުމަކަށް ފަތުރަންދޭބަލަ. އޭރުން ދީން ހަތިޔާރަކަށް ނުނަގާނަން.\nއެދުވަހުން އެބަހީ ގިޔާމަތް ދުވަހުން ޑިމޮކުރަސީގެ އަޅުންނާއި އިބިލީސްވެސް ކަލޭމެން ދޫކޮށްފައި ދުވެ ފިލާނެއެވެ.\nއޮކްޓޯބަރ 6, 2019 09:04\nއިސްލާމް ދީނަށްވުރެއް ކުރިޔަށް ނެރެވޭނެ އެއްވެސް އެއްޗެއްނެތް.. ހަތިޔާރަކަށް ހަދަންޖެހިއްޖެޔާ އެކަންވެސްކުރާނަން.. ދީނަކީ އިސްލާމްދީން.. އެހެންދީނަކަށް އެއްވެސް ހާލެއްގައި ޖާގައެއްނުދެވޭނެ. ސާފުވެއްޖެތަ؟\nއޮކްޓޯބަރ 6, 2019 09:13\nފުރައްސާރަކުރިމީހުނަށްވުރެ ފުރައްސާރައާއި ދެކޮޅުވިމީހުނަށްކިޔާ ފާޑުކިއުން އިތުރުވެއްޖެއެވެ، ދީނަށް ފުރައްސާރަ ކުރުން ކުންވެރިކުރުމަކީ ކޮންމެ މުސްލިމަކު އިސްކަންދޭންޖެހޭނެކަމެކެވެ. ދީނުގެ ފަސާދައަކީ ނިއުކުލިއަރ ބޮމަކަށްވުރެ ނުރައްކާތެރި ކަމެކެވެ.ސަލާމަތީ ބާރުތަކުން މިކަން ކޮންޓްރޯލްކުރުމަށް ފިޔަވަޅުއަޅާންޖެހެއެވެ.ދިވެހިންނަކީ މުސްލިމުންނެވެ.\nއޮކްޓޯބަރ 6, 2019 09:14\nމި އަށް ނޭގޭތަ .މިވެގެން އުޅޭގޮތެއްވެސް\nއޮކްޓޯބަރ 6, 2019 09:17\nނަޝީދު ޤާސިމަށް ވެރިކަން ހޯދަދޭން އުޅޭހެން ހާދަހީވެޔޭ\nދީނާސިޔާސަކީ އެކައްޗެއް ދީނަށް ފުރައްސާރަކުރާ މީހުންނަށް އެމީހުންގެ އަމިއްލަ ނަފުސު ހެޔޮހިތުން ތަޢުބާވުމަށް ގޮވާލަން(.)\nއޮކްޓޯބަރ 6, 2019 09:22\nHassan Latheef ރެޑް ބެލޫން ހަސަން ލަތީފު އެވެ\nމުސްލިމުން ދުސްމަނުންނާ ކުރިމަތިލާނީ ހަތިޔާރާ އެކުގައިއެވެ. ހުސްތަކާއެއްނޫނޭވެ\nހަގުރާމަ ކުރަނީ ﷲ ގެ ރަހުމަށްތަށް އެދި ނަސްރުލިބުމަށް އެދިއެދި ތިބެއެވެ\nބާރުވެރި ފަރާތަކީ މާﷲ ކަން އެންމެހާ މުސްލިމުން ޔަގީން ކޮއްގެން މިތިބީ\nއޮކްޓޯބަރ 6, 2019 09:30\nއެމްޑީޕީން ކީއްވެތަ ޑިމޮކްރަސީ އާއި އިންސާނީ ހައްގުތައް ސިޔާސި ހަތިޔާރަކަށް ހަދަނީ\nއޮކްޓޯބަރ 6, 2019 09:31\nއެމްޑީޕީގެ އިސް ސަފުގަ މިތިބަ ލާދީނީ ބައިގަނޑު ތިއްބަ ދެން ދުވަހަކުވެސް އެމްޑީޕީ އަކަށް ތާޢީދެއް ނުކުރާނަން. މިފަހަރު ރިޔާސީ އިންތިހާބާ މަޖިލިސް އިންތިހާބުގަ ތާޢީދުކޮށް ވޯޓްދެވުނީތީ އިންތިހާއަށް ހިތާމަކުރަން\nއޮކްޓޯބަރ 6, 2019 09:32\nބަލަ ސިޔާސީ މީހަކު ބުނާ ކޮންމެ ވާހަކައެއް ސިޔާސީ ވޭތަ..... ކުރިން ކިޔަމުން ދިޔަ ލަވަދޯ ތިޔަ ކިޔަނީ ސިޔަސީ މީހަކު ކުށެއް ކޮށްގެން ބަަންދު ކުރީމާ ވެސް ސިޔާސީ މީހުން ސަރުކާރުން ހައްޔަރު ކުރަނީއޭ ތިޔަ އަނގައިން ގޮވީ ... ސިޔާސީ މީހުންނަކީވެސް ދިވެހި ރައްޔިތުން ހަސަންކޮމެއް ތިޔަ ގޮތަށް ޓްވިޓް ކޮށްލަ ކޮށްލަ ތިބޭ މާބޮޑު މަގާމެކޭ ... ޗެއަރ ޕާސަން ..... ގޮނޑީގެ ވެރިޔާ ... ތިޔަ ގޮނޑި ގެއްލި ހުރިހާ ކަމެއް ހަތިމް ވެދާނެ ދާދި މަދު ހިނދު ކޮޅެއްގެ ތެރޭގައި ކުރެވިފައިވާ ފާފަ ތަކަށް ތައުބާވޭ ... ގީބަ ބުނުން ދޮގު ހެދުން ... ލާދިނީ ..ކަންކަމުން......\nއޮކްޓޯބަރ 6, 2019 09:33\nހަސަން ލަތީފް ކަލޭތި ކާކުތަ؟؟/\nއޮކްޓޯބަރ 6, 2019 09:49\nހިތާމައިގެ ކޮޅެއްވެސް ނެތް. ދިވެހިރައްޔިތުން.ނަށް މިގެނެވުނީ ސޯލިޙް ވެރިކަމެއްތޯ ސްވާލް އުފެދޭ. ވަލިއްޔުލް އަމްރު މިކަމުގައި އެއްވެސް އެއްޗެއް ވިދާޅުނުވާ ކަން ފާހަގަ ކުރެވޭ.އަމިއްލަ ފަރުދެއްގެ ހައިސިއްޔަތުން ނުވިތާކަށް މިއިސްލާމީ އުއްމަތުގެ މިއަދުގެ ބައްޕަގެ މަޤާމުގައި ހުންނެވި ބޭފުޅަކު މިކަން އާދައިގެ ކަމަކަށް ހައްދަވާ އަޅާނުލާ ހުރުން މީ ބަލައި ގަނެވޭނެ ކަމެއްނޫން. ވޯޓްލި ވ. ފޮނި އުއްމީދެއްގައި. ރަނގަޅު މީހަކާއި ޤައުމު ހަވާލު ކުރުމުގެ ބޭލުމުގައި.ދެރަވެއްޖެ ވޯޓްދެވުނީތީވެސް.ނުވިތާކަށް ބައިމީހުން ދީނާމެދު ޖަދަލު މިކުރަނީ.ދެރަވަރު ކަމެއް.\nއޮކްޓޯބަރ 6, 2019 10:05\nދިވެހިންނަށް އެޅުނު ގޯސްފިޔަވަޅު ރަގަޅު ކުރުމަށް މަސައްކަތް ފެށުމުގެ ވަގުތު ނުޖެހޭބާ؟\nއޮކްޓޯބަރ 6, 2019 10:08\nއަރުވާޖަހައިގެން ނުކުމެ، ނަސީދަށްވެރިކަން ހޯދައިދިން އިރުވެސް ތިހުރިހާ މީހުންވެސް ގަބޫލުކުރާނެ ނަސީދުގެ\nސަރުކާރެއްގައި ދީނަކަށް ޖާގައެއްނުއޮންނާނެކަން. މިހާރު\nއެވާހަކަ ދައްކަނީ މަތިއޮމާންކުރަން.\nފަސާދަކުރަނީ ކޮންބައެއް؟ އިސްލާމްދީނުގެ ދިފާއުގަ އެއްޗެއްބުނުމަކީ ފަސާދަކުރުން ކަމަށް ބައެއްމީހުން މިދެކެނީ... އެމް.ޑީ.ޕީ އިސްމީހުން އިސްލާމް ދީންދެކެ ހާދަ ނަފްރަތެކޭ މިވަނީ... ﷲ އަށް ބިރުވެތިވެ އިސްލާމް ދީނަށް ނަސްރުދިނުމަށް ހުރިހާ ދިވެހިން އެއްބައިވަމާހިނގާ...\nއޮކްޓޯބަރ 6, 2019 10:15\nމީނާގެ މައްޗައް ދައުވާ އުފުލަން އެބަޖެހޭ.\nއޮކްޓޯބަރ 6, 2019 10:20\nއަހަރެން ހަމަ ހިނި އަންނަނީ! އަމިއްލަ އެދުމުން ފޯވެފަ ތިބިބަޔަކު އިންޑިޔާ އެމެރިކާގެ އުނގަށްވެއްޓި ރާއްޖެ ޚަރާބު ކުރުވިއިރު ބުއްޅަބޭގެ ޕާޓީއަކީ މިކަހަލަ ބައެއްކަން ނޭގުނީއުތަ!\nއޮކްޓޯބަރ 6, 2019 10:21\nދީނުގެ ދިފާއުގައި ބަސް ބުނާނެ ދީނައް ބަޔަކު ފުރައްސާރަކޮއްފިއްޔާ.. އެކަން ނުހުއްޓުވޭނެ. ތިމާމެންގެ މުނާފިގުކަން ބޭޒާރުވުންނޫންކަމެއް ނުވާނެ. ދެން އަންނާނީ އަހަރެމެންގެ ވެރިކަމެއް. މިއަދު ދީނައް ފުރައްސާރަކުރި އެންމެންގެ މައްޗައް ޝަރީއަތް ބަރާބަރައް ހިނގާނެ.\nބަލަހަސަންލަތީފޫ އިސްލާމްދީނަކީއެންމެވަރުގަދަހަތިޔާރުކަމެއްނޭގޭތަ އެދީނުގާﷲއެންގެވިގޮތައް ވަރުގަދަޔައްސާބިތުކަމާއެކީހިފަހައްޓައިގެންތިބޭބަޔަކު ެއެއްވެސްމީހަކައްބައްޔެއްނުކުރެވޭނެ އަންޝާﷲ އެއީވާނެކަމެއްނޫން\nއޮކްޓޯބަރ 6, 2019 10:24\nދީން ހަތިޔާރަކައް ހަދަނީ ކޮންބައެއްބާ ؟ މި ބުރާންޗައް އިނގޭބާ ... ދީން ހަތިޔާރަކައް ހަދާ ހަރުކަށި ފިކުރު ފެތުރެނީ ދީނީ ތައުލީމު ދިނުމުން ކަމައް ބުނމަކީ ދީން ހަތިޔާރަކައް ހެދުމެއް ނޫންތަ؟ ތައުލީމީ މަނހަޖުގައި ދީން ކިޔަވައިދޭ މިންވަރު ބޮޑުވެގެން ނޭވާ ނުލެވިގެން އުޅެނީ ކޮންބައެއް؟ ކާކު؟ ދީން ހަތިޔާރަކައް ހަދަނީ ރައްޔިތުން މަޖލިސް ގެ ރައީސް އާއި އެމްޑީޕީ އަދި އެމްޑީ އެން އިން ނޫންތަ؟ ކީރިތި ގުރުއާން އަށް ހަޖޫ ޖެހުމާއި މި އުއްމަތު ރަސޫލާ އަށް ފުރައްސާރަ ކުރުމަކީ ދީ ހަތިޔރަކައް ހެދުން ނޫން ދެން ކޮންކަމެއްބާ؟ އެފަދަ ކަން ކަން ދިފާއު ކުރަން ވާހަކ ދައްކާ އެންމެނަކީ ލާދީނީ ފިކުރާ ވިސްނުމުގެ މީހުން ކަމުގައި ނޫނީ ނުވާނެ .... ދިވެހި ސަރުކާއި އެމްޑީޕީ ނުރުހުނަސް އެފަދަ މީހުނަކީ ލާދީ މީހުން ..ދީން ބެނުން ކުރަމުން ތިޔަދަނީ ހަތިޔާކައް ހަދައިގެން ވެރިކަމުގައި ތިބުމައް..\nއޮކްޓޯބަރ 6, 2019 10:28\nމީ އެއްކަލަ 8 ކަޝިމަތި މާލޭ މީހާ ދޯ ކެނެރީ ނަޝީދު ގެ ވާހަކަ ދިފާއު ކުރާނީ ތިކަހަލަ ލަދު ކުޑަ މީހުން، ބަލަ ތިކަން ފައްޓައިގެން ތިޔަ އުޅެނީ ތިޔަ ބައިގަޑު އަހަރަމެނެގެ ހަތިޔާރަކީ ވެސް އަދި ހުރިހާ އެއްޗަކީ ވެސް އިސްލާމް ދީން، އަހަރުމެންނަށް ވެވުނު ގޮތަކުން ނަޞްރު ދޭނަށް އިންޝާ ﷲ ، އެއީ ތިޔަ ބައިގަޑު ކިތަންމެ ނުރުހުނަސް\nއޮކްޓޯބަރ 6, 2019 10:41\nޙަސަން ލަތީފް އެވެ ކަލޭޔަކަސް އެމްޑީޕީ އަކަސް އަދި އެހެންމީހަކަސް އިސްލާމްދީނަ ޖޯކްޖަހާ ޙައްސަކޮށް ﷲ އާއި ރަސޫލާ އަށް ޖޯކްޖަހަން އެއީ ޑިމޮކްރަސީ ކަމަށް ވަންޏާ އެކަމާ ދެކޮޅަށް މުސްލިމު ދިވެހި ކޮންމެ ދަރިޔަކު ވާހަކަ ދައްކާނެ. އެއީ ސީޔާސީ މިހަސް އަދި އެހެންމީހަކަސް އަދި ކަލޭމެން ކިތަންމެ ރުހުނަކަސް. އެޖެންޑާ 19 ރަނގަޅަށް ދަސްވެއްޖެ. ﷲ ގެ އިރާދަފުޅުން ކަލޭމެން އެންމެން ފަޞީހަތްވެއްޖެ. ﷲ އީ އެންމެ ކުޅަދުންވަންތަ ޙާލިގް ވަންތަ ﷲގެ. އެއްވެސް ކަމެއްގެ ބާރު އެވެސް މީހެއްގަ އަތުގައި ނޯންނާނެ.!\nބަލަ ކަލޭމެން ދީނަށް ފުރައްސާރަކުރާއިރު އެއްޗެއް ނުބުނެ ތިބެންވީހޭ؟ ކަލޭމެން ހުޅަގުގެ އަނ ދިރި ފަރާތްތަކާ ގުޅިގެން ރާއްޖޭގެ އޮތް އިސްލާމީ ވަހު ދަތު ނަގާލުމަށް ކުރާ މަސައްކަތް ހުއްޓުވަން ދިވެހިން މިތިބީ ފިސާރި ކެރިގެން\nއޮކްޓޯބަރ 6, 2019 10:48\nގައުމުގަތިބި އިއްޒަތްރެިންނާ ބެހެން މީ ދެން ކާކު\nހަސަނާ ދީން ހަތިޔާރަކަށް ހަދައިގެން އުޅެނީ ގާނޫނުއަސާސީ ޑްރާފްޓް ކުރިގްރޫޕާއި އެގްރޫޕްގައި ހިމެނޭ ގޭދޮށު ކުދިން. އޭރުވެސް ތިކަންނުކުރެވިގެން ހިންދާމެން ނަގޫޖެހިތާ ބޯޖަހަމުން ދުވީ. މިރާއްޖޭގެ ހުރިހާ ރައްޔިތުނެއް ނެތް ހިނދުކޮޅެއްގަ. ތިކަން ދިފާއުކުރަން ހަތިޔާރޭ، ކަސިޔާރޭ، ހުސިޔަޜޭ ނުގޮވާ ހުރޭ.\nއޮކްޓޯބަރ 6, 2019 10:50\nރަސޫލާއަށް ހިތަށްއެރި އެއްޗެއް ގޮވާއިރު އެކަން ކުއްވެރި ނުކޮށް ތި ލަތީފާ ތިޔަ ކިޔަނީ އެއެއްޗެހި ގޮވާމީހުން އިސްލާމް ދީނު ގައި ތިބި ކަމަށް، މީނަގެ އިސްލާމް ޓީޗަރަކީ ހާޑިންހަމް ވީމާ ވާނީ އެހެންތާ! ގޮތްކުޑަ،\nއޮކްޓޯބަރ 6, 2019 11:05\nނަޝީދަށް ހަނދުމަކޮށް އަރުވަން އިސްލާމްދީން ދިފާއު ކުރުމަކީ ދީން ސިޔާސީ ހަތިޔާރަކަށް ހެދުމެއް ނޫން\nއޮކްޓޯބަރ 6, 2019 11:20\nތިއީ ހަމަ ތިޔަ ލާދީނީ ބައިގަނޑު ކުރާ ހުރިހައި ކަމެއް ރަނގަޅަށް އެނގިތިބެ އެމީހުން ދިފާއުކޮށް، ހައްގު މަގުގަ މަސައްކަތްކުރާމީހުންގެ މަސައްކަތް އެހެންމީހުންނަށް އޮޅުވާލަން ވާހަކަ ދައްކާމީހުން. ތިއީ ހަމަ ވަރަށް ނުބައި ނުލަފާ ބައެއް. ތިއީ މިގައުމު ހަލާކުކުރާ މީހުން.\nއޮކްޓޯބަރ 6, 2019 11:29\nޑިމޮކްރަސީ ހަތިޔާރަކަށް ހަދއިގެން އަހަރުމެންގެ ދީނާ، ޤައުމާ، އަމާންކަން ނަގާލަން މަސައްކަތް ނުކުރުމަށް ނަސީދުއަށާއި އެމްޑީޕީގެ ފިކުރަށް ގޮވާލަން\nއޮކްޓޯބަރ 6, 2019 11:39\nމަޖުލިސް މެޖޯރެޓީ އޮތެއްކަމަކު ރައްޔިތުންނައް ބިރުނު ދައްކާ\nއޮކްޓޯބަރ 6, 2019 11:40\nއެމްޑީޕީ ޗެއާޕާސަން ބުނާހާ ގޮތަކައް މައުމޫނާއި ގާސިމާއި އަދދ ދި އިމްރާނު ޖެހޭބާ ތަބާވާން ދީނަން ފުރައްސާރަ ކުރީމަވެސް ކޯލިސަނޭ ކިޔާފަ\nއޮކްޓޯބަރ 6, 2019 11:55\nތީ ތިއެންމެން ވެސް ވާހަކަދައްކާގޮތް ކަން އެގޭނު ދިވެހިންނައް، ނަޝީދު އާ، ސޯލިހުއާ، ލަތީފުޔާ، އީވާ ޔާ، ޝަހިންދަޔާ، އިބްރޭ ޔާ، ހަމްޒާ ޔާ، އާނިޔާ އާ، އެންމެންވެސް ތިކަހަލަ އެއްޗެތި ކިޔާނަގަނީ.\nއޮކްޓޯބަރ 6, 2019 12:39\nތީ ތެދެއް، ތީ ހަމަ އެއްފެންވަރުގެ މީހުން. ތިނޫން ބަޔެއް ނުވެސް އުޅޭނެ މޑޕ އަކު.\nއޮކްޓޯބަރ 6, 2019 12:20\nބަލަ ތިޔަ ޕާޓީއަށް ރައްޔިތުން އަޣުލަބިއްޔަތު ދިނީ ހުޅަގުގެ ދޮންމީހުނާ ގުޅިގެން ރާއްޖޭގައި އޮތް އިސްލާމީ ވަހު ދަތު ނަގާލާ ލާ ދީނީ ފިކުރުތައް ފަތުރާކަށްނޫން. ޒިންމާ ދާރު އިޚްލާސްތެރި ކަމެއް އޮތްނަމަ ފުރަތަމަ ރިޕޯޓް ގައި އޮތް ދީނަށް ފުރައްސާރަކުރުން ކުށްވެރި ކުރާނީ. ދެބޯގެރި ދުއްވާނީކީ ނޫން\nއޮކްޓޯބަރ 6, 2019 12:21\nއެމްޑީޕީގެ އިސް ސަފުގައި ނުހުންނާ ލާ ދީނީ ނޫން އެކަކުވެސް. މިއީ ހަޤީގަތް.\nއޮކްޓޯބަރ 6, 2019 13:37\nބަލަ ގަމާރުވިޔަސް ތީ ބޮޑުވަރު\nމުސްލިމުންގެ ހަތިޔާރަކީ އަދި އައްޑަނައަކީވެސް ދީން\nތިފަދަ ވާހަކަ ދައްކާނީ ލާދީނީ މީހުން\nއޮކްޓޯބަރ 6, 2019 14:45\nބަލަގަ ނަސީދު އަހަރުމެން ދަންނަން ނަސީދަކީވެސް އިސްލާމްދީންދެކެ ރުޅިއަރާ މީހެއްކަން ނިކަން ނަސީދު ބުނެދީބަލަ އެވާހަކަތައް ލިއުނުމީނުންނަކީ އިސްލާމްދީން ނޫން ދީނެއްގެ ބަޔަކީތަ ؟ނޫނީ އިސްލާމްދީން ނޭގޭތީ ލިޔެވުނީތަ ؟ ނުވަތަ ވަކަރަށް ޖެހުމަށް ގަސްތުގަ ލިއުނީތަ ؟ދީން ނެގޭ ބަޔަކު ދީނީވާހަކަ ލިޔަން ހަވާލުކުރީ ކޮންބޭފުޅަކުބާ ؟އެ ރިޕޯޓް ހޯމްމިނިސްޓަރީން ފާސް ނުކޮށަބާ ވެބްސައިޓް ގަ އާންމުކުރީ ؟ މިއީ ބަލަންޖެހޭ ކަންކަން.\nއޮކްޓޯބަރ 6, 2019 14:56\nޙަސަން ލަތީފު ޤަބޫލުކުރަންތަ އެން.ޑީއެމް ރިޕޯޓްގައި އިސްލާމް ދީނަށް ފުރައްސާރަ ކޮށްފައިވާކަން؟ އެހެންކަމަށް ވާނަމަ ސިޔާސީ އިސްބޭފުޅަކަސް އިސްލާމް ދީންދެކެ ލޯބިވާ ނަމަ މަޑަކުން ނުހުރެވޭނެ.\nއޮކްޓޯބަރ 6, 2019 15:48\nލާދީނީ ޗެއަރޕާސަން. ކަލޭ މިޤައުމުން ފެއްސިގަނޭ. މިއި އިސްލާމީ ޤައމެއް. މިޤައުމުގެ އެންމެ ވަރުގަދަ ހަތިޔާރަކީ އިސްލާމްދީން. ލާދީނީ ބައިގަދަށް މި އިންތިޚާބުގައި ފިލާވަޅެއް ލިވބެންޖެހޭ.\nއޮކްޓޯބަރ 6, 2019 15:51\nފެންނަ މަންޒަރު ތަކުން އެމްޑީޕީ އަދި ސަރުކާރު މި ދަނީ ކަނު އަދިރި މިސްރާބުގަ. ޙެޔޮ މަގަށް ރުޖޫއަވޭ.\nއޮކްޓޯބަރ 6, 2019 15:54\nލަތީފު ބުނަން ކަލޭސައިޒުގައިހުރޭ ކަލޭތީ އިސްލާންދީނޭކިޔައިގެން ވާހަކަ ދެއްކޭވަރުގެމީހެއްނޫން\nއޮކްޓޯބަރ 6, 2019 16:21\nމުސްލިމުން ދީން ހަތިޔާރަަކަށް ނަހަދާ ދެން ހަތިޔާރަކަށް ހަދާނީ ކޯޗެއް؟ ތިމާގެ ކޮނމެ ދުވަހެއް ގުނަނީ އެދީނުގަ އަނގަވާފައިވާ ގޮތައް. ހިސާބު ބައްލަވަނީވެސް ހަމަ އެދީނުގަ ބަޔާން ކޮއްދީފަ އޮތްގޮތައް. މިއަދު އަނގަފުޅާކޮއްފަ މަތިހަށި ފުއްޕާފަ އުޅެވިދާނެ އެވެސް އިންސާނާ އިމްތިހާނުކުރުމުގެގޮތުން ﷲ އެކަމައް ތަގުދީރު ކުރެއްވީތީ. ހިސާބުބެލޭ، އިންސާފް އަރާ ހަމަކުރާނެ، ހައްގު އަޒާބާ ސަވާބު އެދުވަހުން ދޭނެ. މީވާ ވަގުތު ފާއިތުނުވަނީސް ތައުބާވެ ހަމަމަގައް އެނބުރޭ، ނޫނީ އިތުރު އުޒުރެއްނެތް.\nއޮކްޓޯބަރ 6, 2019 16:28\nއިސްލާމްދީނަކީ ބާތިލް އެންމެހާކަމަކާއި އަދި ޝާއިތާނާގެ ޕާޓީތަކާއި ދެކޮޅު އެންމެ ވަރުގަދަ ހަތިޔާރު.. އަދި ތަގްވާވެރިކަމަކީ ދީނުގެ ނިއުކުލިޔާ. ބޮލުންފަތް ފައިބާ ހުސްވާއިރުވެސް ކަލޭމެންގެ ބޮލަކު ބުއްދިޔެއް ނުހުރެޔޭ.. އެތެރެހުސް ނާށިގަނޑެއް އޮންނަނީ.\nއޮކްޓޯބަރ 6, 2019 17:48\nލާދީނީ ކަންކަމަށް ފުރުސަތުދީ މަގުފަހިކުރަން، ހައްދުފަހަނައެޅިއޭ ކިޔައިގެން ދީން ހަތިޔާރަކަށް ހެދުން މިމީހުންނަށް އޯކޭވޭ.\nއޮކްޓޯބަރ 8, 2019 00:39\nފުލުހުން ބުނީ އެއީ އެމީހުންގެ ޚިޔާލޭ. ދެން ކޮން.ބެހޭކަމެއް!\nއޮކްޓޯބަރ 8, 2019 00:43\nކަލޯގެއާ މިހާރު އެމީހުން ހާދަ ބިރެއް ގަންނާނޭ. ޓެރަރިސްޓު ބުނި ބަހެއް ތަކުރާރުވީމަ ދެން ގަންނާނީ ހަމަ ބިރު.\nއޮކްޓޯބަރ 8, 2019 08:24\nމީކޮން މީހެއް މާއަނގަ ގަދަވެގެން މި. މިއޮތީ ޑިމޮކްރަސީ އައިސްފައި. ލާދީނީ ބައިގަނޑު ކެކެކެކެކެކެކެކެކެކެކެކެ


2 ޖުލައި 20192ކޮމެންޓް\nމަންޒަރުގެ ހަރަކާތްތައް ވަނީ ލަސްވެފައެވެ. ގަސްގަހުގެ ފަތްތަކުގައި ބީހެމުންދާ ވައި ރޯޅިތައް ވެސް ފަތްތަކާ ސަމާސާ ކުރާނީއެވެ. ވައިރޯޅިތައް ވެސް ފަތްތަކުގައި ބީހިލުމަށް ފަހު މަޑު ޖެހެނީއެވެ. ފަތްތަކާ ދުރަށްދާން ބޭނުން ނުވަނީއެވެ. މުޅި ތަނުގައި އެއްވަސް ވެފައިވަނީ އިރުދޭމަލުގެ ތާޒާ ވަހެވެ. ފެހިކަން ގަދަ އެ ބަގީޗާގައި ފަރިވެ ފޮޅެމުންދާ މައުތަކުގެ ވަހެވެ. ނޭވާ އެތެރެއަށް ދަމާލައިފި ނަމަ ސިކުނޑީގެ ތެރެއަށް ވަދެގެންދަނީ އެ ވަހެވެ. އިރުދޭމަލުގެ މީރު ވަހެވެ. މުޅި ގޯތިތެރޭގައި ރަނިކަން ކުރަމުންދަނީ އިރުދޭމާ ގަސްތަކެވެ. ގެއަށް ވަންނަން އޮތް ހިނގާރީގެ ދެފަރާތުގައެވެ. ގޭގެ ދޮރޯށި މަތީގައެވެ.\nކުއްލިއަކަށް ގޭގެ މައިދޮރު ބޭރަށް ހުޅުވާލިއެވެ. ހުދުކުލައިގެ ބޫޓެއް ފެނުނެވެ. ދެތިން ފިޔަވަޅު ކުރިއަށް އެޅިއެވެ. ފެންނަމުން ދިޔައީ ހުދުކުލައިގެ އާދައިގެ ބޫޓެކެވެ. ފިޔަވަޅުތައް ހުއްޓުނެވެ. ފައިކައިރީގައި ރަތްކުލައިގެ ފޮށްޓެއް ބެހެއްޓިއެވެ. އާދައިގެ ކުޑަކުޑަ ފޮށްޓެކެވެ. ދަތުރުފޮށްޓެކެވެ. އެއާއެކު ފަހަތުން ފެންނަމުން ދިޔައީ ފިރިހެނެއްގެ ބޫޓުގެ ކުރިއެވެ. އަވަސް ފިޔަވަޅުތަކެއްގެ ފަހުން ކަޅުކުލައިގެ އެ ބޫޓުގެ ފިޔަވަޅުތައް ވެސް ހުއްޓުނެވެ. ހުދުކުލައިގެ ބޫޓު ކައިރިއަށެވެ.\nއެއީ އުމަރާއި އަނީއެވެ. އުމަރަކީ އަނީގެ އަލަތު ފިރިމީހާއެވެ. އުމަރުގެ ހިތް ދެވުނީ އަނީއަކަށް ނޫނެވެ. އެކަން އަނީއަށް އަރަތަކަށް ނުވެއެވެ. ހާލަތު ބަދަލުވީމައެވެ. އެއާއެކު ޒަމާނުގެ ފުރޮޅުން އުމަރުގެ ސިކުނޑި ވެސް ދޮވެލީމައެވެ. ނަމަވެސް، އަނީވަނީ އުމުރުގެ ހިތް އަތުލައިފައެވެ. އަނީ އެ ގެޔަށް ގެނައީ އުމަރު ބޭނުންވެގެންނެވެ. އަނީ ވެސް ބޭނުން ވެގެންނެވެ. ރަސްމީ ގޮތުގައެވެ. އެ ގެޔަކީ އަނީއަށް ޓަކައި އުމަރު ބިނާކުރި ލޯބީގެ ތާޖުމަހަލެވެ. އެއީ އުމަރުގެ ނިޝާތު ބާޣެވެ. އަނީގެ ޕެރިސްޓަވަރެވެ. އުމަރު ބޭނުންވީ އޭނާގެ ހަނދަކީ އަނީގެ އުނގުކަމުގައި ހެދުމަށެވެ. އަނީގެ މޯހިރުން އަބަދުމެ ފެންވަރާށެވެ. އަނީ ބޭނުންވީ އެ ލޯބީގެ ހުކުކޮޅު ވިދުވާށެވެ.\nއެ ދެ މަފިރިން އެ ގޭގައި އުޅޭތާ ދިހަ އަހަރު ފުރި އެގާރަވަނަ އަހަރަށް ގުނަން ފެށީ އިއްޔެއެވެ. ދިހަ އަހަރު ވަންދެން ކައިވެނިވީ ދުވަސް ފާހަގަކުރެއެވެ. ކޭކު ފަޅައެވެ. ނަފުސީ ނަގައެވެ. އެކަމަކު އެގާރަވަނަ އަހަރީ ދުވަސް ފުންމާލީ މުސީބާތުގެ ކުއްތާއެއް ފަދައިންނެވެ. އިންޒާރު ދީފައިވަނިކޮށް އެރި ސުނާމީއެއް ފަދައިންނެވެ. ސުނާމީ އުފެދުނީ ހިތުގެ ތެރެއަށް އައި ހެލުން ވަރަކުންނެވެ. އެކަންވީ އިއްޔެއެވެ. އޭގެ ފަހުން ކުދިކުދި ހެލުންތައް ކެނޑިނޭޅި އަންނަމުންދާތާ ސައުވީސް ގަޑިއިރުވަނީއެވެ.\nމި އަހަރު އެ މީހުން ކައިވެނީގެ އަހަރީ ދުވަހެއް ނުބާއްވައެވެ. މާ ބޮނޑިއެއް ނުދެއެވެ. ކޭކެއް ނުފަޅައެވެ. ނަފުސީއެއް ނުނަގައެވެ. އެ މީހުންގެ ވިސްނުން ހުރީ އެހެން ކަމެއްގައެވެ. ދެ ސިކުނޑީގައި ވެސް ޖަހަމުން ދިޔައީ ދެ ރާޅެވެ. އެއްރާޅު އައްސޭރި ފަށަށް ބީއްސަނީއެވެ. އަނެއް ރާޅު ދަތުރު ކުރަނީ ކަނޑުއޮޅި ހުރަސްކޮށެވެ. ސީދާ މާ ކަނޑަށެވެ.\nއުމަރު ބަލައިލީ އަނީގެ ލޮލަށެވެ. އަނީއަށް ވެސް ބަލައިލެވުނީ ސީދާ އުމަރުގެ ލޮލަށެވެ. އެއާއެކު ދެ މީހުންނަށް ކުރެވުނީ އެއް ޚިޔާލެކެވެ. އެއް އިހްސާސެކެވެ. ހަނދާނުގެ ތަސްވީރު ފޮތުގެ ސަފުހާތައް އުކި ގަތެވެ. މުޅި ފޮތުގައި ހުރި ފޮޓޯތައް މައްޗަށް އަރަމުން ދިޔައެވެ. ފަހަރަކު ފޮޓޯއެކެވެ. ކޮލެޖުގައި ކިޔަވަން އުޅުނު ދުވަސްތަކުގެ ހަނދާނީ މަންޒަރުތަކެވެ. އެ އުފާވެރި އިހުސާސްތަކެވެ. މާލޭގެ ހަލަބޮލި މަގުތަކުގެ މަންޒަރުތަކެވެ. ހުޅުމާލޭގެ ހިތްފަހި އަތިރި މައްޗެވެ. ދާލަންމަތީގައި ހިނގައިލެވުނު ދުވަހެވެ. ދުބާއީގެ ޓަވަރެވެ. އެތަނުގައި ނެގުނު ފޮޓޯތަކެވެ. އެންމެ ފަހުން މައްކާގެ ހަރަމްފުޅެވެ. ހައްޖު ހެދުމެވެ. އިހުރާމެވެ.\nކުއްލިއަކަށް އަނީ އިސްޖަހައިލިއެވެ. އޭނާ ބޭނުންވީ ލޮލަށް ގިނަވަމުން ދިޔަ ކަރުނަތައް އުމަރަށް ސިއްރުކުރާށެވެ. އަނީ މަޑުމަޑުން އުމަރުގެ ދެ އަތުގައި ހިފައިލިއެވެ. އަނެއްކާ ވެސް އުމަރުގެ މޫނަށް ބަލައިލިއެވެ. އުމަރުގެ މޫނުމަތީން ފެންނަމުން ދަނީ ހިތާމައިގެ އަސަރުތަކެވެ. ގޮތް ހުސްވެފައިވާ ކަމުގެ ނިޝާންތަކެވެ. އުމަރު ބަލައިލީ އަނީގެ މޫނަށެވެ. އާދޭހާއެކު ކަމަކަށް އެދޭ ފަދައިންނެވެ. ތިޔަ ނިންމުން ބަދަލު ކުރާށޭ ބުނާފަދަ ގޮތަކަށެވެ.\nއަނީ، އުމަރުގެ އަތްތިލައިގައި ހިފައިލަމުން އުމަރުގެ އަތްތިލަ ހުޅުވާލިއެވެ. އުމަރުގެ ކަނާއަތުގެ މެދުގައި އަނީގެ ހިމަ އިނގިލިތައް ޖައްސައިލިއެވެ. އަނީ މަޑުމަޑުން އުމަރުގެ އަތުގެ ހުދުހަމުގައި އޭނާގެ ހިމަ ހޯލި އިނގިލިތަކުން ފިރުމައިލިއެވެ. އެއަށްފަހު، އުމަރުގެ އަތުގެ މެދުގައި އެއްޗެއް ބާއްވާލަމުން އުމަރުގެ މުށް ބަންދުކޮށްލިއެވެ.\nއުމަރު އަތް ހިއްލައިލިއެވެ. މަޑުމަޑުން މުށް ހުޅުވާލިއެވެ. އެއާއެކު އުމަރުގެ ދެ ލޯ ބޮޑުވެގެން ދިޔައެވެ. ހީވީ އުމަރު ހުއްޓުނުހެންނެވެ. މުޅި މީހާގެ ނޭވާ ހުއްޓި ގަނޑުވި ކަހަލައެވެ. އެސްފިޔަ ޖަހައި ވެސް ނުލައި އޭނާ ބަލަން ހުރީ އަތުގައި އޮތް އަނގޮޓިއަށެވެ. އެއީ އޭނާ އަނީއަށް ދިން ހަދިޔާއެވެ. އޭނާގެ ލޯބީގެ ރަމުޒެވެ. ހިތުގެ ނަކަލެވެ.\nއަނީގެ އުމަރަށް ފުރަގަސްދީ އެނބުރިލިއެވެ. ކައިރީގައި ހުރި ފޮށީގެ އަތްގަނޑުގައި ހިފައިލިއެވެ. ލަސް ފިޔަވަޅުތަކަކާއެކު އޭނާ ހިނގައި ގަތެވެ. ހިނގާރިގައި އަތުރާފައިވާ ގާތަކުގެ މަތީގައި މަޑުމަޑުން ދަބަސް ދަމަމުންނެވެ. އުމަރު އަތް ހިއްލައިލެވުނެވެ. އޭނާއަށް އިތުރު ހަރަކާތެއް ކުރެވޭވަރެއް ނުވިއެވެ. ކަޅި ޖަހައިނުލައި ބަލަން ހުރެވުނީ އަނީގެ ފިޔަވަޅު ތަކަށެވެ.\nއުމަރުގެ ދެ ލޯ ކަރުނުން ފުރެމުން ދިޔައެވެ. އޭނާގެ ލޮލަށް ޖަމާވަމުންދާ ކަރުނަތައް ކޯތާފަތް ހުރަސްކުރަމުން ދިޔައެވެ. ތުނިކޮށް ކޮށައި އެއްވަރުކޮށްފައިވާ ތުނބުޅީގެ ތެރެއަށް ރޮނގުތަކެއް ސިފައިގައި ކަރުނަތައް ފޭދެމުން ދިޔައެވެ.\nއަނެއްކާ ވެސް ހަނދާނުގެ ސަފުހާތައް އުކެން ފެށިއެވެ. ދެތިން ދުވަސްކުރިން އަނީ ދެއްކި ވާހަކަތަކެވެ. ޑޮކުޓަރަށް ގޮސް ދެމީހުން ހެދި ޓެސްޓުތަކެވެ. ދުވަހަކު ވެސް އަނީއަށް ކުއްޖަކު ނުލިބޭނެ ކަމަށް ޓެސްޓުތަކުން ދެއްކި ކަމެވެ. އެއާއެކު އޭނާގެ މޫނު މަތީގައި އެ ކަރުދާސްތައް އުދުހިގަތެވެ. މުޅިތަނުގައި އެ ކަރުދާސްތައް އުދުހެމުން ދިޔަ ހަނދާންތައް އާވަމުން ދިޔައެވެ. އަނީއަށް ލިބުނު ކުއްލި ޚަބަރުން އޭނާ މާޔޫސްނުވި މަންޒަރުން ސުވާލުގެ ފައްވާރާއެއް ބޯ މައްޗަށް ވެއްޓުނުކަމުގެ އިހުސާސް އުމަރަށް ކުރެވުނެވެ.\n"އަހަރެން ދެރަ ވެގެން އިތުރަށް ކުރާނެ ކަމެއް ނޯންނާނެ. އަހަންނަކީ މައު ނާޅާ ގަހެއް. އެކަން އަހަންނަށް އެނގުނުތާ އެތައް ޒަމާނެއް. އެކަމާ އަހަރެން ދެރަވުމަކުން އަހަންނަށް ލިބޭނެ މޮޅެއް ނެތް،" އަނީގެ ޖުމުލަތަކުން މުޅިތަން ގުގުމަމުން ދިޔައެވެ. "އަހަންނަށް އޮތީ އެއްމެ ގޮތެއް. އެގޮތް އަހަރެން ހަނދަން ބޭނުން."\nއުމަރުގެ ކަންފަތުގައި އަތްއަޅައިލިއެވެ. މުޅި މީހާ ތުރުތުރު އަޅައިގަތެވެ. އެއާއެކު ބާރުބާރަށް އަނީއަށް ގޮވާލިއެވެ. ލިބުނު ކުއްލި ސިހުމާއެކު އަނީއަށް ބަލައިލެވުނެވެ. އޭރު އުމަރު ބޮލުގައި އަތްއަޅައިގެން ބިންމައްޗަށް ތިރިވަނީއެވެ. މުޅިމީހާ ތުރުތުރު އަޅަމުންނެވެ.\nއަނީއަށް މަންޒަރު ބަލާކަށް މަޑެއް ނުކުރެވުނެވެ. ދެ ފިޔަވަޅު އެއްކޮށްލަމުން އުމަރާ ހަމައަށް އައެވެ. އުމަރުގެ ގައިގައި ހިފަހައްޓައިލިއެވެ. އެއާއެކު އޭނާ މަންމައަށް ގޮވާލިއެވެ. ބާރުބާރަށެވެ. ގޭތެރެއިން އުމަރުގެ މަންމައާއި ބައްޕަ ނުކުތެވެ. ވާނުވާ ބޯޑު އަޅުވައިގެންނެވެ. ދެ ލޯ ނިތްމަތީ ހަރުކޮށްގެންނެވެ.\nއުމަރަށް ލޯ ހުޅުވާލެވުނެވެ. އޭރު އޭނާ އޮތީ ގޭގެ ބޮޑު ކޮޓަރީގައެވެ. މަންމައާއި ބައްޕަގެ މޫނަށް އޭނާ ބަލައިލިއެވެ. އެއާއެކު މައުސޫމު ގޮތަކަށް އަނީގެ މޫނަށް ބަލައިލިއެވެ. އަނީގެ މޫނުން އޭނާއަށް ފެނުނީ މާޔޫސްކަމުގެ އަސަރުތަކެވެ. ހިތާމައިގެ ކުލަވަރެވެ. އުމަރު ގާތަށް ހިނި އަޔެވެ. އޭނާ ބާރުބާރަށް ހޭން ފެށިއެވެ.\nއުމަރުގެ މަންމައާއި ބައްޕަ ވެސް ހައިރާން ކަމާއެކު ބަލަން ތިއްބެވެ.\n"ދަރިފުޅާ އުމަރޫ. ދަރިފުޅާ ކިހިނެއްތަ ވީ؟" އުމަރުގެ މަންމަ، ނަފީސާ ރޯން ފެށިއެވެ.\nއުމަރުގެ ހުއްޓައިލިއެވެ. މަޑުމަޑުން އޭނާ އެނދުން ތެދުވެ އިށީނެވެ. އަނެއްކާ ވެސް ބަލައިލީ އަނީގެ މޫނަށެވެ.\n"އަހަރެން އެކްޓްކުރަން މޮޅު ދޯ. ފިލުމެއް ކުޅެލެވިދާނެ ދޯ. އަނީ ދާތީ އަހަރެން ކުޅުނު ޑުރާމަގައި އެންމެން ޖެހުނީ. އަހަންނަށް އަޑު އިވުނޭ މަންމަމެން ދެއްކި ވާހަކަތައް ވެސް،" އުމަރު ހީލިއެވެ. "އަހަރެން ބޭނުންވީ އަނީއަށް ނުދެވޭނެ ގޮތެއް ހެދުން."\n"އެއްވެސް މަޖަލެއް ނޫން" ނަފީސާ ތުން އަނބުރައިލިއެވެ.\n"ދެން އަހަރެން ދަނީ" އަނީ ވެސް ބަލަން ހުރެފައި ބުނެލިއެވެ.\n"އަނީ ޕްލީސް ނުދޭ. އަހަރެން އެކަނި ކޮށްފަ ނުދޭ. އަހަރެން ވަރަށް އެކަނި ވެރިވާނެ. އާދޭސްކުރަން. އަހަންނަށް ތިހެން ނުހަދާ. ޕްލީޒް. ޕްލީ...،" އުމަރު އާދޭސްކުރަން ފެށިއެވެ. "އަހަންގެ އެއްވެސް ޝަކުވާއެއް ނެތް. އަހަރުމެންގެ ކައިވެނީގެ މޭވާ ނުލިބުމަކުން އަހަރެން ދެރައެއް ނުވަން. ދުނިޔޭގައި ހުންނަ ހުރިހާ ގަހެއްގައި މަލެއް ނާޅާނެ. އެއީ މައްސަލައެއް ނޫން. އަދި ވަގުތު ޖެހުނީމަ އަހަރުމެންނަށް ކުދީން ވެސް ލިބޭނެ. ޑޮކުޓަރު ބުންޏެއްނު އުއްމީދު ކަނޑައިނުލާށޭ. ޑޮކުޓަރުގެ ރިޕޯޓު ކޮންމެ ގޮތަކަށް އޮތަސް ވަގުތު ޖެހުނީމަ ވާންވީ ކަމެއްވާނޭ. އަނީ! ޕްލީޒް އަދި މަޑުކޮށްލަދީ. އަދި ތިން މަހަށް ބަލަންވީނު. އަނެއް ދުވަހު އެއްނު ހައްޖުން މިއައީ ވެސް."\nއަނީ އަތުގައި އޮތް އަތްދަބަސް ހާވާން ފެށިއެވެ. އެ އަތްދަބަހުން އޭނާ ގަނޑުތަކެއް ނެގިއެވެ. އެ ގަނޑުތައް އުމަރުގެ އަތަށް ދިއްކޮށްލިއެވެ.\n"މި ކޮން ކަމެއް؟" އުމަރު ހައިރާންކަމާއެކު ސުވާލުކޮށްލިއެވެ.\n"ތި އެންމެ ފަހުގެ ނިންމުން. އުއްމީދު ކުރަން ވަރަށް އިޚްތިރާމާއެކު ބަލައިގަންނާނެ ކަމަށް" އަނީ ލުއި ގޮތަކަށް ހިނިތުންވެލިއެވެ.\nއުމަރު ގަނޑުތައް ބަލަން ފެށިއެވެ. އޭނާ މޫނު މައްޗަށް ވެރިވަމުން ދިޔައީ އުފާވެރިކަމުގެ އިހުސާސެކެވެ.\n"ހުވާ. މި އަސްލެއްތަ؟ ގަބޫލެއް ނުކުރެވޭ!" އުމަރު އުފަލުން ބުނެލިއެވެ.\n"އާން. ގަބޫލު ނުކުރާނެތީ3ޑޮކުޓަރުންނަށް ދެއްކީ. އުމަރާ ސިއްރުން ކުރިކަމަކީ މީ. ހުރިހާ ޓެސްޓަކުން ދެއްކީ އެއް ނަތީޖާއެއް. އަހަންނަށް ޝައްކުވެގެން މި ޗެކު ކުރީ ވެސް. މަންމައަށް ވެސް މިކަން އެނގޭނެދޯ މަންމާ" އުމަރު އަތުގައި އޮތް އިތުރު ދެ ގަނޑު އަނީއަށް ދިއްކޮށްލިއެވެ.\nއުމަރު ކޮޅަށް ތެދުވިއެވެ. އޭނާ އުފަލުން ނަށަން ފެށިއެވެ.\n"ކޮބާ ހީވޭ. މަބުނީމެއްނު. ކޮންމެ ގަހެއްގައި ވެސް ކޮންމެ ވެސް ދުވަހަކުން މައު އަޅާނޭ. ކަންކަން ކުރާންވާ ތަރުތީބުން ކަންކަން ކުރުމުން އެކަލާނގެ ހުރިހާ ކަމެއް ބަދަލުކޮށްދެއްވާނެ،" އުމަރު އަނީގެ ގައިގައި ބައްދާލިއެވެ. "ބައެއް ކަންކަމަކީ އިމްތިހާނު. ދަންނަވަންވީ ފަރާތުގައި ދަންނަވަން ޖެހޭ ގޮތަށް ދަންނަވާތޯ ބެއްލެވުމަށް ބައެއް ކަންކަން އެކަލާނގެ ވަނީ ހިފަހައްޓަވައިފަ. އަދި ބައެއް ފަހަރު އެއީ އިބްރަތަކަށް ފުދޭނެ."\n"ތި ދައްކަނީ ކޮން ވާހަކައެއްތަ؟" ނަފީސާ ސުވާލުކޮށްލިއެވެ.\nމިދައްކަނީ މަންމަ މާމައަކަށް ވާން އުޅޭ ކަހަލަ،" އުމަރު ހެމުން ބުނެލިއެވެ. "އާނ މަންމާ، އެ ވެސް އެއްފަހަރާ މާމަ ދެ ދަރީން. ކިހައި އުފާވެރި. އަލްހަމްދުﷲ"\n"އަލްހަމްދުﷲ، ކެތްތެރިކަމުގެ މޭވާ ފޮނިވާނޭ މީހުން ބުނަނީ ރަނގަޅަށް" ނަފީސާ ހިނިތުންވެލިއެވެ.\nހީވީ ހަމަ ލޮލަށް ފެންނަހެން... ސިފަކުރުން ހަބޭސް...


SunOnline: Pegasus hacking ge hsikaara akah French Raees Macron\nމުޙައްމަދު ނާއިލް ހަފީޒް 21 Jul 2021, 10:38\nފްރާންސްގެ ރައީސް އެމެނުއަލް މެކްރޯން\nޕެގަސަސް ހެކިން ސޮފްޓްވެއާ ބޭނުންކޮށްގެން ފާރަލާ މީހުންގެ ތެރޭގައި ފްރާންސްގެ ރައީސް އެމެނުއަލް މެކްރޯން ހިމެނުމުގެ ފުރުސަތު އެބައޮތްކަމަށް އޭއެފްޕީއިން ރިޕޯޓުކޮށްފިއެވެ.\nއިސްއާއީލުގެ އެންއެސްއޯ ކުންފުނިން އުފައްދާޛައިވާ މި ސޮފްޓްވެއާ ވިއްކަނީ ހަމައެކަނި އިންސާނީ ހައްގުތަކަށް އިހުތިރާމު ކުރާ ގައުމުތަކުގެ ތަންފީޒީ އިދާރާތަކަށާއި އަސްކަރިއްޔާއަށާއި ޖާސޫސީ އިދާރާތަކަށެވެ. އަދި އެ މުއާމަލާތް ހިންގަނީ ސޮފްޓްވެއާ ބޭނުން ކުރާނީ ހަމައެކަނި ޖިނާއީ އަދި ގައުމީ ސަލާމަތާ ގުޅުން ހުރި މައްސަލަތަކާ ގުޅިގެން ކަމަށް ބުނާ ކޮންޓްރެކްޓެއްގައި ސޮއި ކުރުވުމަށްފަހުގައެވެ.\nފްރާންސުގެ ނަން ޕްރޮފިޓް މީޑިއާ އޯގަނައިޒޭޝަނެއް ކަމަށްވާ ފޮބިޑެން ސްޓޯރީސްއާއި އެމްނެސްޓީ އިންޓަނޭޝަނަލްއަށް ލިބުނު ސިއްރު މައުލޫމާތުތަކަކާ ގުޅިގެން މީޑިއާ ކޮންސޯޓިއަމަކުން ކުރި ތަހުގީގަކުން ހާމަވި ގޮތުގައި ގައުމުތަކުން ގެންދިޔައީ ޕެގަސަސް ސޮފްޓްވެއާ ނަހަމަގޮތުގައި ބޭނުންކޮށް, ގައުމީ ސަލާމަތުގެ ކަންކަމާއި އެއްވެސް ކުށަކާ ނުބެހޭ މީހުންނާއި, އެކްޓިވިސްޓުންނާއި ނޫސްވެރިން ފަދަ މީހުންނަށް ފާރަލަމުންނެވެ. ދަ ގާޑިއަނުން ރިޕޯޔުކުރި ގޮތުގައި ޕެގަސަސް ގަތް ފަރާތްތަކުން ޖާސޫސުކުރަން ބޭނުންވާ 50,000 އަށްވުރެ ގިނަ ފޯނު ނަންބަރު ލީކުވެފައި ވެއެވެ.\nއޭއެފްޕީއިންރޭ ރިޕޯޓުކުރި ގޮތުގައި 2016 ވަނަ އަހަރުން ފެށިގެން ފާރަލަމުން އަންނަ 50،000 މީހުންގެ ތެރޭގައި އެ ގައުމުގެ ރައީސް އިމަނުއެލް މެކްެރޮން ހިމެނޭކަމަށެވެ. އަދި ހަމައެއާއެކު އޭނާގެ ސަރުކާރުގެ އިސްވެރިންގެ ނަމްބަރުތައްވެސް އެ ސޮފްޓްވެއާގައި ހިމެނޭކަމަށެވެ.\n"އަހަރަމެންނަށް ފެނުނު މި ނަމްބަރުތައް. އެކަމަކު މެކްރޮންގެ ފޯނުން ލިބިގެން ޓެކްނިކަލް އެނަލިސިސް އެއް ހެދޭ ގޮތް ޔަގީނުންވެސް ނުވާނެ." ފޯބިޑަން ސްޓޯރީޒްގެ ހެޑް ލޯރެންޓް ރިޗާޑް ބުންޏެވެ.\nޕެގަަސަސް މެދުވެރިކޮށް ފޯނު ހެކް ކޮށްފައިވާކަން ނުވަތަ ހެކްކުރަން މަސައްކަތް ކޮށްފައިވާކަން އެނގެނީ ފޮރެންސިކް އެގްޒަމިނޭޝަނެއް ހެދުމުންނެވެ. މީގެ އިތުރުން މި މައްސަލައަކީ ވަރަށް ސީރިއަސް މައްސަލައެއްގެ ގޮތުގައި މެކްރޯންގެ ތަރުޖަމާނު ވަނީ ވިދާޅުވެފައެވެ.\nލިސްޓުގައި 189 ނޫސްވެރިން ހިމެނޭ އިރު އޭގެ ތެރޭގައި އިންޑިއަން އެކްސްޕްރެސް، އޭއެފްޕީ، ސީއެންއެން، ނިއުޔޯކް ޓައިމްސް، އަލްޖަޒީރާ، ރޮއިޓާސް އަދި އެސޯސިއޭޓެޑް ޕްރެސް (އޭޕީ)ގެ މުވައްޒަފުން ހިމެނެ އެވެ. އަދި 2018 ވަނަ އަހަރު ތުރުކީގައި މަރާލި ސައުދީ އަރަބިއާގެ ނޫސްވެރިޔާ ޖަމާލް ހާޝުގްޖީގެ އާއިލާގެ ދެ މެމްބަރަކުވެސް ހިމެނެ އެވެ.


Falastheenaai Israel ge masrah finikuran America goyithakeh hushahalhaifi\nފަލަސްތީނާއި އިޒްރޭލުގެ މަސްރަހު ފިނިކުރަން އެމެރިކާ ގޮތްތަކެއް ހުށަހަޅައިފި\nޖޯންކެރީ އާއި ފަލަސްތީނުގެ ރައީސް މަހުމޫދު އައްބާސް ބައްދަލު ކުރައްވަނީ\nގުދުސް (ރޮއިޓާސް) - ގުދުސްގެ މައްސަލައިގާ މުސްލިމުންނާއި ޔަހޫދީންގެ ދެމެދުގައި ހަމަނުޖެހުން އިތުރުވެފައިވަނިކޮށް، މަސްރަހު ފިނިކުރެވޭނެ ކަމަށް ބުނާ އުސޫލުތަކެއް އެމެރިކާއިން ހުށަހަޅައިފިއެވެ.\nފަލަސްތީނުގެ ރައީސް އާއި އުރުދުންގެ ރަސްގެފާނާއި ބައްދަލު ކުރެއްވުމަށްފަހު އެމެރިކާގެ ސެކްރެޓަރީ އޮފް ސްޓޭޓް ޖޯން ކެރީ ވިދާޅުވީ އުރުދުން އިން ހުށަހެޅި "ބަރާބަރު ހިޔާލަށް" އިޒްރޭލުން އިޖާބަ ދީފައިވާ ކަމަށެވެ.\nމި ހިޔާލަކީ ގުދުސްގައި ސައުވީސް ގަޑިއިރު ސީސީޓީވީ ސަވައިލަންސް ގާއިމް ކުރުން ކަމަށް ވެސް ކެރީ ވިދާޅުވިއެވެ. އެމެރިކާއިން ހުށަހެޅި އުސޫލުތަކުގެ ތެރޭގައި މި ފިޔަވަޅު ވެސް ހިމެނެއެވެ.\nއުރުދުން އަކީ ޒަމާނުއްސުރެ ގުދުސް ބަލަހައްޓާ ބެލެނިވެރި ފަރާތެވެ. މިއީ ފަލަސްތީނާއި އިޒްރޭލުން ވެސް ގަބޫލު ކުރާ ބެލެނިވެރިކަމެކެވެ. އުރުދުންއަށް މި ޒިންމާ ހަވާލުކޮށްފައި އޮތަސް، އިޒްރޭލުން ގުދުސްގެ ކަންކަން ކުރަނީ އެގައުމަށް ފެންނަ ގޮތަކަށް ކަމަށް ދުނިޔޭގެ ގިނަ ގައުމުތަކުން ގަބޫލުކުރެއެވެ.\nއިޒްރޭލުން ބުނީ މުސްލިމުންނަށް ގުދުސްގައި ނަމާދުކުރުމުގެ އިންތިޒާމް ތަކަށް އެއްވެސް ހުރަހެއް ނާޅާނެ ކަމަށާއި، އެކަމަކު ޔަހޫދީންނާއި ނަސޯރާއިންނަށް ވެސް ގުދުސްއަށް ޒިޔާރަތް ކުރެވޭނެ ކަމަށެވެ. އެކަމަކު ޔަހޫދީންނާއި ނަސޯރާއިންނަށް އަގްސާ ގައި އަޅުކަން ނުކުރެވޭނެ ކަމަށެވެ. އަދި ގުދުސް އެކި ދީންތަކަށް ބައި ބައި ކުރަން ނޫޅޭ ކަމަށް ވެސް އިޒްރޭލުން ބުންޏެވެ.\nގުދުސްގައި މި މަހު ކުރިއަށް ދިޔަ ހަމަ ނުޖެހުން ތަކުގައި ފަލސްތީނުގެ 52 މީހުން ވަނީ މަރުވެފައެވެ. އިޒްރޭލުން މަރުވީ9މީހުންނެވެ.\nފަލަސްތީން އިޒްރޭލް އެމެރިކާ


"Dhivaas" gai dhakkalaanee hamaekani hedhumeh noon\n"ދިވާސް"ގައި ދައްކާލާނީ ހަމައެކަނި ހެދުމެއް ނޫން\nމެރިން ވޯކްގައި ދިވާސްގެ ބައެއް މޮޑެލުން ދައްކާލަނީ. -- އަހްމަދު ޝުރާއު | އަވަސް\nއަންނަ ހޮނިހިރު ދުވަހުގެ ރެޔަކީ އާދައިގެ ރެއެއް ނޫނެވެ. އެއީ އާޓްސް އެންޑް އެންޓަޓެއިންމަންޓް ދާއިރާ އާއި ފެޝަން އަދި މޮޑެލިންގެ ދާއިރާ ކުރިއަރުވަން ޒުވާނުންތަކެއް އިސް ނަގައިގެން "ދިވާސް" ގެ ނަމުގައި ހަދާފައިވާ ކުންފުނިން އެކުންފުނީގެ މޮޑެލުން ތައާރަފްކޮށް ދައްކާލާ ރެ އެވެ. ސްޓޭޖަކަށް މޮޑެލުންތަކެއް ރީތި ހެދުންތަކެއްގައި އަރާ، ފަރި ހިނގުމެއް ހިނގާލާ ހިސާބުން އެރޭގެ ހަފްލާއެއް ނުނިމޭނެ އެވެ.\nލަވަޔާއި ނެށުމާއި ޑީޖޭ ވެސް އެރޭ އޮންނާނެ އެވެ. އެގޮތުން ޓްރައިބް ބޭންޑާއި ހަދީޖާ މުހައްމަދު (ރިޒޫ) ގެ ލަވަތަކެއް އަޑު އިވޭނެ އެވެ. މީގެ އިތުރުން މަރިޔަމް އައްޒަގެ ނެށުމުގެ ހުނަރު ވެސް ފެނިގެންދާނެ އެވެ. އަދި އަދި ޑީޖޭ ނާޒިއާގެ ޕާފޯމަންސް ވެސް ލިސްޓުގައި ހިމަނާފައިވެއެވެ.\nއެ ޝޯގައި ދިވާސްގެ 22 މޮޑެލުން ތައާރަފް ކުރާއިރު ޝޯގައި ދިވެހި ހަ ޑިޒައިނަރެއްގެ އަމިއްލަ ޑިޒައިންތައް ދައްކާލާނެ އެވެ. އޭގެ ތެރޭގައި ދާއިރާގައި ތަޖުރިބާހުރި އަދި މަޝްހޫރު ޑިޒަނަރުންނާއި އާ ޑިޒައިންރުންގެ ހެދުންތައް ހިމެނެ އެވެ. އެ ޑިޒައިނަރުންނަކީ އިބްރާހިމް އަލީ (އިބޫ) އާއި އައިމިނަތު ވިލީނިޔާ، ނާޒިއާ، ފާތުން، ފާތިމަތު ފަލަކް އަދި އިސްމާއިލް ޖުމައިހް ޖުމައިހް އެވެ. އިބޫ، ނާޒިއާ އަދި ޖުމައިހް އަކީ މިހާރުވެސް ދާއިރާގައި މަގުބޫލު މޫނުތަކެކެވެ. މީގެ އިތުރުން ފަލަކް އަދި ފާތުންނަކީ ވެސް އެހެނިހެން ޝޯތަކުގައި ރީތި ހެދުންތަކެއް ދައްކާލާފައިވާ ފަރާތްތަކެކެވެ.\nދިވާސްގެ މޮޑެލް އެއް މެރިން ވޯކްސްގައި. -- އަހްމަދު ޝުރާއު | އަވަސް\nދިވާސް ޝޯ 2017" ގެ ޓިކެޓު މިދިޔަ މަހުގެ 11 ވަނަ ދުވަހުން ފެށިގެން އަންނަނީ ވިއްކަމުންނެވެ. ޓިކެޓެއްގެ އަގަކީ 888ރ. އެވެ. އެ ޝޯގެ ޓިކެޓް ޕީއެސްއެމްގެ މާލްދީބް އައުޓްލެޓުންނާއި، އީވް ގާމެންޓުންނާއި، ޝްވެކް ސިނަމާ، ހީޓް އެންޑް ފިޓްނެސް ސެލޫން، ނޮވެލްޓީ ބުކްޝޮޕް އަދި ޖޭޑް ކެފޭ އިން ލިބެ އެވެ.\nމީގެ އިތުރުން ދިވާސްގެ ފޭސްބުކް ޕޭޖާއި ހޮޓްލައިން، 7448441 އަދި 9149113 ނަމްބަރަށް ގުޅައިގެން ވެސް ގަނެވެ އެވެ.\nދިވާސްގެ ޕްރީ އެޑްވަޓައިޒިންގެ ގޮތުގައި މިދިޔަ މަހު ކުރިއަށް ގެންދިޔަ މެރިން އެކްސްޕޯގެ މެރިން ވޯކްގައި ދިވާސްގެ 14 މޮޑެލް އެއް ވަނީ ދައްކާލާފަ އެވެ.\nދިވާސް އިން މިހާރު އަންނަނީ މޮޑެލުން ޓްރެއިންވެސް ކުރަމުންނެވެ. އެގޮތުން ޕްރެކްޓިކަލް ސެޝަންތަކާއި ހަށިގަނޑުގެ ބައްޓަން ރީތިކުރުމަށް ޖިމްގައިވެސް ދަނީ ޓްރެއިނިން ތަކެއް ދެމުންނެވެ.\nދިވާސް ޝޯގެ މަގުސަދަކީ އެޑްވަޓައިޒިން ދާއިރާ އަށާއި މީޑިއާގައި ހަރަކާތްތެރިވާ ފަރާތްތައް އަދި އެ ދާއިރާތަކަށް ނުކުންނަން ބޭނުންވާ ފަރާތްތަކަށް ޕްރޮފެޝަނަލް ޓްރެއިނިންތަކާއި، އެ ފަރާތްތައް މެނޭޖުކޮށް، އެޑްވަޓައިޒިން، މާކެޓިން އަދި މުނިފޫހިފިލުވުމުގެ ދާއިރާއަށް އެކުދިން ރީޓޭން ކުރުމެވެ. އެގޮތުން މީޑީއާގެ ދާއިރާއަށް ނުކުންނަން ބޭނުންވާ ފަރާތްތަކަށް އަމާޒުކޮށް ގިނަ ހަރަކާތްތަކެއް ކުރިއަށް ގެންދަން ދިވަސް އިން ވަނީ ނިންމާފަ އެވެ. އަދި އެ ފަރާތްތަކަކީ މުޖުމަތަމު ބަލައިގަންނަ އަދި ޕްރޮފެޝަނަލްކޮށް މަސައްކަތް ކުރާ ފަރާތްތަކަށް ހެދުމަށް ދިވާސް އިން މަސައްކަތް ކުރާނެ އެވެ.\nމީގެ އިތުރުން މޮޑެލިން އަދި ފެޝަންގެ ދާއިރާއިން ކުރިއަށް ދާން ބޭނުންވާ ފަރާތްތަކަށް ހާއްސަ އިވެންޓުތައް ބާއްވާ އެ ދާއިރާތަކުން ކުރިއަށް ދިއުމަށް މަގުފަހިކޮށްދޭނެ އެވެ. ދިވެހިންގެ އަމިއްލަ އުފެއްދުންތައް އުފައްދާ އެ އުފެއްދުންތައް ފަތުރުވެރިންނަށް ފެންނާނެ ކަހަލަ ހާއްސަ ހަރަކާތްތަކެއްވެސް ދިވެސް އިން އަންނަނީ ރާވާ އިންތިޒާމު ކުރަމުންނެވެ.\nދިވާސް ޝޯގެ އިވެންޓް އޯގަނައިޒަރަކީ ސްޓޭޖް ކޯ އެވެ. ކޯ ސްޕޮންސަރަކީ ބްލެކް އެވެ. ޑިޒައިން އެންޑް ޑިޖިޓަލް މާކެޓިން ޕާޓްނަރަކީ ޒޯ އާޓްސް އެވެ. މީޑީއާ ޕާޓްނަރަކީ އަވަސް އޮންލައިން އަދި ޕީއެސްއެމް އެވެ. ފިޓްނަސް އެންޑް ހެލްތު ޕާޓްނަރަކީ ހީޓް ފިޓްނަސް އެވެ. އަދި ޕްރިންޓިން ޕާޓްނާގެ ގޮތުގައި ކަނޑައަޅާފައިވަނީ ނޮވެލްޓީ އަދި ގާމެންޓް ޕާޓްނަރަކީ އީވް ގާމެންޓްސް އެވެ. ބެވަރޭޖް ޕާޓްނަރުގެ ގޮތުގައި ކަނޑައަޅާފައިވަނީ ކޮކާ ކޯލާ އެވެ. ކޭޓަރިން ޕާޓްނާ އަކީ ރެޓްރޯ ކެފޭ އެވެ. ސެޓަޕް ޕަޓްނާގެ ގޮތުގައި ޝޭޑީ ކެބިން އެވެ. ސެކިއުރިޓީ ޕާޓްނާއަކީ ގޭޖް ޕްރައިވެޓް ލިމިޓެޑް އެވެ. ޝޫ ޕާޓްނާ އަކީ ޑްރީމްސް ހޯލްޑިން އަދި ފެރާޖް އެވެ. އިތުރު ޕާޓްނަރުންގެ ގޮތުގައި ކަނޑައަޅާފައިވަނީ ގޭޓްވޭ މޯލްޑިވްސް، ބްލަކް، ޝްވެކް މޯލްޑިވްސް، ހައިރައިޒް އަދި މާ ކޮމް އެވެ.\nސިކުނޑިއާބެހޭ ޝައުގުވެރި ވާހަކަތަކެއް!\nލޯބީގެ ޒަހަމް ފިލުވަން ސައިންސްގެ އެހީއެއް!


ހިތާދޫ ރައްޔިތުން ފެނަށް ޖެހިފައި\n10 ފެބްރުއަރީ 2013\nބ. ހިތާދޫގައި ހުރި ފެންތާންގީ ތަކެއް ދޮންނަނީ ފައިލްފޮޓޯ – ހިތާދޫ އޮންލައިން\nވާރޭ ނުވެހި ގިނަދުވަސް ވުމުން ބ. ހިތާދޫން ފެން ހުސްވެފައިވާ ކަމަށް ހިތާދޫ ކައުންސިލުން ބުނެފިއެވެ.\nހިތާދޫ އޮންލައިން އަށް މަޢްލޫމާތު ދެއްވަމުން ކައުންސިލްގެ ރައީސް ވިދާޅުވީ ވާރޭ ނުވެހި ގިނަދުވަސް ތަކެއް ވުމުގެ ސަބަބުން ރަށުން ފެން ހުސްވެފައިވާތީ ފެން ފޯރުކޮށްދިނުމަށް އެދި ހުސްވި ހަފްތާގައި ޑިޒާސްޓަރ މެނޭޖުމަންޓު ސެންޓަރގައި އެދިފައި ވާނެކަމަށެވެ.\nޑިޒާސްޓަރ ސެންޓަރު ހިންގެވުމާ ޙަވާލުގެ ހުންނެވި ޑިފެންސް މިނިސްޓްރީގެ ސްޓޭޓް މިނިސްޓަރު މުޙައްމަދު އަޙުމަދު ވިދާޅުވީ ފެން ހުސްވެގެން ރިޕޯޓްކޮށްފައި ވަނީ ބ. ހިތާދޫގެ އިތުރުން ލ. ކުނަހަންދު އާއި ދ. ކުޑަހުވަދު އާއި އެއަތޮޅު ބަނޑިދު އާއި ތ. އޮމަދޫ އަދި އެއަތޮޅު ވިލުފުން ކަމަށެވެ. މީގެ ތެރެއިން ދ. ބަނޑިދޫ އާއި ލ. އަތޮޅުގެ ރަށްތަކުން އެއްކޮށް ފެން ހުސްވެފައި ވީނަމަވެސް އެނެއްބައި ރަށްތަކުގައި ހުރީ ވަރަށް މަދު ފެންކޮޅެއް ކަމަށެވެ.\n” އެރަށްރަށަށް އަޅުނގަޑުމެން މިދަނީ ވަރަށް އަވަހަށް ފެންފޯރު ކޮށްދެވޭތޯ ބަލަމުން.. މިހާރުވާނީ އެކަން ކޮށްދޭނެ ފަރާތެއް ހޯދަން އިޢްލާން ކޮށްފައި ” އަޙްމަދު މުހައްމަދު ވިދާޅުވިއެވެ.\nހިތާދޫ ކައުންސިލްގެ ރައީސް ޔޫސުފު ޤާސިމް ވިދާޅުވީ ނުވަދިހައިގެ އަހަރު ތަކުގައި ބ. ހިތާދޫގެ ފެން ތަހުލީލު ކުރުމުން ހިތާދޫގެ ފެނަކީ އެއްގޮތަކަށްވެސް ބޭނުން ކުރުން ރަނގަޅު ނޫން ނަޖިސް އަސަރު ފެނިފައިވާ ފެނެއްކަށް ބުނެފައިވާއިރު މިހާތަނަށް އައިރުވެސް ހިތާދޫގައި ނަރުދަމާ ނިޒާމް ޤާއިމް ކުރެވިފައި ނުވާތީ އާއި މިދިޔަ އަހަރުގެ ބަޖެޓުގައި ހިތާދޫގެ ނަރުދަމާ ނިޒާމް ހިމެނިފައި އަދި އަހަރު ނިމިގެން ދިޔައިރުވެސް އަކަން ނުފެށި ވާތީ ހިތާމަކުރައްވާ ކަމަށެވެ.\nރައީސް އިރުރަށް ވިދާޅުވީ ހިތާދޫގައި ދިހަ ޓަނުގެ ފެންޕްލާންޓެއް ޔުޓިލިޓީޒް ކުންފުނީގެ ބެލުމުގެ ދަށުގައި ވާކަމަށެވެ. ނަމަވެސް މިފަދަ ހާލަތެއް މެދުވެރިވި އެންމެ ފަހަރަކުވެސް މިޕްލާންޓުގެ ޚިދުމަތް ނުލިބިވާ ކަމީ ކައުންސިލުން ކަންބޮޑުވާ ކަމެއްކަމަށެވެ. 2009 ނުވަވަނަ އަހަރުން ފެށިގެން މިހާތަނަށް ހަތަރު ފަހަރެއްގެ މަތިން ހިތާދޫން ފެން ހުސްވެފައިވެއެވެ. މިއިން ކޮންމެ ފަހަރަކުވެސް ޕްލާންޓް މައްސަލަ ޖެހިފައިވާ ކަން ކައުންސިލްގެ ރައީސް ފާހަގަ ކުރެއްވިއެވެ.


Income support: 252 million ah vure gina rufiya - vNews.mv\nމަރްޔަމް ލީން 25 January 2021, 16:02\nކޮވިޑް-19އާ ގުޅިގެން އާމްދަނީއަށް އަސަރުކޮށްފައިވާ ފަރާތްތަކަށް ސަރުކާރުން ދޫކުރާ އިންކަމް ސަޕޯޓް އެލަވެންސްގެ ގޮތުގައި މިހާތަނަށް 252 މިލިއަނަށްވުރެ ގިނަ ރުފިޔާ ދޫކޮށްފިއެވެ.\nފިނޭންސް މިނިސްޓްރީގެ ތަފާސްހިސާބުތައް ދައްކާގޮތުން މިމަހުގެ 21 ވަނަ ދުވަހުގެ ނިޔަލަށް، 17,535 މީހަކަށް އިންކަމް ސަޕޯޓުގެ ގޮތުގައި 252.5 މިލިއަން ރުފިޔާ ދޫކޮށްފައިވެއެވެ.\nއިންކަމް ސަޕޯޓްގެ ގޮތުގައި ދޫކުރަނީ މީހަކަށް މަހަކަށް 5000 ރުފިޔާއެވެ. އަދި މުސާރައިން އުނިކޮށްފައިވާ މީހުންގެ ތެރެއިން 5،000ރ. އަށްވުރެ ކުޑަ މުސާރައެއް ލިބޭ މީހުންނަށް މިހާރު ލިބޭ އަދަދު 5،000ރ. އިން އުނިކުރުމުން ޖެހޭ އަދަދު ލިބޭނެއެވެ.\nސަރުކާރުން، އިންކަމް ސަޕޯޓް އެލަވެންސް ތައާރަފުކޮށްފައިވަނީ ކޮވިޑް-19ގެ ސަބަބުން، މީހުން ވަޒީފާއިން ވަކިކޮށް މުސާރަ ކުޑަކޮށްފައިވާތީ، މިދަފަ ފަރާތްތަކަށް ކުރިމަތިވެފައިވާ ދަތިތަކަށް ލުއެއް ހޯދާދިނުމުގެ ގޮތުންނެވެ.\nމި އެލަވަންސް ފޯރުކޮށްދެނީ، ކޮވިޑް-19 އާ ގުޅުންހުރި ސަބަބަކާ ގުޅިގެން ދިވެހިންގެ ތެރެއިން މިވަގުތު ވަޒީފާއެއް ނެތް ފަރާތްތަކަށާއި، ނޯ ޕޭ ލީވްގައި ހުރި ފަރާތްތަކާއި، މުސާރައިން ބައެއް އުނިކޮށްފައިވާ ފަރާތްތަކުގެ އިތުރުން އާމްދަނީ ހޯދުމަށް ދަތިވެފައިވާ އަމިއްލަ މަސައްކަތް ކުރާ ފަރާތްތަކާއި، ފްރީލާންސް މަސައްކަތްތެރީނަށެވެ.\nމި އެލަވަންސަށް ކުރިމަތިލާ ފަތާތްތަކުން 1 ޑިސެމްބަރ 2019 އާ ހަމަޔަށް ވަޒީފާއެއްގައި މަސައްކަތްކޮށްފައިވާ މީހެއްކަމުގައި ވާންޖެހެއެވެ.\nމިދިޔަ ޑިސެމްބަރުމަހުގެ އިންކަމް ސަޕޯޓް އެލަވެންސަށް އެދެވޭނީ މިމަހުގެ 31 ގެ ނިޔަލަށެވެ.\nވިޔަފާރި އިންކަމް ސަޕޯޓު އެލަވެންސް ރާއްޖެ


ކުނިވެރިކަން — Ihavandhoo.com\n2 އޮގަސްޓު 20183ހުސައިން ރީޙާން\nހަވީރުގެ ހިތްގައިމު ވަގުތެވެ. އަތިރިމައްޗަށް ޖެހެމުންދިޔަ ނަލަ ރޯޅިތަކުން މީހުންގެ މޫނުމަތި އުޖާލާކުރަމުން ދިޔައެވެ. އަހަރެންވެސް މިހިތްގައިމުކަން ހޯދުމަށް އަތިރި މައްޗަށް ނުކުމެލީމެވެ. އަތިރިމައްޗަށް ނުކުމެވުމުން އަހަރެން މިސްރާބު ޖެހީ އިރުމަތީފަރާތު މަސްކަޑަޔަށެވެ. އެތަނުގައި މަސްބާނަން ތިބި މީހުންގެ މަސައްކަތްތައް ކުރިޔަށްދަނީ ކިހާވަރަކަށްތޯ ބަލައިލުމުގެ ގޮތުންނެވެ.\nއަހަރެން: ކޮބާ އައްޔާ (އަސްލު ނަމެއްނޫން) ކިހިނެއް މަސްވެރިކަން ؟؟\nއައްޔަ: އަހަރެން މިކަމަކަށް މަސްވެރިކަމެކޭ ނުކިޔާނަން!!\nއަހަރެން: އެއީ ކީއްވެ؟ އެއްޗެއް ނުބެވެނީދޯ؟\nއައްޔަ: ނޫނޭ. ބާލިދީ ބަލައިލަބަލަ ތިހުރީ ބޭނިފައި ހުރިހާ މަސް!!\nއަހަރެން: (ބާލިދީއަށް ނަޒަރު ހިންގާލައިފައި) މި ރަނގަޅެއްނު؟؟ ދެން ކީއްވެ މަސްވެރިކަން ނުކިޔަންވީ؟؟\nއައްޔަ: ބަލަ ތިބާލިދީގައި ހުރި މަހަށްވުރެއް ގިނައިން އަހަރެން މިފަޅުން ކުނި ބާނައިފިން ، އެހެންވީމަ މަސްވެރިންކަން ކިޔުމަށްވުރެއް ރަނގަޅުވާނީ ކުނިވެރިކަން ކީމަ، މުށިމަސްގަނޑު މިއޮތީ މިތަނުގައި، އެހެންނަމަވެސް މިތަނުން ގިނަ ފަހަރު ބެވެނީ ކުނި، މިއޮތި މިތަން އޮތްގޮތް !!\nއައްޔަ އެހެން ބުނުމުން އަހަރެންވެސް އެދިމާލަށް ބަލައިލީމެވެ. ކުނި ގޮނޑަކަށްވުރެ ވަކިދެރައެއް ނޫނެވެ. އާއިކެވެ. އިހަވަންދޫގެ ފަޅަކީ ކުނިގޮނޑެކެވެ. އެފަޅަށް ކުނިއެޅޭ މިންވަރު ގިނަވެއްޖެއެވެ. އޮޔާއި ވައިގެ ސަބަބުން އެޅޭ ކުނިތަކާއި މީހުންގެ ނާތަހުޒީބުކަމުން އެޅޭ ކުނިތަކުން މުޅި ފަޅުތެރެ ތަޣައްޔަރުވެއްޖެއެވެ. މިކަންކަމަށް ހައްލުހޯދޭނީ އެމީހެއްގެ އަމިއްލަ ފަރުދީ ޒިންމާ އަދާކުރެވިގެންނެވެ. އަދި ހަމަ އެހެންމެ ކަމާބެހޭ ފަރާތަކަށް ފަޅު ސާފުކުރާނެ ރަނގަޅު އިންތިޒާމުތަކެއް ހަމަޖެއްސިގެންނެވެ. އެތަނުން އެންމެންވެސް ދެކެން ބޭނުންވާނީ ހިތްގައިމު ރީތި ފަޅެކެވެ. އިންތިޒާމެއް ރޭވުންތެރިކަމެއް ނެތް ކުނިގޮނޑެއް ނޫނެވެ.\n–3އޮގަސްޓު 2018 1 0\nyes. mihen vaanjeheyne. siyaasee nuve abadhuves mikahala gothakah heylun therikan ithuru kuran v. varah rangalhu liyumeh. varah thafaathu ufehdhumeh\nކޮނެމް އެއްޗެއްވެސް ސިޔާސީ ކުރީމާ ސިޔާސީ ވާނެ․․․․ ސިޔާސީ ނަޒަރުން ނުވިސްނީމާ ސިޔާސީ ނުވާނެ․․․ ދިވެހިން މޮޔައީ․․․\n–6އޮގަސްޓު 201802


ވާލޯބި ދެންނޭނގޭހޭ (26) | Feshun.mv\n2 ޑިސެމްބަރ 2021 - 23:11\nފަންސަވީސްވަނަ އަދަދާއި ގުޅޭ\nވިސްނައިލުމެއްވެސް ނެތި އީވާނަށް އީކްއާ ދިމާއަށް ދުއްވައިގަނެވުނެވެ. މޫނުމައްޗަށް އަތް ހުރަސްކޮށްލައިގެން ހުރި އީކްގެ ގައިގައި އޮޅުލައިގަންނަމުން މަގުގެ އަނެއްފަރާތަށް އޭނާއަށް ވެއްޓިގަނެވުނީ ކިރިޔާއެވެ. ބާރު ސްޕީޑްގައި އައި ކާރު އެމީހުން ފަސްދީ ވަކި ހިސާބަކަށް ދެވުމާއެކު ކުއްލިއަކަށް މަޑުޖެހިލިއެވެ. ވެއްޓުނު ގޮތަކުން އީކްގެ ކަނައަތުފަޔަށް ތަދުވެސް ވިއެވެ. އީވާންގެ ގައިދަށުގައި އޮވެވުނުކަންވެސް އޭނާއަށް އިހުސާސުވީ އިރުކޮޅެއް ފަހުންނެވެ. ހިތުގެ ހިނގުން މިއިން ދުވަހަކުވެސް އަވަސް ނުވާ ވަރަށް އަވަސްވެފައި ވީއިރު އޭނާގެ ދެލޮލުން ހުއްޓުމެއްނެތި ކަރުނަ އަންނަމުންދިޔައީ ގަނެފައިވި ބިރެއްގެ ސަބަބުންނެވެ. އީވާންގެ މޭގައި މޫނު ޖައްސައި ބާރުކޮށްލުމާއެކު އީކްގެ އަނގައިން މަޑު ގިސްލުމެއްގެ އަޑު ބޭރުވިއެވެ.\n"ޝްޝްޝް ބޭބީ.. އިޓްސް އޯކޭ.. އިޓްސް އޯކޭ.. ޔޫ އަރ ސޭފް ވިތް މީ.. ޝްޝްޝް.." އީކްގެ މޫނަށް ބަލައިލަމުން ލޯތްބާއެކު އީވާން ބުނެލިއެވެ. އަދި މަގުމަތިން ތެދުވަމުން މަޑުމަޑުން އީކްގެ އަތުގައި ހިފައި ދަމައިލިއެވެ. ތެދުވަން އުޅުނު ވަގުތު ފަޔަށް ކުރެވުނު ތޫނު ތަދެއްގެ ސަބަބުން އީކްއަށް ފައިއަޅަން އުނދަގޫވިއެވެ. އެކަން ވިސްނި އީވާން އީކްއާ ބޮޑަށް ގާތްވެލިއެވެ. އޭރު މީހުންތައް އައިސް އެދެމީހުން ވަށައިލައިގެން ތިބީ އެމީހުންގެ ހާލު އޮޅުން ފިލުވުމުގެ ގޮތުންނެވެ. އެތަނުގައި ތިބި މީހުނަށް ހިނިތުންވުމެއް ދިން ވަގުތު މީހުންތައް ފޭކޮށްލަމުން އީވާންއާ ގާތަށް ޖެހިލި ޒުވާނާގެ މޫނުމަތީގައިވީ ހާސްކަމެވެ.\n"އާރ ޔޫ އޯލްރައިޓް؟ އެއްވެސް ގެއްލުމެއް ލިބުނުތަ؟ ވަރަށް ބޮޑަށް މަޢާފަށް އެދެން.. ކާރުގެ ކުޑަ މައްސަލައެއް އުޅޭތީ ބްރޭކް ޖައްސަން އުޅެއުޅެވެސް އެކަން ކާމިޔާބުވާގޮތް ނުވީ.. އައި އެމް ރިއަލީ ވެރީ ސޮރީ.." ކުށްވެރިއަކު ފަދައިން އިސްޖަހައިލަމުން އެޒުވާނާ ބުނެލިއެވެ. އެއަޑުގައިވީ މަޑުމޮޅިކަމެވެ. ތަންކޮޅެއް ދުރަށް ހުއްޓައިފައިއޮތް ކާރަށް ނަޒަރެއް ދެމުން އީވާން އެޒުވާނާއަށް ބަލައިލިއެވެ.\n"އިޓްސް އޯކޭ.. އެކަމަކު ދެންވެސް ތަންކޮޅެއް ބަލައިލައިގެން ދުއްވާތި.. ކަމެއް ވާނީ ބުނެފައެއްނޫން.." އީވާން ވާހަކަ ދެއްކުމާއެކު އަވަސް އަވަހަށް އެޒުވާނާ ބޯޖަހައިލީ އެކަމަށް އެއްބަސްވާ ފަދައިންނެވެ.\n"ދިވެއްސެއް ދޯ.." ޒުވާނާއަށް ބަލަން ހުރެ އީވާން އަހައިލިއެވެ. އީވާންގެ މޭގައި މޫނު ޖައްސައިލައިގެން އީކް ހުރީ އަދިވެސް ބިރުގެންފައެވެ. އޭނާއަށް ލިބުނު ސިހުން ފިލައިނުދެއެވެ. އީކްއަށް ފުން ނަޒަރަކުން ބަލައިލަމުން އީވާންގެ ސުވާލަށް އޭނާ ބޯޖަހައިލިއެވެ.\n"ރާހިލް.." އީވާނަށް ބަލައިލަމުން ރާހިލް ނަން ބުނުމާއެކު އީވާން ބޯޖަހައިލީއެވެ. އިތުރަށް ދައްކާނެ ވާހަކައެއް އޭނާއަކަށް ނޭނގުނެވެ. އީކްގެ ގައިގައި ހިފައި ބާރުކޮށްލުމާއެކު އޭނާއާ އެކުގައި ކާރަށް އަރަން ދިއުމަށް އީވާން އެދުނެވެ. އޭރު އެހިސާބަށް އެއްވެފައި ތިބި މީހުންތައްވެސް އެދެމީހުންގެ ހާލު ރަނގަޅުކަން އެނގުމުން މަޑުމަޑުން މަދުވާން ފަށައިފިއެވެ.\n"ނު..ނު..ހިނ..ގޭނެ.." ތުރުތުރުއަޅަމުންދިޔަ އަޑުން އީކް ބުނެލީ އުނދަގުލުންނެވެ. ފައިގެ ކަށިމައްޗަށް އިހުސާސު ކުރެވެމުންދިތަ ތަދުން އޭނާ ހުރީ ގުޑިލަންވެސް ނުކެރިފައެވެ. ވަގުތުން އަތްދަނޑި މައްޗަށް އީވާން އީކް އުފުލައިލިއެވެ. އަދި ރާހިލް އަށް ބަލައިލަމުން އަނެއްފަރާތުގައި އޮތް ކާރާ ދިމާއަށް އީވާން ހިނގައިގަތެވެ.\n"އަދިވެސް އެއް ފަހަރު ވަރަށް ބޮޑަށް މަޢާފަށް އެދެން.." ފުންނޭވާއެއް ދޫކޮށްލަމުން ރާހިލް ބުނެލިއެވެ. ބޯޖަހައިލުން ފިޔަވައި އޭނާގެ ވާހަކައަކަށް އީވާން އެއްވެސް އެއްޗެއް ނުބުންޏެވެ. ކާރުގެ ކުރީ ސީޓްގެ ދޮރު ހުޅުވައިލަމުން މަޑުމަޑުން އީކް ބެއިނދިއެވެ. އަދި ދޮރު ލައްޕައިލުމަށްފަހު އައިސް ޑްރައިވަރ ސީޓަށް އަރަމުން ކާރު ސްޓާރޓް ކޮށްލިއެވެ. އީވާންގެ ކާރު ގޮސް ލޮލުކޮޅަށް އޮބާލަންދެން މަގުގެ އެއްފަރާތުގައި ބަލަހައްޓައިގެން ރާހިލް ހުއްޓެވެ. ބޮލުގެ އިސްތަށިގަނޑުގައި އަތް ހިންގައިލަމުން އޭނާ ފިނި ނޭވާއެއް ފަޒާގެ ތެރަށް ދޫކޮށްލިއެވެ. ހަވާލު ކުރެވުނު މަސައްކަތް ފުރިހަމަ ނުކުރެވެމުން މާހާ ކަންތައް ކުރާނެ ގޮތަކާ މެދުގައި ވިސްނުން ހިންގަމުން އޭނާގެ ކާރާ ދިމާއަށް ލަސްހިނގުމެއްގައި މިސްރާބު ޖެހިއެވެ.\nއީކް ގޮވައިގެން އީވާން އައީ ހޮސްޕިޓަލަށެވެ. ފަޔަށް ތަދުވެފައި ހުރުމުން ޑޮކްޓަރަށް ދެއްކުމަށްފަހު ބޭސް ނަގައިގެން އޭނާ އައީ ގެއަށެވެ. އީކްގެ ހާލަތު ގޯސްވެފައި ހުއްޓައި އިތުރު ތަނަކަށް ދާން އޭނާ ބޭނުންނުވީއެވެ. ލިބުނު ޝޮކުން އަރައިގަންނަން އީކް އަށް ކުޑަ ވަގުތުކޮޅެއް ބޭނުންވާނެ ކަމުގައި އޭނާ ދެކުނެވެ.\n"ޔޫ ޑިޑް ވަޓް؟" ރާހިލްގެ މޫނަށް ބަލަން ހުރި މާހާ އަޑުގެ ކޮޅަށް ހަޅޭއްލަވައިގަތެވެ. ރާހިލް އާ އޭނާ ހަވާލުކުރި މަސައްކަތް އޭނާ ބުނި ގޮތަށް ކުރިއަށް ނުދިއުމުން މާހާ ހީވަނީ ރުޅި އައިސްގެން ގޮސް ފަޅައިގެން ގޮސްފާނެހެންނެވެ. އެނާ ރާހިލްގެ މޫނަށް ބަލަން ހުރިއިރު ދެލޮލުން އަލިފާންކަނި ބުރަމުންދިޔަ ކަހަލައެވެ. މާހާއަށް ބަލަން ހުރި ރާހިލް ފުންނޭވައެއް ދޫކޮށްލަމުން ދެފަރާތަށް ބޯހޫރައިލިއެވެ.\n"އަހަރެން ނުބުނަންތަ ކާރުން ޖައްސައި އެއަންހެންކުއްޖާ މާރާލާށެކޭ.. ކަލެއަށް އެވަރުގެ ކަމެއްވެސް ނުވިއެއްނު.."\n"އަހަރެން މަސައްކަތް ކުރީމޭ.. އެކަމަކު އެއީ މާހާ ތިހީކުރާހާ ފަސޭހަކަމެއްވެސް ނޫން.. ކުށެއްގަ ބެދި ޖަލުގަ އުމުރު ހޭދަކުރާކަށް އަހަރެން ބޭނުމެއްނޫން.."\n"އާރގް... އަހަރެން ބުނި ގޮތަށް ކަންތައް ކުރިނަމަ އެކަން ވީހީ އެކްސިޑެންޓަކަށް.. އޭރަށް އެއްވެސް ކުށެއްގަ ކަލޭ ނުބެދުނީސް.." ދަތްކުނޑި ވިކައިލަމުން މާހާ ބުނެލިއެވެ.\n"މާހާ ޕްލީޒް.. ދެން މިކަންތައް ހުއްޓާލަން ހިނގާބަލަ.. މިހާރުވެސް އެކަކުގެ ފުރާނަ ދުއްވައިލެވިއްޖެ.. އެވަރު މާހާ އަށް ނުފުދެނީތަ؟ ކީއްވެތަ އެއަންހެންކުއްޖާ ފަހަތުން އަބަދު ތިއުޅެނީ..؟" ވަރުބަލިވެފައި ހުރި މީހަކު ފަދައިން ރާހިލް އާދޭސްކޮށްލިއެވެ.\n"އެ އަންހެނާ އަހަރެންގެ ލޯބި އަހަރެންގެ އަތުން ޖަހައިގަތީ.. އެނގިއްޖެތަ؟ އަހަރެންމެ މުޅި ހަމަޖެހުން ނަގައިލި މީހަކީ އެއީ.. އަހަންނަށް ނުލިބުނު އުފަލެއް ވަކި އޭނައަށްވެސް ލިބިގެން ނުވާނެ.." މާހާގެ ދެލޮލަށް ކަރުނަތައް ބޮނޑިވެގަތީ ކުއްލިއަކަށެވެ. ރުޅިއައިސްގެންގޮސް އޭނާ ތުރުތުރުއަޅަމުން ދިޔައެވެ. މާހާގެ މޫނަށް ވެރިވި ކުލަވަރު ފެނިފައި ރާހިލްގެ ހިތުގައި ރިއްސައިލިއެވެ.\n"އަހަރެން ކަލޭ އެހައިވަރުން މިތަނަށް ގެނައީވެސް އޭނާގެ ކިބައިން ބަދަލުހިފަން ބޭނުންވާތީ.. އޭނާ ދިރިހުރިހައި ހިނދަކު އަހަންނަށް ހަމަޖެހުމެއް ނެތް.. އެކަމަކު ކަލެއަކަށްވެސް އެކަމެއް ނުވި އެއްނު.. ހާދަ ފިނޑިވެއްޖޭ ރާހިލް.." މާހާގެ ރުޅި ދިޔައީ ހައްތަހާ ގަދަވަމުންނެވެ.\n"މާހާ.. އަހަރެން ދައްކާ ވާހަކަ އަޑުއަހާބަލަ.. އެކަންތައް ހިތުން ފުހެލަބަލަ.. އެމީހުނާއި ވަކިން އަހަރެމެންނަށް ލޯބީގެ ދުނިޔެއެއް ބިނައެއް ނުކުރެވޭނެތަ؟ ތިހުރިހައިކަމެއް ހަނދާންނައްތާލާފަ އަލުން ފަށައެއް ނުގަނެވޭނެތަ؟ ޕްލީޒް މާހާ.. އަހަރެން މާހާ ދެކެ ނުލާހިކު ލޯބިވޭ.. މާހާ އެދޭ ހުރިހައި އުފަލެއް ހޯދަދީގެން އަހަރެން މާހާ ގެންގުޅޭނަން.. އާދޭސްކޮށްފަ ބުނަން.. އަހަންނަށް ހަމަ އެންމެ ފުރުސަތެއް ދީބަލަ.." މާހާއާ ގާތްވެލައި އެދެއަތުގައި ހިފައިލަމުން ރާހިލް އާދޭސްކޮށްލިއެވެ. އިރުކޮޅަކު ރާހިލްގެ މޫނަށް ބަލަން ހުރުމަށްފަހު މާހާ އޭނާގެ ދެއަތްތިލަ ފޮޅުވައިލިއެވެ.\n"އަހަރެން ލޯތްބެއް ނުވޭ ރާހިލް ދެކެއެއް.. ކިތައްފަހަރު ބުނީމަތަ ކަލެއަށް އެކަން ވިސްނޭނީ.."\n"ދެން މިހުރިހައި ދުވަހު އަހަރެން ގާތުގަ ދެއްކި ވާހަކަތަކޯ.. އެއީ ދެއްކުންތެރިކަންތަ؟ އޭރު ގައިމު ބުނި އަހަރެންދެކެ ވަރަށް ލޯބިވެއޭ.. ކޮންމެވެސް ދުވަހަކުން ހަމައެކަނި އަހަރެންގެ މީހަކަށް ވާނަމޭ.. އެކަމަކު އިންތިޒާރު ކޮށްކޮށްވެސް ތިބުނާ ދުވަހެއް އައި ކަމަކަށް ނުވި.." މާހާގެ ވާހަކަތައް ހުރިގޮތުން ރާހިލް ގާތަށްވެސް ރުޅިއަންނަ ގޮތްވިއެވެ.\n"އާން.. ރާހިލް އަހަރެންދެކެ ވާ ލޯބީގެ ނާޖާއިޒު ފައިދާ ނަގަން ބޭނުންވާތީ އަހަރެން އެހެން ބުނީ.. އެއްގޮތަކަށްވެސް ކަލޭ ދެކެ ލޯބިވާތީއެއްނޫން.. ކަލެއަށް އެވަރުވެސް ނުވިސްނުނެއްނު.." ވީ ފޫއްސާއެކު މޫނަށް ވައްތަރެއް ޖައްސައިލަމުން މާހާ ބުންޏެވެ. އިވުނު ވާހަކަތަކުން ރާހިލްއަށް ލިބުނީ ޝޮކެކެވެ. މިއޮއް ހުރިހައި ދުވަހު އޭނާއަށް ދުވެވުނީ އަވާމެންދުރެއްގެ ފަހަތުން ހެއްޔެވެ؟ މާހާ ބުނި ކޮންމެ ކަމެއް ކޮށްދީގެން ބޭނުންހައި ގޮތަކަށް އުޅުމުން މިއަދު އޭނާއަށް ދާން މި ޖެހުނީ ހުސްއަތާ ހެއްޔެވެ؟ އެއްގޮތަކަށްވެސް އެކަން ބަލައިގަންނާކަށް ރާހިލްގެ ޟަމީރު އެއްބަހެއް ނުވިއެވެ. އޭނާއަށް ލިބުނު ދެރައިގެ ބަދަލު މާހާއަށް ވެސް ދިނުމަށް ރާހިލްގެ ހިތް އެދުނެވެ. ސިކުނޑިއަށް ވެރިވަމުންދިޔަ ޚިޔާލުތަކާއެކު ރާހިލް މާހާއަށް ބަލައިލީ ދެލޯ ހަނިކޮށްލަމުންނެވެ.\n"މާހާ ބުނި އެންމެ ކަމެއް އަހަންނަށް ކޮށްނުދެވުނީމަތަ ތިހެން ތިބުނަނީ؟" ރުޅި ކޮންޓްރޯލް ކުރަން މަސައްކަތް ކުރަމުން ރާހިލް ބުނެލިއެވެ.\n"އެއްކަމެއްވެސް ވާމީހެއްނޫން ކަލޭ ތީ.. ކަލޭގެ ފަރުވާކުޑަކަމުން މިއަދު އެ އަންހެނާ އެސަލާމަތްވީ.. އެހެން ނޫންނަމަ.."\n"އެހެން ނޫންނަމަ އޭނަގެ ދުވަސް ދުއްވައިލައިފަ ކަލޭ އެފިރިހެންކުއްޖާ ގާތަށް ދިޔައީސް ދޯ.. އަހަރެން ކޮށްދިން އެއްވެސް ކަމެއްގެ އަގުވަޒަން ނުކުރިތަނުގަ އަހަރެންގެ ލޯތްބަށް ކުޑަވެސް ޤަދަރެއް ކުރިނަމަ.." ކޮންޓްރޯލުން ނެއްޓުމުން ރާހިލް އަށް ހަޅޭއްލަވައިގަނެވުނެވެ.\n"ރާހިލް އަހަރެން މަތިން ހަނދާން ނައްތާލާ.. އަހަރެން ދުވަހަކުވެސް ރާހިލް އަކަށް ނުލިބޭނެ.. އަހަރެން ލޯބިވަނީ ހަމައެކަނި އީވާން ދެކެ.. ކޮންމެ ގޮތަކުންވިއަސް އަހަރެން ހުއްޓާނީ އޭނަ ހާސިލް ކޮށްފަ.. މީގެފަހުން އަހަރެންގެ ފޯނަށް ގުޅައިގެން ނުވާނެ.. އަހަންނާ ބައްދަލުކުރަންވެސް އުޅެގެން ނުވާނެ.. ތިކަހަލަ ފަރުވާކުޑަ މީހެއްގެ އެހީތެރިކަމެއް އަހަރެން ބޭނުމެއްނޫން.. ގުޑް ބާއި ރާހިލް.." މަލާމާތުގެ ބެލުމަކުން ރާހިލްއަށް ބަލައިލުމަށްފަހު ރާހިލް ހުރުމަށް އޭނާ ހަމަޖެއްސި ހޮޓެލްގެ ކޮޓަރިން ނުކުންނަން މާހާ ހިނގައިގަތެވެ. އައި ގަދަ ރުޅިއާއެކު ރާހިލްގެ ދެއަތްތިލަ މުށްކެވުނެވެ. އޭނާއަށް އުޅެވެމުންދިޔަ ހުވަފެނީ ދުނިޔެއިން ހަގީގީ ދުނިޔެއަށް ނުކުމެވުނު ފަދައެވެ. މާހާއާ ދިމާވީއްސުރެ އޭނާގެ ހިތުގައިވި ހަމައެކަނި އަންހެންކުއްޖަކީ އެއީއެވެ. އެހެނަސް އެހިތް މާހާއަށް ހުޅުވައިލި ދުވަހުން ފެށިގެން މާހާ އައީ އޭނާގެ ތެދުވެރި އިހުސާސުތަކުގެ ބޭނުން ނަހަމަގޮތުގައި ހިފަމުންކަން އޭނާއަށް މިއަދު ވިސްނިއްޖެއެވެ. މިހުރިހައި ދުވަހު މާހާގެ ދިރިއުޅުމުން އޭނާއަށް ޖާގައެއް ދެވިފައިވީ، މާހާ އެދުނު ކޮންމެ ކަމެއް، އެދުނު ގޮތަކަށް އޭނާއަށް ފުރިހަމަކޮށްދެވުމުންކަން ޔަގީނެވެ. ނަމަވެސް އެޅުނު އެންމެ ކަތިފިޔަވަޅެއްގެ ސަބަބުން މިއަދު އެދިރިއުޅުމުން އޭނާ ފައްސައިލީއެވެ. ދަތްކުނޑި ވިކައިލަމުން ރާހިލް ކުރިއަށް ފިޔަވަޅެއް އަޅައިލިއެވެ.\n"ޔޫ ވިލް ރިގްރެޓް ދިސް.. ޕްލެއިންގް ވިތް މައި ފީލިންގްސް.. ހަނދާން ކުރާތި.. އަހަރެންގެ ހިތަށް ތިދިން ކޮންމެ ޒަޚަމެއްގެ ބަދަލު އަހަރެން މާހާގެ ފަރާތުން ހިފާނަން.." ކޮޓަރީގެ ދޮރުމަތީގައި މާހާ މަޑުޖެހިލީ ރާހިލްގެ އަޑަށެވެ. އެނބުރި ރާހިލްއަށް ބަލައިލި ނަމަވެސް މާހާގެ މޫނުމަތީގައިވީ މަލާމާތުގެ ކުލަވަރެވެ. ރާހިލްއަށް އެއްކަމެއްވެސް ނުވާނޭ އެބެލުމުން އޭނާ ބުނާފަދައެވެ. މޫނަށް ނުލަފާ ވައްތަރެއް ޖައްސައިލުމާއެކު މާހާ ކޮޓަރީގެ ދޮރު ހުޅުވައިލަމުން ނުކުތެވެ.\nއަތުކުރީގައި އޮތް ގަޑިއަށް ބަލައިލަމުން ސްޓާފް ރޫމަށް ދިއުމަށް ކްލާހުން ނުކުތް އީވާނަށް، ތަންކޮޅެއް ދުރުގައިހުރި މަސައްކަތު މީހަކު ގޮވައިލިއެވެ. ހުރިފިޔަވަޅު މަތީގައި ހުއްޓެމުން އެމީހާއަށް އީވާން ބަލައިލިއެވެ.\n"ބައްދަލުކޮށްލަން އައިސް ހުރި މީހެއް.." އޭނާގެ ފަހަތުގައި އިސްޖެހިފައި ހުއްޓިހުރި ޒުވާނާއަށް އިޝާރާތް ކޮށްލަމުން އެމީހާ ބުނެލިއެވެ. ނިތަށް ރޫއަރުވައިލަމުން އީވާން ބޯ އަރިކޮށްލީ އެމީހެއްގެ މޫނު ތަންކޮޅެއް ސާފުކޮށް ފެނޭތޯއެވެ. ލައިގެން ހުރި ހޫޑީއިން ބޮލުގައި އަޅުވައިލައިފައި ހުރި ބައި ތިރިކޮށްލަމުން އޭނާ އިސްއުފުލައިލިއެވެ. ރާހިލްގެ މޫނު ފެނުމުން އީވާންގެ ނިތަށް ރޫއަރައިގެން ދިޔައީ ރާހިލް އޭނާއާ ބައްދަލުކުރުމަށް އަންނަންޖެހުނު ސަބަބެއް ނުވިސްނުމުންނެވެ. އެދެމީހުނަށް ވަގުތު ދެމުން އެތަނުން ދިއުމަށް މަސައްކަތު މީހާ މިސްރާބުޖެހިއެވެ.\n"ރާހިލް.. ހަނދާން އެބަހުރި ދޯ.." އީވާންގެ ކުރިމައްޗަށް އައިސް ހުއްޓިލަމުން ރާހިލް ބުނެލިއެވެ. އެއްވެސް އެއްޗެއް ބުނުމެއްނެތި އީވާން ހަމައެކަނި ބޯޖަހައިލީއެވެ.\n"އަހަރެން މިއައީ ވަރަށް މުހިންމު ވާހަކައެއް ދައްކަން.."\n"ސޮރީ.. މިވަގުތު ކުޑަކޮށް ބިޒީ.. ވަރަށް އަވަހަށް ތަނަކަށް ދާން ޖެހިގެން މިދަނީ.." ރާހިލްއަށް ފާޑަކަށް ބަލައިލަމުން އީވާން ބުނެލިއެވެ. އަދި އޭނާއަށް ޖަވާބެއް ނުދެވެނީސް ރާހިލްއަށް ފުރަގަސްދެމުން އީވާން ކުރިއަށް ފިޔަވަޅެއް އަޅައިލިއެވެ.\n"އިޓްސް އެބައުޓް މާކިން.. ހިޒް ޑެތް.. އެއީ ގަސްދުގަ މީހަކު އީކްއަށް ދެރައެއްދިނުމަށް ކުރިކަމެކޭ އަހަރެން ބުނެފިއްޔާ ޤަބޫލުކުރާނަންތަ؟" ހޫޑީގެ އަރިމަތީ ދެޖީބަށް އަތް ޖަހައިލަމުން ރާހިލް ބުނެލީ ނުލަފާ ގޮތަކަށް ހިނިއައިސްފައި ހުރެއެވެ. ލިބުނު ސިހުމާއެކު ދެލޯ ބޮޑުކޮށްލަމުން އީވާނަށް ފަހަތަށް އެނބުރި ރާހިލްގެ މޫނަށް ބަލައިލެވުނެވެ.


Nazaahaiytherikan qurbaan kurumah fahu alhaane evve fiyavalheh noannaane: fayaz | Mihaaru\nމިނިވަން މުއައްސަސާއާ ބެހޭ ކޮމެޓީން މިއަދު ބޭއްވި ބައްދަލުވުމުގެ ތެރެއިން-- ފޮޓޯ: މަޖިލިސް\nނަޒާހަތްތެރިކަން ގުރުބާންކުރުމަށް ފަހު އަޅާނެ އެއްވެސް ފިޔަވަޅެއް ނޯންނާނެ: ފަޔާޒު\n07 އޮކްޓޯބަރ 2019 - 15:492comments\nއަމާނާތްތެރިކަމާއި ނަޒާހަތްތެރިކަން ގުރުބާންކުރުމަށް ފަހު ގާނޫނާއި ގަވާއިދާ ހިލާފަށް އަޅާނެ އެއްވެސް ފިޔަވަޅެއް ނޯންނާނެ ކަމަށް، އިންފޮމޭޝަން ކޮމިޝަނަރުގެ މަގާމަށް ކުރިމަތިލެއްވި އަހުމަދު ފަޔާޒު ހަސަން މިއަދު ވިދާޅުވެއްޖެ އެވެ.\nމަޖިލިހުގެ މިނިވަން މުއައްސަސާ ކޮމިޓީގައި ޓީވީން ލައިވްކޮށް ކުރިއަށް ގެންދިޔަ އިންޓަވިއުގައި ފަޔާޒު ވިދާޅުވީ ފާއިތުވި އަހަރުތަކުގައި އޭނާ އަށް ވަރަށް ބޮޑެތި ކަންތައްތައް ކުރިމަތިވެފައިވާ ކަމަށެވެ. އެކި މަގާމުތަކުގައި އުޅުއްވި އިރު ތަފާތު ކަންކަމުގައި މީހުން އޭނާގެ އެހީތެރި ކަމަށް އެދުނު ކަމަށް ވިދާޅުވި އެވެ.\nއޭގެ މިސާލެއްގެ ގޮތުން ނެންގެވީ، މަޖީދިއްޔާ ސްކޫލުގެ އެސިސްޓެންޓް ޕްރިންސިޕަލަކަށް ހުންނެވިއިރު، ބައެއް މުއްސަނދިންގެ ދަރިން ފެއިލްވެގެން ފާސްކޮށްދިނުމަށް އެދުނު އެދުމެވެ. އޭގެ ބަދަލެއްގެ ގޮތުގައި މުޅި އުމުރަށް ކަންތައްތައް ކޮށްދޭން ހުށަހެޅި ނަމަވެސް އެކަންތައް ކޮށްދެއްވާފައި ނުވާނެ ކަމަށް ވިދާޅުވި އެވެ.\n"އޭގެ މާނައަކީ މިއޭ އަޅުގަނޑު ކަންތައްތައް ގެންދާނެ ގޮތަކީ،" އެވިޑް ކޮލުޖުގެ ވައިސް ރެކްޓާގެ މަގާމު އަދާކުރައްވަމުން އަންނަ ފަޔާޒު ވިދާޅުވި އެވެ.\nއޭނާ ވިދާޅުވީ ގައުމެއްގެ ހަމަޖެހުމާއި ސުލްހަ ބިނާ ވާނީ އެ ގައުމެއްގައި އޮންނަ ސަރުކާރެއްގެ ހަރުދަނާކަމުގެ މައްޗަށް ކަމަށެވެ. އެ ކަމުގައި އިންފޮމޭޝަން ކޮމިޝަނަރު މުހިއްމު ދައުރެއް އަދާކުރަން ފާހަގަކުރައްވައި ފަޔާޒު ވިދާޅުވީ އެ މަގާމަށް އަންނަ ބޭފުޅަކު މިނިވަން މުސްތަގިއްލު ވާންޖެހޭ ކަމަށެވެ. މުސްތަގިއްލު ވެވޭނީ އެހެން މީހުންގެ ދަށުނުވެ އަމިއްލަ ފައި މައްޗަށް ތެދުވެވޭ ވަރުގެ މީހަކަށް ފުރަތަމަ ވެގެން ކަމަށް ވިދާޅުވި އެވެ.\n"ދައުލަތުގެ މުއައްސަސާތައް އެއްވަރަކަށް މައުލޫމާތު ހާމަކުރަން އިންފޮމޭޝަން ކޮމިޝަނަރު ވަރަށް މަސައްކަތް ކުރައްވަން ޖެހޭ. އެކަން ކުރަން ގޮންޖެހުންތައް ހުންނާނެ. ނަމަވެސް ގޮންޖެހުންތައް ގިރާކޮށް އުފައްދަންޖެހޭ ގުޅުންތައް އުފައްދައިގެން އެ ކުރަންޖެހޭ ލޮބީތައް ކޮށްގެން އެކަން ކުރުމަކީ އިންފޮމޭޝަން ކޮމީޝަނަރަކަށް ހުންނަ މީހަކު ކުރަންޖެހޭ ކަމެއް. އަޅުގަނޑަށް އެކަންތައް ކުރެވޭނެ ކަމުގެ ޔަގީންކަން އެބައޮތް،" ފަޔާޒު ވިދާޅުވި އެވެ.\n"ހަވީރު" ނޫހުގައި ވެސް މަސައްކަތްކުރެއްވި ފަޔާޒު ވިދާޅުވި ގޮތުގައި އިންފޮމޭޝަން ކޮމިޝަނަރުގެ އޮފީހާ ގުޅޭ މައުލޫމާތު މީހުންނަށް އެހާ ރަނގަޅަށް ނޭނގޭ ކަމަށެވެ. އެހެންވެ އެތަން އިސްތިހާރުކޮށް އޮފީސް ހުޅުވާލަންޖެހޭ ކަމަށް ވިދާޅުވި އެވެ.\nއެ އޮފީހުގެ މާލީ ހާލަތު އޮތް ގޮތް ރަނގަޅަށް އެނގިވަޑައިގަންނަވާ ކަމަށް ވިދާޅުވެ އޭނާ ވިދާޅުވީ މަގާމަށް ހޮވިވަޑައިގެންފި ނަމަ ރަށްރަށުގެ ކައުންސިލްތަކާއި ޖަމިއްޔާތަކާ ގުޅިގެން މަސައްކަތްކުރައްވާނެ ކަމަށެވެ. އޭނާއަކީ ގިނަ ބަޔަކު ދަންނަ މީހަކަށް ވާތީ، އަމިއްލަ ނުފޫޒު ބޭނުންކޮށްގެން އިންފޮމޭޝަން ކޮމިޝަނަރުގެ އޮފީސް "ވިއްކާނެ" ކަމަށް ވިދާޅުވި އެވެ.\nފަޔާޒު: ރައީސް އިސްކަންދެއްވި ލިސްޓުގައި އޭނާ ހިމެނިވަޑައިގަންނަވަނީ ދެ ވަނައިގައި\n"މައުލޫމާތު ހޯދުމުގެ މުހިއްމުކަމާއި މައުލޫމާތު ހޯދަން މީހުންޖެހޭ ކަމަށާއި މައުލޫމާތު ހޯދައިގެން ކަމަށް ދައުލަތުގެ މުއައްސަސާތައް ޖަވާބުދުދާރީކުރުވޭނީ އަދި ހާމަކަން ބޮޑުކުރެވެނީ ވެސް އަދި ގާނޫނުގެ ހުކުމް މުޅި ގަވަނެންސްގެ އެންމެ މުހިއްމު އަސާސަކީ. އެހެންވީމަ ގާނޫނުގެ ހުކުމް ހުރިހާ ކަމެއްގެ ކުރިއަށް ނެރެވޭނީ މީހުންނަށް ކަންކަން އެނގި މީހުންނަށް ކަންކަން ފިލާވަރަކުން،" ފަޔާޒު ވިދާޅުވި އެވެ.\nއޭނާ ވިދާޅުވީ ފާއިތުވި 30 އަހަރު ތަފާތު އެކި މަގާމުތަކުގައި މަސައްކަތްކުރައްވާފައިވާނެ ކަމަށެވެ. އޭގެ ތެރެއިން އިލެކްޝަންސް ކޮމިޝަން (އީސީ) ގެ ނައިބު ރައީސްކަން ފިޔަވައި އެހެން ހުރިހާ މަގާމަކުން ދެއްވީ އިސްތިއުފާ ކަމަށް ވިދާޅުވި އެވެ.\nސުމޯޓޯ މައްސަލައެއް ބެލުމަށްފަހު ސުޕްރީމް ކޯޓުން ވަނީ 2013 ވަނަ އަހަރުގެ ރިޔާސީ އިންތިޚާބަށް ފަހު ފަޔާޒުގެ އިތުރުން އޭރު އެ ކޮމިޝަންގެ ރައީސަކަށް ހުންނެވި ފުއާދު ތައުފީގު ވެސް ވަކިކޮށްފަ އެވެ.\nއޭނާ ވިދާޅުވީ މަގާމުން އަމިއްލަ އަށް އިސްތިއުފާ ދިނުމަކީ މީހުންނަށް ވަރަށް ކުރަން ނުކެރޭ ކަމެއް ކަމަށެވެ.\n"މިހާ ކުޑަ ގައުމެއް އެކަކު އަނެކަކަށް ވަރަށް ރަނގަޅަށް އެނގޭނެ. މީހާގެ ނަޒާހަތްތެރިކަމާއި މީހާއަކީ ކިހިނެއް ދިރިއުޅޭ މީހެއްކަމާއި މި ހުރިހާ ކަމެއް ވަރަށް ރަނގަޅަށް އެންމެންނަށް ވެސް އެނގޭ. އަޅުގަނޑު ދެކޭގޮތުގައި މިފަދަ މަގާމަކަށް އަންނަންޖެހޭނީ ސިޔާސީ މީހުން ފޫހިފިލުވައިދޭ މީހަކަށް ވެގެން ނުވާނެ. ނޫނީ ނުފޫޒުގަދަ މީހަކަށް ނޫނީ ބާރުގަދަ މީހުން ބުނާގޮަތަށް ކަންކުރާ މީހަކަށް އޭނަ ވެގެން ނުވާނެ. އަޅުގަނޑު މިއީ އެއިން އެއްވެސް ބަޔަކަށް ދޫދިއްލާނެ މީހެއް ނޫން. އަޅުގަނޑު ވަރަށް މުސްތަގިއްލުކަން މަސައްކަތްކުރާނީ،" ފަޔާޒު ވިދާޅުވި އެވެ.\nއިންފޮމޭޝަން ކޮމިޝަނަރު ކަމަށް ކުރިމަތިލެއްވީ ނުވަ ބޭފުޅުންނެވެ. އެ ނަންތައް މަޖިލީހަށް ފޮނުއްވި އިރު ރައީސް އިސްކަން ދެއްވި ތަރުތީބުގައި ހަތަރު ބޭފުޅަކު ހިމެނިވަޑައިގަންނަވަ އެވެ. ފަޔާޒު ހިމެނިވަޑައިގަންނަވަނީ އެ ލިސްޓުގެ ދެ ވަނައިގަ އެވެ.\nއިތުރު ލިޔުންތައް އިންފޮމޭޝަން ކޮމިޝަނަރު


Report - Hahdhu fahana elhumu ge "viha" baarah fethurenee\nހައްދުފަހަނަ އެޅުމުގެ "ވިހަ" ބާރަށް ފެތުރެނީ\nވިޔާނުދާ ޒުވާނުން މި ފިކުރުގައި ޖެހޭލެއް ގިނަ\nމިފިކުރު ފެތުރުމުގެ އަޑީގައި ބައެއް ޝޭހުން\nމިފަދަ މީހުންގެ ޖަރީމާތައް ސީރިއަސް ދަރަޖައަކަށް\nމީގެ އަހަރުތަކެއް ކުރިން ދީނީ ގޮތުން ހައްދުފަހަނަ އެޅި ބަޔަކާއި ފުލުހުންނާ ދެމެދު ހިމަންދޫގައި ހިނގި ހަމަނުޖެހުމުގެ ތެރެއިން. -- ފޮޓޯ: ހަވީރު ނޫސް\nރަސޫލާގެ ސުންނަތާ ހިލާފުކަމެއް ކަމަށް ބުނެ، ތުއްތު ދަރިފުޅަށް ވެކްސިން ދޭން ބޭނުން ނުވާ މައިންބަފައިން އެބަ ތިބި ހެއްޔެވެ؟ ދީނީ ގޮތުން ރަނގަޅު ނޫން ކަމަށް ބުނެ އެ މީހުންގެ ދަރިން ސްކޫލަށް ނުފޮނުވާ ތިބޭ ބެލެނިވެރިން ރާއްޖޭގައި އަދިވެސް އެބަ އުޅޭ ހެއްޔެވެ؟ ޖެންޑާ މިނިސްޓްރީގެ ތަފާސްހިސާބުތައް ދައްކާ ގޮތުގައި، މިއަހަރުގެ މޭ މަހުވެސް ދަރިން ސްކޫލަށް ނުފޮނުވާ ފަސް މައްސަލައެއް މިނިސްޓްރީއަށް ހުށަހެޅުނެވެ. އަދި ޖޫން މަހުގެ ތެރޭގައި އެފަދަ ދެ މައްސަލަައެއް ހުށަހެޅުނެވެ. ދީނީ ގޮތުން ހައްދުފަހަނަ އެޅި ފިކުރުތަކުގެ ސަބަބުން މިފަދަ އަމަލުތައް ހިންގުން އަދިވެސް މިއޮތީ ނައްތާނުލެވިކަން މި ތަފާސްހިސާބުތަކުން މި އޮތީ ފެންނާށެވެ. ދީނީ ހަރުކަށި ފިކުރު ތަކުގެ ސަބަބުން ސިކުޑި ދޮވެލައި ނުރައްކާތެރި ޖަރީމާތައް ހިންގަން ފަސް ނުޖެހޭ ދަރަޖައަށް ރާއްޖޭގެ ބައެއް މީހުންގެ ކަންކަން މި ވަނީ ގޮސްފަ އެވެ.\nމަޝްހޫރު ބްލޮގަރު އަދި ސޯޝަލް މީޑިއާ އެކްޓިވިސް ޔާމީން ރަޝީދު އަނިޔާވެރިކަމުގެ ހައްދެއް ނެތް ގޮތަށް މަރާލުމުގައި ތިބީ، މިފަދަ ފިކުރުތަކެއްގައި ޖެހިފައި ތިބި ބައެއްކަން ފުލުހުންގެ ތަހުގީގުން ވަނީ ހާމަވެފަ އެވެ. ޔާމީން މަރާލުމަށް އޭނާގެ ގާތިލުން ތަހުގީގަަށް ދެއްކި ސަބަބަކީ، ޔާމީން އަކީ ދީނަށް ފުރައްސާރަ ކުރާ މީހެއް ކަމަށް ބުނެ އެވެ. ފުލުހުން ބުނި ގޮތުގައި ޔާމީންގެ ގާތިލުން ދީނަށް ފުރައްސާރަ ކުރުމަށް ދެނީ ޒީރޯ ޓޮލިރެންސް ކަމަށް އެ މީހުން ވަނީ ތަހުގީގުގައި ބުނެފަ އެވެ. ނަތީޖާއަކަށްވީ، އިސްލާމީ ޝަރީއަތް ގާއިމް ކުރުން އެ މީހުންގެ އަމިއްލަ އަތް މައްޗަށް ނަގައިގެން ބޮޑު ގަތުލުއާންމެއް ހިންގުމެވެ. މި ކަމެއް މި ހިންގީ ދީނީ ގޮތުން މެދު މިނުގެ އުސޫލުތަކެއް ގެންގުޅުއްވި ނުފޫޒު ގަދަ އިލްމްވެރިޔާ ޑރ. އަފްރާޝީމް އަލީގެ މަރުގެ މަތިން ހަނދާން ނުނެތި ތިއްބަ އެވެ. -- އެ ގަތުލުގެ ފަހަތުގައި އޮތް އަސްލު ސަބަބެއް އަދި ފުލުހުންނަށް ނުހޯދެ -- އަދި ދީނަށް ފުރައްސާރަކުރާ ކަމަށް ބުނެ އިންޒާރުތައް އައިސްފައިވާ މިނިވަން ނޫހުގެ ނޫސްވެރިޔާ ރިލްވާން ވަގަށް ނަގައި ގެއްލުވާލީ ވެސް ދާދި އިހަށް ދުވަހެއްގަ އެވެ. ޖިހާދުގެ ނަމުގައި ސީރިޔާގައި ހިނގަމުން ދާ ހަނގުރާމަޔަށް ދިވެހިންގެ ބަޔަކު ގޮސް ހަރުކަށި ޖަމާއަތްތަކާ އެކު ހަނގުރާމަ ކުރަމުން އަންނަ އައުމަށް އަދިވެސް ނިމުމެއް ނާދެ އެވެ. މިހުރިހާ ކަމެއް ޖުމްލަކޮށްލާ ނަމަ ފެންނަ ތަސްވީރަކީ ހައްދުފަހަނަ އެޅި ފިކުރުތައް ފެތުރެމުން އަންނަލެއް ބާރުކަމެވެ. އެ ފިކުރުތަކުގެ ވިހަ ފެތުރިގެން ގޮސް، ހިންގާ ޖަރީމާތައް ދުވަހެއް ދުވަހަކަށް ނުރައްކާވަމުން އަންނަކަން މި އޮތީ ހާމަވެ ފެންނާށެވެ.\nމަގުއޮޅިފައި ތިބި ޒުވާނުންގެ "އެކުވެރިޔާ"\nހަނގުރާމަތަކަށް ދިވެހިން ދާ ސަބަބުތައް ދެނެގަތުމަށް މިދިޔަ އަހަރުގެ ފަހުކޮޅު ސިފައިންގެ ކައުންޓާ ޓެރަރިޒަމް ޑިޕާޓްމަންޓުން ހެދި ދިރާސާއަކުން ދައްކާ ގޮތުގައި، ހައްދުފަހަނަ އެޅި ފިކުރު ފަތުރާމީހުންގެ އެންމެ ބޮޑު ޓާގެޓަކީ ކުށްތަކަށް އަރައިގަންނަމުން އަންނަ ޒުވާނުން އެވެ. އެފަދަ ޒުވާނުންނަށް ކުރެވުނު ކުށްތަކުން ތައުބާވެ ސުވަރުގެ ދެވޭނެ ގޮތަކީ، ﷲގެ މަގުގައި ޖިހާދުކޮށް ޝަހީދުވުން ކަމަށް ފަތުވާ ދޭ ބަޔަކު ވިސްނައިދީ އެ މީހުންގެ ސިކުނޑިތަކަށް ސަވާރުވަނީ އެވެ. ނަތީޖާއަކަށް ވަނީ ﷲގެ މަގުގައި ޖިހާދުވެ މަރުވުން ނޫން ގޮތެއް އެ މީހުންނަށް ނެތް ކަމަށް ވިސްނުމެވެ. މިފަދަ މާޔޫސް ކަމެއްގައި ތިބޭ ޒުވާނުން ހެޔޮ މަގަށް އެޅުވުމުގެ ނަމުގައި ހައްދުފަހަނަ އެޅި ފިކުރުތަކުން އެ މީހުންގެ ސިކުނޑި ދޮވެލުމުގެ ޕްރޮޕެގެންޑާ ރާއްޖޭގައި މި އޮތީ ސިއްރު ގޮތެއްގައި މެކުހަށް ޖަހައިފަ އެވެ. އެފަދަ ފަތުވާދޭ ފަރާތްތައް މިހާރު އުޅެނީ އެއް ޒަމާނެއްގައި އުޅުނުހާ ފާޅު ގޮތެއްގައި ނޫނެވެ. އެފަދަ ގްރޫޕްތަކުން މީގެ ކުރިން ވަކި ޖަމާއަތް ހަދައިގެން މިސްކިތްތަކުގައި ފާޅުކަން ބޮޑު ގޮތެއްގައި ހުކުރުކޮށް ނަމާދުވެސް ކުރެ އެވެ. އެކަމަށް މިހާރު ވެސް ނިމުމެއް ނެތެވެ.\nއެގޮތަށް ގަބޫލު ކުރެވިގެން، ބޮޑެތި މާރާމާރީތަކުގައި ޝާމިލްވާ ކަމަށް ޝައްކު ކުރެވުނު ބައެއް މީހުން ރާއްޖެ ދޫކޮށް ގޮސް، ސީރިޔާގެ ހަނގުރާމައިގައި ވަނީ ބައިވެރިވެފަ އެވެ. އަދި ބައެއް ގްރޫޕް މާރާމާރީތަކުގައި އެކި ފަހަރު ހައްޔަރުކޮށްފައިވާ ފަރާތްތައް ވެސް "ދީނީވެ"، އެންމެ ފަހުން ރާއްޖެ ދޫކޮށް ސީރިޔާއަށް ގޮސް އެ ގައުމުގެ ހަނގުރާމައިގައި ބައިވެރިވަމުން އެބަދެ އެވެ. ކައުންޓާ ޓެރަރިޒަމް ޔުނިޓްގެ ދިރާސާގައި ބުނަނީ ހައްދުފަހަނަ އެޅި ފިކުރުތަކުގަިއ ޖެހިގެން، ސީރިޔާއަށް ހަނގުރާމަޔަށް ގޮސް އުޅެނީ ގާތްގަނޑަކަށް 60 ދިވެހިން ކަމަށެވެ. އޭގެ ތެރެއިން ގިނަ މީހުންނަކީ ބޮޑެތި މުޖުރިމުންގެ ގޮތުގައި މީގެ ކުރިން ލޭބަލްވެފައިވާ މީހުން ކަމަށް އެ ދިރާސާގައިވެ އެވެ. އެ ދިރާސާގައި ހައްދުފަހަނަ އެޅި ފިކުރުގައި ޖެހި 60 މީހުން ހަނގުރާމައިގައި އުޅޭ ކަމަށް ދެއްކި ނަމަވެސް އެ އަދަދު 100އާ ގާތްކުރާ ކަމަށް ބައެއް އެހެން ދިރާސާތަކުން ދައްކަ އެވެ.\nހަރުކަށި ފިކުރުތައް ފެތުރުން މެކުހަށް\nމީގެ ކުރިން އެފަދަ ޖަމާއަތެއްގައި އުޅުނު ފަރާތަކުން ނަން ނުޖަހާ ގޮތަށް ބުނި ގޮތުގައި، މިހާރު ވެސް ބައެއް މިސްކިތްތަކަށް މިފަދަ ގްރޫޕްތަކުން ޖަމާވެ، ދީނީ ފަތުވާދީ ވަކި ޖަމާއަތުގައި ނަމާދުވެސް ކުރެ އެވެ. --މަސްލަހަތަށް ޓަކައި މިސްކިތްތަކުގެ ނަން ފޮރުވާފައި-- އެފަދަ ހަރަކާތްތަކަށް ހިތްވަރު ލިބޭ ގޮތަށް ބައެއް ޝޭހުން ވެސް މިފަދަ މިސްކިތްތަކަށް ގޮސް، މިފަދަ ގްރޫޕްތަކާ ބައްދަލުކޮށް ދަރުސް ދީ ހަދާކަމަށްވެ އެވެ. އެގޮތުން، ދާދި ފަހުން ޔާމީންގެ މަރަށް ފަހުވެސް، އެއީ ރަނގަޅު ކަމެއްގެ ގޮތުގައި ދޭހަވާ ގޮތަށް ޝޭހަކު ގްރޫޕަކާ ބައްދަލުކޮށް މިސްކިތެއްގައި ދަރުސްއެއް ދެއްވި އެވެ. އަދި ޔާމީންގެ ގާތިލުންގެ ތެރޭގައި ހިމެނޭ ކަމަށް ފުލުހުން ތުހުމަތުކޮށް ހައްޔަރުކޮށްފައިވާ ބައެއް މީހުން ވަނީ އެ ދަރުސްގައި އެދުވަހު ބައިވެރިވެފަ އެވެ. އަދި މިދިޔަ އަހަރުގެ ތެރޭގައި ޝޭހެއްގެ ފޭސްބުކް ޕޭޖް މެދުވެރިކޮށް، ސީރިޔާގެ ހަނގުރާމައަކީ ދާހިލީ ހަނގުރާމައެއް ނޫން ކަމަށާއި އެއީ ސީދާ މުސްލިމުން ނައްތާލުމަށް ހިންގާ ހަނގުރާމައެއް ކަމަށް ބުނެ އެބޭފުޅާގެ އަޑުން އޯޑިއޯ ރިޕޯޓެއް އާންމުކޮށްފައިވެ އެވެ. އަދި އެއީ ދާހިލީ ހަނގުރާމައެއް ކަމަށާއި އެއީ ޖިހާދެއް ނޫން ކަމަށް ބުނެ ދިވެހިންގެ ތެރޭގައި އަޑު ފަތުރަނީ ހަގީގަތް އޮޅުވާލުމަށް ކަމަށް ވެސް އެ މެސެޖްގައި އެ ޝޭހް ބުނެފައިވެ އެވެ. ހަގީގަތުގައި އެ ޝޭހްގެ ދަރުސްއިން ހިތްވަރު ލިބެނީ ޖިހާދުގެ ނަމުގައި ސީރިޔާއަށް ހަނގުރާމައެއް ދާށެވެ.\nމި ފިކުރު ރަތްރޮނގު ހުރަސްކޮށްފި\nމި ހައްދުފަހަނަ އެޅި ހަރުކަށި ފިކުރުތައް ހައްދުން ނައްޓައިގެން ގޮސް މުޅި ރާއްޖެ ގުޑުވާލާ ވަރުގެ ބޮމުގެ ހަމަލާއެއް ވެރިރަށް މާލޭގައި ނުދީ ސަލާމަތްވީ ވެސް ކިރިޔާ އެވެ. އެގޮތުން މިއަހަރުގެ އެޕްރީލް މަހުގެ ތެރޭގައި ފުލުހުން، ބިސްބުރު ކައިރީ ހުރި ތަނެއް ބަލައި ފާސްކޮށް ބޮން ހަދަން ގެންގުޅޭ ޒާތުގެ ގިނަ ސާމާނާއި ކެމިކަލާ އެކު އެފަދަ ފިކުރުގެ ބައެއް ހައްޔަރު ވެސް ކުރި އެވެ. މި ނުރައްކާ ހަމަލާ ރާވަމުން އައި އެ މީހުންގެ ޝަރީއަތް ވެސް މިހާރު ވަނީ ފަށައިފަ އެވެ.\nއެ ހަމަލާއާ ގުޅޭ ގޮތުން ސިއްރުފުލުހުންގެ ކިބައިން ލިބިފައި ހުރި މައުލޫމާތުތަކަށް ބަލާއިރު އެ މީހުން ރާވާފައި އޮތީ، މާލޭގައި މީހުން ގިނައިން އެއްވާ ފަސް ތަނެއްގައި ބޮމުގެ ހަމަލާތަކެއް ދޭށެވެ. އެގޮތުން ޕިކަޕެއްގައި ބޮން ހަރުކޮށް މާރުކޭޓް ސަރަހައްދުގައި ބޮން ގޮއްވާލަން ވެސް އެ މީހުންގެ ޕްލޭންގައި އޮތް ކަމަށް އިންޓެލިޖެންސުން ތުހުމަތުކޮށްފައިވެ އެވެ. އެނގިފައިވާ ގޮތުގައި އޭގެ ތެރެއިން ހައްޔަރު ކުރި ބައެއް މީހުންގެ ސިކުނޑި ހައްދު ފަހަނަ އެޅި ފިކުރުން ދޮވެލާފައި ހުރި މިންވަރަކީ އޭގެ ތެރެއިން ބައެއް މީހުން ނަމާދުވެސް ކުރަނީ ޝާމްގެ ގަނޑި ނޫނީ، ސީރިޔާގެ ގަޑިޔަށް ބަލައިގެން އެވެ. އަދި ރާއްޖެއަކީ ކުފުރުގެ ބިމެއް ކަމަށް އެ މީހުން ގަބޫލު ކުރެ އެވެ. އަދި އެ މީހުންގެ ވެރިރަށް ޝާމްކަރަ ނޫނީ ސީރިޔާއަށް ނުދެވޭ ނަމަ، މިތަނުގައި ޖިހާދުގެ ހަރަކާތްތައް ހިންގަން ޖެހޭ ކަމަށް އެ މީހުން ގަބޫލު ކުރެ އެވެ. މިފަދަ ޒުވާނުން އެ މާހައުލަށް ތައްޔާރުވުމަށް ތަފާތު ޓްރޭނިންތައް ރާއްޖޭގައި ހިންގާ ކަމަށްވެސްވެ އެވެ. ނަތީޖާއަކަށް ވަނީ ބޮންގޮއްވުމާއި މީހުން ގަތުލު ކުރުމުގެ ހަރަކާތްތަކަކީ ޖިހާދުގެ ގޮތުގައި މިފަދަ ޒުވާނުންނަށް ބަލައިގަނެވުމެވެ.\nއަޅާނުލާ ތިބެވޭ ވަރަށް ވުރެ ސީރިއަސް\nހައްދުފަހަނަ އެޅި ފިކުރު އެންމެ ބޮޑަށް ދެވި ހިފަނީ ކޮންމެސް މާޔޫސްކަމެއްގެ ތެރެއަށް ވަދެވި، ސަލާމަތް ނުވެވިފައިވާ ޒުވާނުން ކަމަށް ދިރާސާތަކުން ދައްކަ އެވެ. އެފަދަ ޒުވާނުންނަށް މި ފިކުރު ތައާރަފްކޮށްދެނީ ކޮންމެވެސް ރަހުމަތްތެރިއެއް ނޫނީ ސޯޝަލް މީޑިއާގެ ވަސީލަތެވެ. ނޫނީ ބައެއް ފަހަރަށް މުޅިން އަލަށް ދިމާވެ ރަށްޓެހިކަން އުފެދޭ މީހުންގެ ކިބައިން ވެސް މި ފިކުރު ތައާރަފްވެ އެވެ. ހާއްސަކޮށް މީގެ ކުރިން ދީނީ ކަންކަމަށް މާބޮޑު ހޭލުންތެރިކަމެއް ނެތް މީހުން މިފަދަ ފިކުރުތަކުގެ ގެންދާލެއް ފަސޭހަ އެވެ. އެއީ އެފަދަ ފަރާތްތަކަށް މީގެ ކުރިން ދީނީ މާބޮޑު މައުލޫމާތެއް ނެތް އިރު، އަލަށް އެ މައުލޫމާތުތައް ތައާރަފްވުމުން އެއީ ރަނގަޅު ގޮތް ކަމަށް ގަބޫލު ކުރެވެނީ ކަމަށް ދިރާސާތަކުން ދައްކަ އެވެ. ޔާމީންގެ މަރާގުޅިގެން ފުލުހުން ހާާމަ ކުރި މައުލޫމާތުތަކުގައިވެސް ވާގޮތުގައި އޭނާގެ ގާތިލުން ކަމަށް ތުހުމަތުވާ މީހުންނަކީ ތައުލީމު ލިބިގެން ތިބި ބައެއް ނަމަވެސް ދީނީ ކަންކަމުގައި ވާހަކަ ދައްކައި ގޮބް ބުނެވޭވަރުގެ ތައުލީމެއް އެ މީހުންގެ ނެތެވެ. އެކަމަކު ފުލުހުން ބުނީ އެ މީހުން އެ އަމަލު ހިންގީ ދީނީ ޖަސްޓިފިކޭޝަނެއްގެ ތެރެއިން ކަމަށެވެ.\nޕާކިސްތާނާއި އަފްގާނިސްތާން އަދި ޔަމަނަށް ދަތުރުކޮށް ބޮޑެތި ޓެރަރިސްޓް ޖަމާއަތްތަކާ ގުޅިގެން މަސައްކަތް ކުރި ކަމަށް ތުހުމަތުވާ ބައެއް މީހުން އެނބުރި ރާއްޖެ އައިސް މިނިވަންކަމާ އެކު އެބަ އުޅެމުންދެ އެވެ. އޭގެ ތެރެއިން ބައެއް މީހުންނަށް އެމެރިކާގެ އިޓެލިޖެންސާއި ދިވެހި ފުލުހުން ވެސް ފާރަލަ އެވެ. އެކަމަކު އެކަށީގެންވާ ގޮތުގައި އެ މީހުން މޮނީޓާ ނުކުރެވުމުން އަނެއްކާ ވެސް ހައްދުފަހަނަ އެޅުމުގެ ފިކުރުތަކަށް މީހުން ރެކްރޫޓް ކުރުމުގައި އެފަދަ މީހުން ހަރަކާތްތެރިވާތަން ފެނިފައިވެ އެވެ. ސިޔާސީ ގޮތުން ގައުމު ހަލަބޮލިވެ، އެންމެންގެ އަމާޒު އެދިމާޔަށް ހުއްޓިފައިވާ އިރު ހައްދުފަހަނަ އެޅި ފިކުރުތަކުގެ މީހުން މި ފުރުސަތުގެފައިދާ ވަރަށް ވެސް ރަނގަޅަށް ނަގަ އެވެ. އެ މީހުންގެ އެ ފިކުރު އެހެން މީހުންނަށް ފަތުރާލައި އެ ބަޔަށް މީހުން ގިނަކޮށް މޮޅަތި ރޭވުންތައް ރާވަން މި ފުރުސަތު އެ މީހުން ބޭނުން ކުރެ އެވެ. އަދި މީގެ ތެރެއަށް ބައެއް ވިޔަފާރިވެރިން ވެސް ވަދެ، މައްސަލަ އިތުރަށް ނާޒުގު ކުރާކަމުގެ ތުހުމަތު ވެސް އޮވެ އެވެ.\nކޮންމެ ގޮތެއް ވިޔަސް ހައްދުފަހަނަ އެޅުމުގެ މި ވިހަޔަށް ފަރުވާއެއް ނުހޯދިއްޖެ ނަމަ، މީގެ ކުރިން ރާއްޖޭގައި ފެނުނު ފަދަ ބައެއް މަންޒަރުތައް އަނެއްކާ ވެސް ތަކުރާރުވެދާނެ އެވެ. މީގެ ކުރިން ސަލްޓަންޕާކްގައި ބޮމެއް ގޮއްވާލައި އިތުރު ބޮންތަކެއް ގޮއްވުމަށް ބަޔަކު މަސައްކަތް ކުރި އެވެ. އެފަހަރު ބައެއް ޓޫރިސްޓުންނަށް އަނިޔާވެ ރާއްޖޭގެ ޓޫރިޒަމް ބޮޑު އަޑިގަނޑަކަށް ވެއްޓުނެވެ. އަދި ހަމަ އެ ދުވަސްވަރު، ސަލާމަތީ ބާރުތަކާއި ހައްދުފަހަނަ އެޅި ފިކުރުގައި ތިބި ބަޔަކާ ދެމެދު ހިމަންދޫގައި ބޮޑު ކުރިމަތިލުމެއް ހިނގައި އެތައް ބައެއްގެ ލޭއޮހޮރިގެން ދިޔަ އެވެ. މިއީ ހަގީގަތުގައި ޓޫރިޒަމަށް ބިނާވެފައި އޮތް ރާއްޖެއަށް ތަހައްމަލް ކުރަން ފަސޭހަ ކަންކަމަކަށް ނުވާނެ އެވެ. އަހަރުމެންނަށް ހީނުކުރެވުނަސް ހައްދުފަހަ އެޅި ފިކުރު ފަތުރަން ބަޔަކު ތިބީ ފޫގަޅައިގެން އެވެ. އަދި އެ މީހުންގެ މަސައްކަތް ކޮންމެވެސް ވަރަކަށް ކާމިޔާބުކޮށް، އޭގެ ނުރައްކާ ވެސް މި އަންނަނީ ދުވަހެއް ދުވަހަކަށް ދިވެހިންގެ ބޯމަތިވަމުން އެވެ. މިއީ އަޅާ ނުލާ ދޫކޮށްލެވޭ ވަރަށް ވުރެ ސީރިއަސް ގައުމީ މައްސަލައެއްގެ ގޮތުގައި މިވަނީ ބަދަލުވެފަ އެވެ.


Rilwan ge report aanmu kurumun libunu faidhaa gina, natheejaa rangalhu: Suood | Mihaaru\nމިދިޔަ އާދިއްތަ ދުވަހު ބޭއްވި ޕްރެސް ކޮންފަރެންސްގައި ރިޔާސީ ކޮމިޝަންގެ ރައީސް ހުސްނުއް ސުއޫދު ވާހަކަ ދައްކަވަނީ. އޭނާ ވިދާޅުވި ގޮތުގައި ރިޕޯޓު ނެރުމުން ނަތީޖާ ރަނގަޅު. --- ފޮޓޯ: ހުސެއިން ވަހީދު/ މިހާރު\nރިލްވާންގެ ރިޕޯޓު އާންމުކުރުމުން ލިބުނު ފައިދާ ގިނަ، ނަތީޖާ ރަނގަޅު: ސުއޫދު\n04 ސެޕްޓެމްބަރ 2019 - 14:19 27 comments\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ތަހުގީގު ކުރަން ރައީސް އިބްރާހިމް މުހައްމަދު ސޯލިހް އުފެއްދެވި ރިޔާސީ ކޮމިޝަނުން އެކުލަވައިލި ރިޕޯޓުގެ "އަޕްޑޭޓެއް" އެ ކޮމިޝަނުން ވަނީ އެމަނިކުފާނަށް އަރުވައިފަ އެވެ. އެއީ ރާއްޖޭގެ މުއައްސަސާއަކުން މިހާތަނަށް ނެރެފައި ނުވާ ފަދަ ތަފްސީލް އަދި ބިރުވެރި ކަންކަން ހިމެނޭ ރިޕޯޓެކެވެ. އެ ރިޕޯޓުގެ ހުލާސާއެއް ރައްޔިތުންގެ މަޖިލިހަށް ވަނީ ހުށަހަޅައިފަ އެވެ.\nރިލްވާނާ ގުޅޭ ތަފްސީލް ޑްރާފްޓް ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ޕާޓީތަކުގެ ޕާލަމެންޓްރީ ގުރޫޕްތަކުގެ ލީޑަރުންނަށް އެރުވުމުން ބޮޑެތި ފާޑުކިޔުން އަމާޒުވެފައި ވަނިކޮށް، ސުއޫދު "މިހާރު" އަށް ވިދާޅުވީ ރިޕޯޓު އާންމު ކުރުމުގެ ސަބަބުން ލިބުނު ފައިދާތައް ގިނަ ކަމަށެވެ. މައުލޫމާތު އާންމު ކުރުމުގެ ސަބަބުން ގިނަ މީހުން އެ ކޮމިޝަނަށް ބަޔާން ދޭން ބޭނުންވާ ކަމަށް އޭނާ ވިދާޅުވި އެވެ. އެހެންވެ، އޭގެ ނަތީޖާ ވަރަށް ރަނގަޅު ކަމަށް ވެސް ސުއޫދު ވިދާޅުވި އެވެ.\n"އަޅުގަނޑުމެންނަށް މައުލޫމާތު އާންމު ކުރުމުގެ ސަބަބުން ގިނަ މީހުންތަކެއް އަތުވެއްޖެ މައުލޫމާތު ދޭން. އިތުރު ކަންކަން އެނގިގެން އެ ވާހަކަތައް ކިޔައި ދޭން އެބަ އާދޭ،" ސުއޫދު ވިދާޅުވި އެވެ.\nސުއޫދު ވިދާޅުވީ ރިޕޯޓުގައި ރައްދުވާ މީހާ ނުވަތަ ތުހުމަތު ކުރާ މީހަކީ ކޮބައިކަން އެނގުމުން، އެ މީހުންނާ ގުޅޭ ގޮތުން އާންމުންނަށް ލިބިފައި ހުރި މައުލޫމާތު ކޮމިޝަނާ ހަމައަށް ގެނެސް ދިނުމަށް އާންމުންނަށް ހިތްވަރު ލިބިފައިވާ ކަމަށެވެ. އަދި އާންމުން އިތުރު މައުލޫމާތު ދިނުމުގެ ސަބަބުން މި މައްސަލައިގައި އިތުރު ހެކިތަކެއް ލިބޭނެ ކަމަށް ގަބޫލު ކުރައްވާ ކަމަށް ވެސް ސުއޫދު ވިދާޅުވި އެވެ.\n"އެހެންވީމާ އަޅުގަނޑުމެންގެ ލޯ ވަރަށް ބޮޑަށް ހުޅުވިއްޖެ. އިތުރު ދިމަދިމާ އަށް ދިއުމަށާއި އިތުރު ލީޑްތަކެއް ލިބިއްޖެ. ލިބުނު ފައިދާ މާ ބޮޑު ކަމަށް އަޅުގަނޑަށް ވިސްނެނީ،" ސުއޫދު ވިދާޅުވި އެވެ.\nމިދިޔަ އާދިއްތަ ދުވަހު ނޫސްވެރިންނާ ބައްދަލުކުރައްވައި ސުއޫދު ވިދާޅުވީ މިހާތަނަށް ލިބިފައިވާ ހެކިތަކަށް ބަލާއިރު ދީނީ ހަރުކަށި ފިކުރުގެ ބަޔަކު ވަނީ ރިލްވާން މަރާލާފައިވާ ކަމަށް ބުނެވޭ ކަމަށެވެ. އެއީ އެކަމަކު، މަރެއް ސާބިތު ކުރަން ބޭނުންވާ ވަރެއް ނޫން ކަމަށް ވެސް ސުއޫދު ވިދާޅުވި އެވެ.\nރިލްވާން ގަދަކަމުން ފޮރުވި ކަމަށް ބުނެ ދެ މީހެއްގެ މައްޗަށް ދައުލަތުން ދައުވާ ކުރި އެވެ. އެކަމަކު އެ ދެ މީހުންގެ މައްޗަށް ކުށް ސާބިތުނުވާ ކަމަށް ކްރިމިނަލް ކޯޓުން ވަނީ މިދިޔަ އަހަރުގެ އޮގަސްޓް މަހު ހުކުމްކޮށްފަ އެވެ. އެކަމަކު، އެ މައްސަލަ މިހާތަނަށް އައިއިރު، ހައި ކޯޓުގައި އިސްތިއުނާފެއް ނުކުރެ އެވެ.\nއިތުރު ލިޔުންތައް ޕޮލިސް މީހުން މެރުން ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު) ރިޔާސީ ކޮމިޝަން އަހުމަދު ރިލުވާން


» ބިދޭސީ ގައުމަކުން ދިވެހި މުދައްރިސަކު ގެންނާކަށް ނުޖެހޭ\n» ޒިނޭގެ ޙައްދަކީ ޖަހަން ޖެހޭ އެއްޗެކެވެ.\nއަންހެނާގެ ކަރާމާތާއި ޝަރަފު ގެއްލެނީ ޙައްދުގެ ސަބަބުންނޭ ބުނާ މީހާއަށް ވުރެ ވަކިން ބޮޑަށް ފުރެދިފައިވާ މީހަކުވާނެހެއްޔެވެ؟\n» ކައިވެނީގެ ގުޅުމަށްފަހު...!\nދެމަފިރިން އުފަލާއި އަރާމު ހޯދުމުގައި އެތަކެއް މަގުތަކެއް ވެއެވެ. ދެމަފރިން އެކަކު އަނެކަކުގެ ރުހުމާއެކު، އިސްލާމީ ޝަރީޢަތުގެ ޙުދޫދުގެ ތެރޭގައި މިއިން ކޮންމެ ގޮތެއް ޚިޔާރުކުރުން ހުއްދަވެގެން ވެއެވެ.\n» މައު ފޮޅުންކަމަށް ވަނީ ފިޔަތައް ހުޅުވުނީމައެވެ.\n» މުއުތަބަރު ފަރާތް ....!!!\nމަދުންނަމަވެސް ލިޔުންތެރީންނާއި ނޫސްވެރިންފަދަ ބޭބޭފުޅުންގެ ލިޔުންތަކުގައި "މުއުތަބަރު" މިޔަށް ނިސްބަތްކޮށް އެއްވެސް ހަގީގަތެއްނުވާ ވާހަކަތަކާއި ޚަބަރުތައް ހިތުހުރި ގޮތަކަށް ލިޔެ ފަތުރަމުން ދާކަމީ ހިތާމަހުރި ދެރަކަމެކެވެ.\n» ކާމިޔާބު އުނގެނުމަކަށް ދަތުރު ކުރުމުގައި އިނާމް ދިނުމާއި އަދަބު ދިނުން\nކުލާހެއްގައި ތިބޭ ދަރިވަރުންނަކީ ސިފައިގެ ގޮތުންނާއި ތޫނުފިލި ކަމުގެ ގޮތުންނާއި ސުލޫކީ މިންގަނޑުވެސް ތަފާތު ކުދިންކަން މުދައްރިސް ދަންނަން ޖެހެއެވެ. ގިނަފަހަރަށް މިފަދަ ތަފާތުތައް ފެންނަނީ ކުއްޖާ އުޅޭ މާހައުލު ނުވަތަ ވެށީގެ ސަބަބުންކަމުގައި ނަފަސާނީ ޢިލްމުގެ އަހުލުވެރިން ހާމަކުރައްވާފައިވެއެވެ. އަދި ހަމަ އެއާއެކު މިޒާޖަށާއި އުޅުމަށާއި ސިފައަށް އަންނަ ބަދަލު ތަކަކީ ވިރާސީ ގޮތުން ދިމާވާ ކަންތައްތަކެއް ކަމުގައި އެންޓްރޮޕޮލޮޖިސްޓުން ކޮށްފައިވާ ދިރާސާތަކުން ހާމަވެފައިވެއެވެ.\n» ތިބާ އަހަރެންނަށް ބަލާލައިފިނަމަ...\nތިބާ އަހަރެންނަށް ބަލާލައިފިނަމަ، ތިބާއަށް ފެންނަނީ ކޮން މަންޒަރެއް ހެއްޔެވެ؟ އެމީހެއްގެ ޢަޤީދާއާހެދި، ހިފެހެއްޓިފައިވާ މީހެއް ހެއްޔެވެ؟ އެހެންމީހުންނާ އެއްގޮތަށް މިނިވަންކަން ލިބިގަންނަން މަސައްކަތް ނުކުރާ، ފަހަށް ޖެހިފައިވާ މީހަކު ހެއްޔެވެ؟ ތިބާ އަހަރެންނަށް ބަލާލައިފިނަމަ، ތިބާއަށް ފެންނަނީ ކޮން މަންޒަރެއް ހެއްޔެވެ؟ ފޫހި އަދި، ތިބާގެ ނަޒަރުގައި ކުރިނާރާ ހުރި މީހެއް ހެއްޔެވެ؟\n» އަޅުގަނޑުމެން ކުރާ ކޮންމެކަމެއް ރެކޯޑްކުރެވެމުން ދާކަން އަޅުގަނޑުމެންނަށް އެނގޭބާ!\nހަމަކަށަވަރުން، ތިމަންއިލާހު އިންސާނާ ހެއްދެވީމެވެ. އަދި އޭނާގެ ނަފްސު އޭނާޔަށް ވަސްވާސްދޭ ކަންތައް ވެސް ތިމަންއިލާހު ދެނެވޮޑިގެންވަމެވެ. އަދި އޭނާގެ ކަނދުރާގެ މައިނާރަށްވުރެވެސް ތިމަންއިލާހު އޭނާޔާ ކުއްތަންވެ ވޮޑިގެންވަމުއެވެ. އެއީ އޭނާގެ ކަނާތްފަރާތުގައްޔާއި، ވާތްފަރާތުގައި ތިއްބަވާ ދެމަލާއިކަތުން އޭނާ ކުރާ ކަންތަކާއި، ބުނާ ބަސްތައް ލިޔުއްވާހިނދުގައެވެ. އޭނާ ކުރާ ޢަމަލުތައް ބަލަހައްޓަވަން އޭނާގެ ކައިރީގައި ޙާޟިރުވެ މަލާއިކަތަކުނެތި، އެނާޔަކަށް އެއްވެސް ބަހެއް ނުބުނެވެތެވެ\n» ރުޅި ގަދަވުމުގެ ސުންޕާކަން\nއަދި، ތިޔަބައިމީހުންގެ ވެރިރަސްކަލާނގެ حضرة ން ފާފަފުއްސެވުން ލިބިގަތުމަށާއި، އުޑުތަކާއި ބިންފަދަ ތަނަވަސްކަންހުރި ސުވަރުގެޔަށް ތިޔަބައިމީހުން އަވަސްވެގަންނާށެވެ! އެސުވަރުގެ ތައްޔާރުކުރައްވާފައިވަނީ، تقوى ވެރިންނަށެވެ. އެއުރެންނަކީ، ތަނަވަސްކަމުގައްޔާއި، ދަތި حال ގައި، (މުދާ) ހޭދަކޮށް އުޅޭމީހުންނެވެ. އަދި، ރުޅި މަތަކޮށް ހިފަހައްޓާ މީހުންނެވެ. އަދި، މީސްތަކުންނަށް މާފުކުރާ މީހުންނެވެ. އަދި إحسان ތެރިންދެކެ اللَّه ލޯބިވެވޮޑިގެންވެއެވެ.\n» ޅަފަތުގައި ދަރިންނަށް ރަގަޅު ތަރުބިޔަތު ދިނުމުގެ މުހިއްމުކަން


"Neerja " kaamiyaabu viyas Sonam Kapoorah ufaavaakah neyngunu\n"ނީރްޖާ" ކާމިޔާބުވިޔަސް ސޯނަމަށް އުފާވާކަށް ނޭނގުނު\nސޯނަމް ކަޕޫރުގެ ފިލްމީ ކެރިއަރުގައި ކާމިޔާބު ގިނަ ފިލްމުތަކެއް ކުޅެފައި ވެއެވެ. ނަމަވެސް ހުރިހާ ފިލްމުތަކެއްގެ ތެރެއިން ވެސް "ނީރްޖާ" އަކީ ޚާއްސަ އެވެ. އެހާ މޮޅު އަދި އެހާ ރީތި ފިލްމެއް ސޯނަމް މިހާތަނަށް ކުޅެފައި ނުވާތީ އެވެ. ޚާއްސަކޮށް އެފިލްމުގައި އޭނާ އެކްޓްކޮށްފައިވާ ފެންވަރަށް އެހެން އެއްވެސް ފިލްމެއްގައި އެކްޓް ކުރެވިފައެއް ނުވެ އެވެ.\nޑައިރެކްޓަރު ރާމް މަދުވާނީގެ "ނީރްޖާ"އަކީ އެއާ ހޮސްޓެސް ނީރްޖާ ބަނޯތުގެ ހަގީގީ ގުރުބާނީގެ ވާހަކަ ކިޔައިދީފައިވާ ފިލްމެކެވެ. ޕޭން އެމް ފްލައިޓެއް 1986 ގައި ހައިޖެކްކުރިއިރު އޭގައި އޭއާ ހޮސްޓެސް އެއްގެ ގޮތުގައި ހުރި ނީރްޖާ އެ ބޯޓުގައި ތިބި ކުޑަކުދިންތަކެއްގެ ފުރާނަ ސަލާމާތްކުރުމަށް އޭނާގެ އަމިއްލަ ފުރާނަ ގުރުބާންކުރި އަސަރުގަދަ ހާދިސާ މި ފިލްމުން ފެނެ އެވެ.\nކްރިޓިކްސް އާއި ބެލުންތެރިންނަށް ވެސް މި ފިލްމު އިންތިހާއަށް ކަމުދިޔަ އެވެ. އަދި ސޯނަމްގެ ނާޒުކު އަދި އެހާމެ ހިތަށް އަސަރުކުރުވާ މޮޅު އެކްޓިންގެ ސަބަބުން އޭނާއަށް އެންމެންގެ ތައުރީފު އޮހުނެވެ. ނަމަވެސް ސޯނަމް ބުނި ގޮތުގައި ކޮންމެވެސް ސަބަބު ތަކަކާހުރެ އޭނާއަކަށް އެ ފިލްމަށް ލިބުނު ކާމިޔާބުން އުފަލެއް ނުލިބުނެވެ.\nއެ ދުވަސްވަރުގެ އިހްސާސް ސޯނަމް ސިފަ ކުރަނީ ހަތަރު އަނގޮޅިއެއްގެ މެދުގައި ދާނެ މިސްރާބެއް ނޭނގި ހުރި މީހެއްގެ މިސާލެވެ.\n"ފިލްމު ރިލީޒްކޮށް ދެ ދުވަސްވީއިރު ބޮޑު ކާމިޔާބެއް ހޯދަމުން ދިޔަ ނަމަވެސް އަހަރެންނަށް އުފާވާކަށް ވެސް ނޭނގުނު. ޑައިރެކްޓަރު ރާމް ބުނަނީ އެއީ އަހަރެންނަށް ތަހައްމަލުކުރަން ޖެހުނު އިހްސާސްތަކުގެ ސަބަބުން ވެގެން އުޅޭ ގޮތެކޭ. އެހެންވެ އޭރު ކުރެވެމުންދިޔަ އިހްސާސްތަކާ ތަފާތު އިހްސާސެއް ކުރެވޭތޯ އަހަރެއްހާ ދުވަސް ފިލްމު ކުޅުމާ ދުރަށް ދިޔައިން،" ސޯނަމް އޭނަގެ އިންސްޓަގްރާމް އެކައުންޓުގައި ކޮށްފައިވާ ޕޯސްޓެއްގައި ބުނެފައި ވެއެވެ.\nއޭނާ މި އުނދަގޫތަކުގައި ހޭދަކުރި އަހަރު ދުވަހުގެ ތެރޭގައި އޭނާއަށް މިހާޜުގެ ފިރިމީހާ އާނަންދު އަހޫޖާ އާ ބައްދަލުވެ އެމީހުންގެ މެދުގައި ލޯބީގެ ގުޅުމެއް އުފެދުނެވެ. އަދި އޭނާ ހުރި ހާލަތުން އާދައިގެ ހާލަތަކަށް ބަދަލުވެ އަލުން ދިރިއުޅެން ދަސްވީ އާނަންދުގެ ލޯތްބާއި އޯގާތެރިކަމުން ކަމަށް ސޯނަމް ބުނެފައި ވެއެވެ.\nކޮއްކޮ ރިއާގެ ކައިވެނީގައި އެންމެންގެ ލޯ ސޯނަމްގެ ބަނޑަށް\n"އައިޝާ" ކުޅުނުއިރު ވަރަށް ބުލީކުރި\nޝާހްރުކާއެކު ފިމް ކުޅެން ބޭނުންނުވާ ހަތަރު ބަތަލާ


Eydhafushin fahathun arai Inguradhoo aa ehvaru koffi\nއޭދަފުށިން ފަހަތުން އަރައި އިނގުރައިދޫއާ އެއްވަރުކޮށްފި\n4 އޮކްޓޫބަރ 2019\nގޯލްޑެން ފުޓްސަލް ޗެލެންޖުގެ ޒޯން ދޭއްގައި ރޭ ކުޅުނު މެޗުގެ ފަހު ވަގުތު ޖެހި ގޯލުތަކުން ރ. އިނގުރައިދޫއާ ދެކޮޅަށް ކުޅުނު މެޗު އޭދަފުށިން އެއްވަރުކޮށްފި އެވެ. ރޭ ހުޅުމާލޭ ފުޓްސަލް ދަނޑުގައި ކުޅުނު މެޗު އެއްވަރުވީ 3-3 އިންނެވެ.\nފޯރިގަދަވާނެ ކަމަށް ކުރިންވެސް ބެލެވުނު މި މެޗުގައި ދެޓީމުގެ ފަރާތުން ވެސް ފެނުނީ ވާދަވެރި ކުޅުމެވެ. މެޗު ފަށައިގެން އޭދަފުއްޓަށް ގޯލު ޖަހާނެ ފުރުސަތުތައް ލިބި ވަނީ ބޭކާރުވެފަ އެވެ. ނަތީޖާއެއްގެ ގޮތުން އިނގުރައިދޫން ވަނީ ލިބުނު ފުރުސަތުގެ ބޭނުން ހިފައި ލީޑު ނަގައިފަ އެވެ. އެޓީމުގެ ފުރަތަމަ ގޯލު ޖަހައިދިނީ އަލީ ފާތިހު އެވެ. ހުސްކޮށް ހުރެ ފާތިހު ފޮނުވާލި ބޯޅަ ވަނީ ގޯލުގެ މަތީ ކަނަށެވެ. އެކަމަކު އޭގެ އިރުކޮޅެއް ފަހުން އޭދަފުށީގެ އިޝާން އިބްރާހީމް (ސައްޓު) ވަނީ ގޯލެއް ޖަހައި ނަތީޖާ ހަމަހަމަކޮށްފަ އެވެ. އިނގުރައިދޫގެ ކުޅުންތެރިއެއް ކައިރިން ކަޓުވާލުމަށް ފަހު ސައްޓު ފޮނުވާލި ބޯޅަ ގޯލަށް ވަނީ ކީޕަރު އަތުގައި ޖެހިފަ އެވެ. މެޗު އެއްވަރުވެފައި އޮއްވައި އިނގުރައިދޫން ވަނީ ފުރަތަމަ ހާފުގެ ފަހު ވަގުތު އިތުރު ގޯލެއް ޖަހައި މެޗުގައި ދެ ވަނަ ފަހަރަށް ލީޑު ނަގައިފަ އެވެ. މި ގޯލު އެޓީމަށް ކާމިޔާބުކޮށްދިނީ އަލީ ހާފިޒް (ހާއްޕެ) އެވެ. ހާއްޕެ މަޑުމަޑުން ފޮނުވާލި ބޯޅަ ގޯލަށް ވަނީ އޭދަފުށީގެ ކީޕަރު އަބްދުﷲ ނާސިހުގެ ގައިގައި ޖެހިފަ އެވެ.\nމެޗުގެ ދެ ވަނަ ހާފުގައި އޭދަފުށިން ކުރިއަށް ޖެހިގެން ކުޅުނު އިރު ކައުންޓަ އެޓޭކުގައި އިނގުރައިދޫއަށް ވަނީ ގޯލު ޖަހާނެ ފުރުސަތުތަކެއް ލިބިފަ އެވެ. އިނގުރައިދޫގެ ތިން ވަނަ ގޯލު ކާމިޔާބުކޮށްދިނީ އަހުމަދު އައިހަމް އެވެ. މިއީ ކައުންޓަ އެޓޭކެއްގައި އެޓީމުން ޖެހި ގޯލެކެވެ. ދެ ގޯލުގެ ލީޑެއް ލިބުމުން އިނގުރައިދޫން މެޗުގެ ބާކީ ބައި ކުޅުނީ ލީޑުގައި އޮވެ މެޗު ނިންމާލުމަށެވެ. އެކަމަކު އޭދަފުށިން ކުރިއަށްޖެހި ފުލުފުލުގައި ގިނަ ހަމަލާތަކެއް އުފައްދައި ވަނީ ދެ ގޯލު ޖަހައިފަ އެވެ. އޭދަފުއްޓަށް ފަހު ދެގޯލު ޖަހައިދީ މެޗު އެއްވަރުކޮށްދިނީ އަހުމަދު އަޝްރަފް ޔޫސުފް (ސޮބީ) އެވެ. އަތޮޅު ބުރަށް ފަހު އޭދަފުށީ ޓީމަށް އިތުރު ކުރި އަލީ ފާސިރު (ސެންޓޭ) ދިން ބޯޅަ ހޯދުމަށް ފަހު ސޮބީގެ ފުރަތަމަ ގޯލު ފޮނުވާލީ ގޯލުގެ މެދަށެވެ. ސޮބީ ގޯލު ޖެހިއިރު އިނގުރައިދޫގެ ޑިފެންޑަރަކާއި ގޯލްކީޕަރު އެބޯޅަ ހުއްޓުވަން ކުރި މަސައްކަތް ކާމިޔާބެއް ނުވި އެވެ. ސޮބީގެ ގޯލަށް ފަހު މެޗުގެ ނަތީޖާ ހަމަހަމަ ކުރަން ސައްޓު އަށް ވަނީ ހުސް ފުރުސަތެއް ލިބި ބޭކާރުވެފަ އެވެ. އެކަމަކު މެޗުގެ ފަހު ސިކުންތުގައި އޭދަފުއްޓަށް ޕޮއިންޓެއް ކަށަވަރުވީ ސޮބީ ވައްދާލި ހިތްގައިމު ގޯލަކުންނެވެ. ދަނޑުގެ މެދުން އުންޑައެއްހެން ސޮބީ ފޮނުވާލި ބާރު ބޯޅަ ގޮސް ވަނީ ގޯލުގެ ތިރީ ކަނަށެވެ. މި ގޯލަށް ފަހު ސޮބީ އުފާފާޅުކުރި ގޮތުން ރެފްރީ ވަނީ އޭނާއަށް ރީނދޫ ކާޑު ދައްކައިފަ އެވެ. މެޗުގެ މޮޅު ކުޅުންތެރިޔާގެ މަގާމް ހޯދީ އިނގުރައިދޫ ޓީމުގެ ހާއްޕެ އެވެ.\nޒޯން ދޭއްގައި މި ދެރަށުގެ އިތުރުން ވާދަކުރަނީ ހޮޅުދޫ އެވެ. މި ޒޯނުގައި ދެން ކުޅޭ މެޗުގައި ބައްދަލުކުރާނީ ހޮޅުދޫ އާއި އިނގުރައިދޫ އެވެ. މި މެޗު ކުޅޭނީ ހޮނިހިރު ދުވަހުގެ ރޭ 10:15 ގަ އެވެ. ޒޯން ބުރުގެ ފަހު މެޗުގައި އޭދަފުއްޓާއި ހޮޅުދޫ ވާދަކުރާ މެޗު އޮންނާނީ އަންނަ ބުދަ ދުވަހުގެ ރެ އެވެ. މި މެޗު ފަށާނީ 10:15 ގަ އެވެ. ޒޯން ބުރުގެ ގަދަ ދެ ޓީމަށް ގަދަ 16 އިން ފުރުސަތު ލިބޭނެ އެވެ.


ގެނުވިއޭ ހިތްތަކަށް ހަމަޖެހުން! … ވަޅުޖެހިފައިވާ ސުންނަތެއް ދިރުވުމުން! | Dhiislam | Dhiislam\nގެނުވިއޭ ހިތްތަކަށް ހަމަޖެހުން! ... ވަޅުޖެހިފައިވާ ސުންނަތެއް ދިރުވުމުން!\nޙަސަން ޝިޔާޒް އޯގަސްޓް 9, 2013\nއައްޑޫ ހިތަދޫ ސްޓޭޑިއަމްގައި އިއްޔެ ބޭއްވި ފިޠުރު ޢީދުގެ ޖަމާޢަތް - މިއީ އައްޑޫގައި ފަހުގެ ތާރީޚެއްގައި ހާމަމައިދާނެއްގައި ޢީދު ނަމާދު ކުރެވުނު ފުރަތަމަ ފަހަރު - ފޮޓޯ : ޝިމްލާ އަޙްމަދު\nއިސްލާމްދީނުގައި ޝަރުޢުކުރެވިފައިވާ އެންމެހާ ކަންތަކަކީ މުޅި މުޖުތަމަޢަށް އޭގެ މަންފާހުރި ކަންތައްކަން ކަށަވަރެވެ. ﷲ އާއި އެކަލާނގެ ރަސޫލާ މުޙައްމަދު ޞައްލަﷲ އަލައިހިވަސައްލަމް އަޅުގަނޑުމެންނަށް ޢިރުޝާދު ދެއްވާފައިވާ ކަންތަކަށް ޢަމަލުކުރުމުން އޭގެ ފައިދާ ކުރަނީ ހަމަ އަޅުގަނޑުމެންނަށެވެ. ހަމަޖެހުމާއި އުފާ ގެނުވަނީ ހަމަ އަޅުގަނޑުމެންގެ ހިތްތަކަށެވެ.\nމުސްލިމުން އުފާ ފާޅުކުރުމަށް ޝަރުޢީ ގޮތުން ޚާއްޞަވެފައިވާ ދެ ދުވަހަކީ އަޟުޙާ ޢީދު ދުވަހާއި ފިޠުރު ޢީދު ދުވަހެވެ. ދީނީ ޢިލްމުވެރިންގެ ފަރާތުން އަޅުގަނޑުމެންނަށް އެނގިފައިވާ ގޮތުގައި، މި ދެ ދުވަހު ޢީދު ނަމާދު ޖަމާޢަތުގައި ކުރުމަކީ ގަދަވެގެންވާ ސުންނަތެކެވެ. ޒަމާނުއްސުރެ އަޅުގަނޑުމެންގެ ރާއްޖޭގައި ޢަމަލުކުރަމުން އައިގޮތަކީ މިސްކިތުގައި ޢީދު ނަމާދުކުރުން ކަމުގައިވިޔަސް، އެއީ ސުންނަތާ ދުރުގޮތެއްކަމާއި، ސުންނަތް ގޮތަކީ ޢީދު ނަމާދު ހާމަމައިދާނެއްގައި ކުރުންކަން ދީނީ ޢިލްމުވެރިން ދަނީ ބަޔާންކުރައްވަމުންނެވެ.\nޢިލްމުވެރިން މިގޮތަށް ބަޔާންކުރައްވަމުންދާތާ އަހަރުތަކެއް ވަނީ ފާއިތުވެގެން ގޮސްފަ އެވެ. ހަނދާންވާ ގޮތުން، 2008 ވަނަ އަހަރެއްހާ ހިސާބުގައި، ޝައިޚް މުޙައްމަދު ނަޝީދު އާދަމް މާލޭގެ މިސްކިތެއްގައި ދެއްވި ދަރުސެއްގައި ޢީދުގެ ޙުކުމްތަކާ ބެހޭގޮތުން ވާހަކަފުޅުދައްކަވަމުން ވަރަށް ފުރިހަމައަށް ތަފްޞީލާއެކު މިމައްސަލައަށް ބައްލަވާލެއްވި އެވެ. މިކަންއޮންނަ ގޮތް ފުރަތަމަ ފަހަރަށް އަޅުގަނޑަށް ސާފުވެގެން ދިޔައީ އެދަރުސުންނެވެ. ޢީދު ނަމާދުކުރުން ސުންނަތް ގޮތަކީ ހާމަމައިދާނެއްގައި ކުރުން ކަމަށާއި، ރާއްޖޭގައިވެސް ސްޓޭޑިއަމް ފަދަ ތަންތަން ހުންނައިރު އެފަދަ ހާމަތަންތަނުގައި އެނަމާދުގެ ޖަމާޢަތް ހެދުން ބޮޑަށް ރަނގަޅުވެގެންވާ ކަމަށް ޝައިޚް ނަޝީދުގެ ވާހަކަފުޅުގައި އަލިއަޅުއްވާފައިވެ އެވެ.\nދީނީ ޢިލްމުވެރިން ތަކުރާރުކޮށް ދެއްވާ ދަރުސްތަކާއި ކުރައްވާ މަސައްކަތްތަކުގެ ސަބަބުން އާންމުންގެ މެދުގައި ހޭލުންތެރިކަން އިތުރުވިވަރަކަށް، އެކަމުގެ ހެޔޮ އަސަރު މުޖުތަމަޢުން މިއަދު ދަނީ ފެންނަމުންނެވެ. އެގޮތުން ޢީދު ނަމާދު ހާމަމައިދާނެއްގައި ކުރުމުގެ ސުންނަތަށް ރާއްޖޭގެ އެކިކަންކޮޅުތަކުގައި މިހާރު ޢަމަލުކުރެވެމުންދާކަމަކީ އުފާވެރި ކަމެކެވެ.\nރާއްޖޭގައި ފަހުގެ ތާރީޚެއްގައި ހާމަމައިދާނެއްގައި އިންތިޒާމުކުރެވިގެން ޢީދު ނަމާދު ކުރެވުނީ މިދިޔަ 1433 ވަނަ އަހަރެވެ. އޭގެ ފަހުން މިދިޔަ އަހަރުގެ އަޟްޙާ ޢީދާއި އިއްޔެ ފާހަގަ ކުރެވުނު ފިޠުރު ޢީދު ވެސް ރާއްޖޭގެ އެކި ރަށްރަށުގައި ހާމަމައިދާނުގައި ވަނީ ކޮށްފަ އެވެ. ފިޠުރު ޢީދުގެ ޖަމާޢަތް ހާމަމައިދާނުގައި އިއްޔެ ބާއްވާފައިވާ ރަށްރަށުގެ ތެރޭގައި މާލެއާއި، އައްޑޫ ހިތަދޫއާއި، ޅ. ނައިފަރާއި، ހދ. ހަނިމާދޫ އާއި، ފ. ދަރަނބޫދޫގެ އިތުރުން ބައެއް ރަށްރަށް ހިމެނެ އެވެ.\nރާއްޖޭގެ ރަށްރަށުގައި ހާމަމައިދާންތަކުގައި ޢީދު ނަމާދުކުރުން އާކަމެއްގެ ގޮތުގައި އަޅުގަނޑުމެންނަށް މިއަދު ފެނުނަސް، މުސްލިމުން އުޅޭ އެހެން ގައުމުތަކުގައި އާންމު ގޮތެއްގައި ޢީދު ނަމާދު ކުރެވެމުން ދަނީ ހާމަމައިދާންތަކުގަ އެވެ.\nމިގޮތަށް ހާމަމައިދާނުގައި ގިނަ ބަޔަކު އެއްވެ ޢީދު ނަމާދު ޖަމާޢަތުގައި ބައިވެރިވުމަކީ މުސްލިމުންގެ އެއްބަޔަކު އަނެއް ބަޔަކާ އެއްތަނަކުން ބައްދަލުވެ، ގުޅުން ބަދަހިވެ އެއްބައިވަންތަކަން އިތުރުވުމާއެކު މުސްލިމުންގެ ހިތްތަކަށް ވަރަށް ބޮޑަށް އުފާވެރިކަމާއި ހިތްހަމަޖެހުން ގެނެސްދޭ ކަމެކެވެ.\nފަހުގެ ތާރީޚެއްގައި އައްޑޫ ހިތަދޫގައި ހާމަމައިދާނެއްގައި އިއްޔެ ކުރެވުނު ފިޠުރު ޢީދު ނަމާދުގެ ޖަމާޢަތަށް މައިދާން ތައްޔާރުކުރުމުގެ އިންތިޒާމް ހަމަޖެއްސުމުގައި އިސްކޮށް ހަރަކާތްތެރިވި ނޫރުލްއިސްލާމް ޖަމްޢިއްޔާގެ ރައީސް އައްޝައިޚް މުޙައްމަދު އަނީލް ވިދާޅުވި ގޮތުގައި، އިއްޔެއަކީ އޭނާގެ ޙަޔާތުގައި އެންމެ ބޮޑު ކާމިޔާބީއެއް ޙާޞިލްކުރެވުނު ދުވަހެވެ. ސަބަބަކީ، ހާމަމައިދާނެއްގައި ސުންނަތާއެއްގޮތަށް ފިޠުރު ޢީދު ނަމާދު ބޮޑު ޖަމާޢަތެއްގައި ކުރެވޭނެ އިންތިޒާމްކުރެވި، ރަސޫލުﷲ ޞައްލަﷲ އަލައިހިވަސައްލަމްގެ ސުންނަތް ދިރިގެން ދިޔަ މަންޒަރު ފެނުމެވެ. ދެހާހެއްހާ މީހުންނާއެކު ހިތަދޫ ޒޯން ސްޓޭޑިއަމްގައި ފުރަތަމަ ފަހަރަށް ޢީދު ނަމާދު ކުރެވުނީ ހަމައެކަނި ﷲ ގެ ރަޙްމަތުން ކަމުގައި ޝައިޚް އަނީލް ވިދާޅުވި އެވެ.\nއަންނަ އަޟްޙާ ޢީދުން ފެށިގެން ކޮންމެ ޢީދެއްގައިވެސް މޫސުން ތަންދޭނަމަ، ހާމަމައިދާނުގައި ޢީދު ނަމާދު ކުރެވޭނެ އިންތިޒާމް ހަމަޖެއްސުމަށް ރާއްޖޭގެ ހުރިހާ ރަށްރަށަކުންވެސް މިހާރުއްސުރެ އަޒުމް ކަނޑައަޅައި އެކަމަށް މަސައްކަތްކުރަންވެއްޖެ އެވެ. އެގޮތުން ރަށްރަށުގެ އާންމުންގެ މެދުގައި ފުރަތަމަ މިކަމާމެދު ހޭލުންތެރިކަން އިތުރުކުރަންޖެހެ އެވެ. ކަންއޮންނަ ގޮތް ސާފުކޮށް ބަޔާންކޮށްދޭން ޖެހެ އެވެ.\nދީނީ ޢިލްމުވެރިން ޙަދީޘްގެ އަލީގައި ބަޔާންކުރައްވާ ގޮތުގައި، ސުންނަތެއް މަރުވަމުން ދަނިކޮށް އެކަމެއް ދިރުވައިފިމީހަކަށް އެކަމެއް ކުރި މީހުންގެ ދަރުމައިން އެންމެ ތަންކޮޅެއްވެސް އުނިނުވެ އެމީހަކަށް ދަރުމަ އާއި ޘަވާބު ލިބޭނެ އެވެ. ޝައްކެއްނެތް ގޮތުގައި، ޙަޤީޤީ އެކުވެރިކަމާއި އެއްބައިވަންތަކަމާއި، ހިތްހަމަޖެހުން ވަނީ ޤުރުއާނާއި ސުންނަތަށް ތަބާވުމުންނެވެ.\nލިޔުމާ ގުޅޭ ލިންކުތައް :\nއަޅުގަނޑުމެންގެ ޢުމުރުން މިވީހާ ދުވަހަކު ޢީދު ނަމާދު ކުރަމުން އައީ މިސްކިތުގައި….؟؟؟\nހާމަ މައިދާނެއްގައި ޢީދު ނަމާދު ކުރުމުގެ އިންތިޒާމް ހަމަޖެއްސުމަށް ޑރ. މަޖީދު މަސައްކަތް ކުރެއްވި: ޝައިޚް ޢިޔާޟު\nޢީދު ނަމާދު - ފޭސްބުކް ޕޭޖް\nޅ. ނައިފަރުގައި ހާމަމައިދާނެއްގައި އިއްޔެ ބޭއްވުނު ފިޠުރު ޢީދުގެ ޖަމާޢަތް - ފޮޓޯ : މުޙައްމަދު ޝާހިދު\nއިއްޔެ މާލޭގެ މާފަންނު ސްޓޭޑިއަމްގައި ބޭއްވުނު ފިޠރު ޢީދު ނަމާދުގެ ޖަމާޢަތް - ދިއިސްލާމް ފޮޓޯ : އިބްރާހީމް އަޝްވާޤް\nޔޫސުފް ރިޔާޟް މޫސާ :\n10 އޯގަސްޓް, 2013 | 1:00\nރާއްޖޭގެ އެކި ކަންކޮޅު ތަކުން މި ފެންނަނީ، ސައްތައިން ސައްތަ އިސްލާމީ ދިވެހި ބޮޑު އުއްމަތް. ހިތާމަޔަކީ، ފާޑުފާޑުގެ ޕްރޮޕަރ ގެންޑާގެ ތެރެއިން މި މަތިވެރި ދީނުން މި ޤައުމު އެކަހެރި ކުރުމަށް، ޤައުމުގެ މަތިފަޑީގައި އުޅޭބަޔަކު، މަސައްކަތް ކުރަމުންދާކަން. މި ފޮޓޯ ތަކުންވެސް ޢިބްރަތެއް ޙާޞިލްކޮށް، އިސްލާމް ދީން ނޫން އެހެންދީންތަކަށް މި ޤައުމުން ފުރުޞަތުދޭން މަސައްކަތް ކުރާމީހުން އެކަން ހުއްޓާލާ، އިސްލާމީ އުއްމަތަށް ނަޞްރު ދިނުމަށް ތެދުވުމަށް. ހެޔޮލަފާ ޞާލިޙް އަޅެއްގެ އެންމެ ދުޢާ އަކުންވެސް، ތިޔަބައި މީހުންގެ މަސައްކަތްތައް ނާކާމިޔާބު މަސައްކަތްތަކަށް ވެދާނެ.\n10 އޯގަސްޓް, 2013 | 12:14\nާާާހާދަހާ އުފަލެއްވެ އޭ މި މަންޒަރު ފެނުމުން…. މާޝާﷲ


Kulhudhuffushi Airport Ge Terminal: Vaguthee Hiyalehtha?\nހދ. ކުޅުދުއްފުށީ އެއާޕޯޓު ޓާމިނަލް-- ފޮޓޯ: ކުޅުދުއްފުށީ އަންބަޔާސް\n25 ސެޕްޓެމްބަރ 20189ކޮމެންޓް\nކުޅުދުއްފުށީ އެއާޕޯޓުގެ ޓާމިނަލް: ވަގުތީ ހިޔަލެއްތަ؟\nރައީސް އަބްދުﷲ ޔާމީން އަބްދުލްގައްޔޫމުގެ ސަރުކާރުން މިދިޔަ ހަފުތާގެ ތެރޭގައި ހދ. ކުޅުދުއްފުށީގައި ތަރައްގީކުރަމުން އަންނަ އެއާޕޯޓުގެ މަސައްކަތްތައް ނުނިމެނީސް އެތަން ރަސްމީކޮށް ހުޅުއްވާދެއްވާފައިވާއިރު އެއާޕޯޓު ޓާމިނަލްގައި ޗެކިން ކުރިއަށްދާގޮތުގެ ފޮޓޯއެއް އާއްމުވެ ގިނަ ބައެއްގެ ފާޑުކިޔުންތައް ސަރުކާރަށް އަމާޒުވެއްޖެއެވެ.\nބޮޑު ރަސްމިއްޔާތެއް ބާއްވާ ކުޅުދުއްފުށީ ކުޅީގެ ބޮޑު ބައެއް ހިއްކައިގެން ތަރައްގީކުރަމުން އަންނަ އެއެއާޕޯޓު ރަސްމީކޮށް ރައީސް ހުޅުއްވައިދެއްވިއިރު އެތަނުގައި ނިމިފައި އޮތީ ރަންވޭގެ މަސައްކަތް އެކަންޏެވެ. މިހާރު އާއްމުންވަމުން އަންނަ ފޮޓޯތަކުން ފެންނަ ގޮތުގައި އެއާޕޯޓު ޓާމިނަލް ހިޔާކޮށްފައި އޮތްނަމަވެސް އެތަނުގެ ވަށާފާރު ވެސް ފެންނާކަށް ނެތެވެ. ތަނަށް ބޭނުންވާ ސާމާނުތައް ވެސް ޓާމިނަލުގައި ނެތި ޗެކިން ކުރިއަށްގެންދާ މަންޒަރު ފޮޓޯތަކުން ފެންނައިރު އެއީ އެރަށު މީހުންނަށް ހައްގު މިންވަރުތޯ އެއްބަޔަކު އަންނަނީ ސުވާލުކުރަމުންނެވެ.\n- އެއާޕޯޓު ޓާމިނަލްގައި ޗެކިން ކުރިއަށްދަނީ--- ފޮޓޯ: ކުޅުދުއްފުށީ އަންބަޔާސް\nއެތަނަކީ ބިއްލޫރި ޓާމިނަލެއްގެ ގޮތުގައި އެއްބަޔަކު ސިފަކުރަމުން އަންނައިރު އަނެއްބަޔަކު ބުނަމުން އަންނަނީ ވައުދެއްނަމަވެސް އެންމެން ހިތްހަމަޖެހޭ ގޮތަށް ނުފުއްދޭނެކަމަށެވެ. އަދި ގަދަވަޔާއި ވިއްސާރާގައި ކަނޑުމަގުން ހަނިމާދޫއަށް ދިއުމުގެ ބަދަލުގައި އަމިއްލަ ރަށުން ފުރަން ލިބުމުން ޝުކުރުކުރަންޖެހޭކަމަށެވެ.\nދައުލަތުގެ ބަޖެޓުން 53.4 މިލިއަން ރުފިޔާ ހަރަދުކޮށްގެން ތަރައްގީކުރަމުން އަންނަ އެ އެއާޕޯޓުގައި 1200 މީޓަރު ދިގު އަދި 30 މީޓަރު ފުޅާ ރަންވޭ އެއް އޮވެއެވެ. އެއާޕޯޓު ހުޅުއްވަދެއްވުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ އެރަށުގައި ގާއިމުކުރާނީ ރާވާލާ ޓާމިނަލްއެއްކަމުން މިއަހަރު ނިމުމުގެ ކުރިން އެމަސައްކަތް ނިންމާލެވޭނެކަމަށެވެ.\nމިދިޔަ އާދިއްތަ ދުވަހު ބޭއްވި ރިޔާސީ އިންތިހާބު އިދިކޮޅު ރިޔާސީ ކެންޑިޑޭޓު އިބްރާހީމް މުހައްމަދު ސޯލިހް ކާމިޔާބުކުރެއްވުމާއެކު ކުރިއަށް އޮތް ފަސް އަހަރު ވެރިކަންކުރައްވާނީ އެމަނިކުފާނެއެވެ. އެގޮތުން އަންނަ ނޮވެމްބަރު މަހުގެ 17 ގައި އެމަގާމަށް އިބްރާހީމް މުހައްމަދު ސޯލިހު ހުވާކުރެއްވިނަމަވެސް ކުޅުދުއްފުށީ އެއާޕޯޓުގެ މަސައްކަތް ކުރިއަށްދާނެކަމަށް އެމަނިކުފާނު ވަނީ އިންތިހާބަށް ތާއީދުހޯއްދެއްވުމަށް ރަށްރަށަށް ކުރެއްވި ކެމްޕެއިން ދަތުރުފުޅުގެ ތެރެއިން ކުޅުދުއްފުއްޓަށް ވަޑައިގެން އެރަށުގެ ރައްޔިތުންނަށް ވައުދުވެވަޑައިގެންފައެވެ.\nއިބޫ-ފައިސަލް އެއާޕޯޓް ހދ. ކުޅުދުއްފުށި ރައީސް ޔާމީން\nރަގަޅު ރައްޔިތުންނަށް ވީހާވެސް އަވަހަށް ހިދުމަތް ދިނުން އެއީ ހަމަ ރަގަޅު ގޮތް !\nއިބޫ ކާރީގަ ބުނޭ ރީނދޫ ކުލަ ލާށޭ އޭރުން ހުންނާނީ ޗެކިންވެފަ. ސާބަހޭ ރައީސް ޔާމީން\nއެވަރު ކޮށްދިނިމާވެސް ޝުކުރެއް ނުކުރޭ. ހެޔޮދާނެ ކޮންމެ ގޮތަކަށް ޗެކިން ހެދިޔަސް\nހޯހޯ ޔާމީން ހަދާދިން އެއާޕޯޓު ދޯ ތީ. އިބޫއަށް ނުކޮށްދެވޭނެ އެއްކަމެއްވެސް ދެން އޮވޭ\nތީވަރު ކޮށްދީނީމަވެސް ދެރެވޭ. އެީ އެކަން ބަލައެއްނުގަތް. ރަހުމެއް ކުލުނެއް ނެތް ބައެއްތީ . ދެން އޮވޭ އެއާޕޯޓު ކާގެނ. ރިނދޫ މީހުން ނޮކޮށްދޭނެ އެއްކަމެއްވެސް\nނިމުނީމަ ދޯ ހުޅުވަންވާނީ...... ނުނިމެނިސް އަވަަސް އަރުވާގަނެގެން ހުޅުވީދޯ..... އަމާޒަކީ ވޯޓް.... މިހެންހެދީމާ ޤަބޫލު ނުކުރެވޭނެ....\nއޮކޭތާ ތިވަރުވެސް ވީކަން މަދުދުވަސްކޮލެއްގެ ތެރޭގައި.. އާޓާރމިނަލްގެ މަސައްކަތް ދަނީ ރޮކެޓް ސުޕީޑުގަ ކުރިޔަށް.. އަދި ތިރަށުމީހުން އެކަނި ތިތނަށް ދަރުރުކުރަނީވެސް.. ހއ.ގަ ތިހެން އެއަރޕޯޓެއް އަޅައިދިންނަމަ މެޖޯރިޓީ ދިނީސް. ދޯކާ ދިނީމާ ދޯކާ އޮންނާނީ.\nއެހެން ވެރިއަކަށް ކުޅުދުއްފުށީފައި އެއާޕޯޓެއް ނެހެދުނެންނު ހަދަން ނިޔަތްވެސް ނުގަނޭ ދެންހެދީމާ ހަމަ ދަތުރު ނުކުރާން ބުނިމީހުންވެސް ދަތުރުވެސް ކުރާނެ ބުރިޖުންވެސް ދުއްވާނެ ހިގާނެ އަދި ހުޅުމާލޭ ފުލެޓްވެސް ބޭނުންކުރާނެ މިހުރިހާ ކަމެއްވެސް ކުރީ ރައީސް ޔާމީން ،އޭނަގެ ވިސްނުން ވަރަށްމޮޅު ދެން ވަރަށް ސަލާމް\nޔާމިން ހަދައިދިން އެއާޕޯޓު ހަހަހަހަހަހަހަހަަަ މަނަމަވެސް ކަޑަވާނެ


ދިއްދޫ ޤަބުރުސްތާނު ވަށާފާރު ރޭނުމުގެ މަޝްރޫޢުގައި ސޮއިކުރުން ބާއްވައިފި\n15 ނޮވެމްބަރ 2016\nހއ. ދިއްދޫ ޤަބުރުސްތާނު ވަށާފާރު ރޭނުމުގެ މަޝްރޫޢު ފިޔަވަހި 1 ގައި ސޮއިކުރުން މިނިސްޓްރީ އޮފް ހޯމްއެފެއާޒުގައި ބާއްވައިފިއެވެ.\nމިނިސްޓްރީގެ ފަރާތުން މިކޮންޓްރެކްޓްގައި ސޮއި ކުރެއްވީ މިނިސްޓަރ އޮފް ހޯމްއެފެއާޒް އަލްފާޟިލް އަޒްލީން އަޙްމަދު އެވެ. އެމް.ޓީ.ސީ.ސީ ގެ ފަރާތުން ސޮއި ކުރެއްވީ އެކުންފުނީގެ ސީ.އީ.އޯ އަލްފާޟިލް އިބްރާހިމް ޒިޔަތުއެވެ.\nމިމަޝްރޫޢުއަކީ ދެ ފިޔަވެއްސަކަށް ބަހާލައިގެން ކުރަން ހަމަޖެހިފައިވާ މަޝްރޫޢުއެކެވެ. މިގޮތުން މިމަޝްރޫޢުގެ ފުރަތަމަ ފިޔަވަހީގައި ހިމެނެނީ ގަބުރުސްތާނު ވަށާފާރު ރޭނުމުގެ މަސައްކަތެވެ. އަދި ދެވަނަ ފިޔަވަހީގެ ހިމެނެނީ ގަބުރުސްތާނަށް ވެލިއަޅާ ފަސްގަނޑު އެއްވަރުކުރުމެވެ. މިއީ ޕީ.އެސް.އައި.ޕީ ގެ މަޝްރޫޢުގެ ދަށުން ކުރިއަށްދާ މަޝްރޫޢުއެކެވެ.\nމިކޮންޓްރެކްޓް ހަވާލުކުރެވިފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީއާއެވެ.\nމިމަޝްރޫޢުގެ ސަބަބުން ހއ. ދިއްދޫ އަދި އެހެން ރަށްރަށުން އަތޮޅުހޮސްޕިޓަލްގެ ޚިދުމަތްހޯއްދެވުމަށް ވަޑައިގަންނަވާ މީހުންގެ ތެރެއިން ނިޔާވާ މީހުން، ޤަބުރުސްތާނުގެ ޖާގައިގެ ދަތިކަމެއްނެތި ވަޅުލުމުގެ އިންތިޒާމު ހަމަޖެހިގެންދާނެއެވެ.


Faana vikkumah baavvaa neelamugai baiverivumuge furusathu anekkaves hulhuvaalaifi | Masverin Media\nފާނަ ވިއްކުމަށް ބާއްވާ ނީލަމުގައި ބައިވެރިވުމުގެ ފުރުޞަތު އަނެއްކާވެސް ހުޅުވާލައިފި\nރާއްޖޭގައި މުޅިން އަލަށް މޫދުކޮށީގައި ބޮޑުކޮށްފައިވާ ކަސް ފާނަ (Brown Marbled Grouper) ވިއްކުމަށް ބާއްވާ ނީލަމުގައި ރަޖިސްޓަރީ ކުރުމަށް ފިޝަރީޒް މިނިސްޓްރީން އަނެއްކާވެސް ހުޅުވާލައިފިއެވެ.\nފިޝަރީޒް މިނިސްޓްރީން ބުނީ މިފަހަރުގެ ނީލަމުގައި ވިއްކަނީ އދ. މަހިބަދޫން ހޮވާލެވުނު7ގޭބިސީއަކުން ބޮޑުކޮށްފައިވާ ފާނަކަމަށެވެ. ވިއްކުމަށް ހަމަޖެހިފައިވަނީ ބަރުދަނުގައި 450 ގްރާމަށްވުރެ ބޮޑުވެފައިވާ ފާނައެވެ. 437 އާއި 715 ދެމެދުގެ އަދަދަކަށް މާކެޓް ސައިޒުގެ ފާނަ ވަކިވަކި ކޮށިތަކުގައި ސްޓޮކް ކުރެވިފައި ވާކަމަށް އެމިނިސްޓްރީން ބުނެއެވެ.\nމިއީ ދިވެހިރާއްޖޭގައި މެރިކަލްޗަރ ސިނާއަތެއް ގާއިމުކުރުމަށް ފިޝަރީޒް މިނިސްޓްރީގެ ދަށުން ހިންގާ މޯލްޑިވްސް މެރިން ރިސާރޗް އިންސްޓިޓިއުޓުން ހިންގަމުންދާ ދިގުމުއްދަތުގެ ޕްރޮގްރާމުގެ ތެރެއިން، ރާއްޖޭގައި މޫދުކޮށީގައި ފާނަ ބޮޑުކޮށްގެން މާކެޓަށް ނެރޭ ފުރަތަމަ ފަހަރެވެ. މެރިކަލްޗަރ ތަރައްޤީކުރުމަކީ، އަތޮޅުތެރޭގައި ދިރިއުޅޭ ފަރާތްތަކަށް، ރަށްރަށާއި ކައިރިން އާމްދަނީއާއި ވަޒީފާގެ އިތުރު ފުރުސަތުތައް ފަހިކޮށް، ރާއްޖޭގައި ކުރެވޭ އިޤްތިޞާދީ މަސައްކަތްތައް އިތުރަށް ފުޅާކުރުމަށް ސަރުކާރުން ޚާއްސަ އިސްކަމެއް ދެއްވައިގެން ކުރަމުންދާ މަސައްކަތްތަކެކެވެ.\nފިޝަރީޒް މިނިސްޓްރީން ބުނީ އދ. މަހިބަދޫގައި އާލާކޮށްފައިވާ ފާނަތައް ނީލަން ކިއުމަށް މިދިޔަމަހުގެ 16 އިން 19 އަށް ހުޅުވާލި ފުރުސަތުގައި އެއްވެސް ފަރާތަކުން އަގު ހުށަހަޅާފައި ނުވާކަމަށެވެ. އެހެން ކަމުން ވަގުތު ރަޖިސްޓަރީ ވުމަށް އިތުރު ވަގުތު ދިނުމަށްފަހު މިފަހަރު ހުޅުވާލާނީ ވަކިވަކި ކޮށިކޮށީގައި ހުރި ފާނަ ވިއްކާލުމަށްކަމަށެވެ.\nމިފަހަރު މި ނީލަމުގައި ބައިވެރިވުމަށް ރަޖިސްޓަރީ ކުރުމުގެ ފުރުސަތު، މިކަމަށް ޚާއްސަކޮށްފައިވާ މޯލްޑިވްސް މެރިން ރިސާރޗް އިންސްޓިޓިއިޓުގެ ވެބްޕޭޖް https://auction.mmri.gov.mv މެދުވެރިކޮށް، މިއަދުން ފެށިގެން ހުޅުވާލެވިފައިވާކަމަށް އެމިނިސްޓްރީން ބުނެއެވެ. ކުރިން ނީލަމުގައި ބައިވެރިވުމަށް ރަޖިސްޓަރީ ވެފައިވާ ފަރާތްތަކުން އަލުން ރަޖިސްޓަރީ ވާކަށް ނުޖެހޭނެއެވެ.\nމި ނީލަމުގައި ވިއްކާ ފާނައަކީ ވަރލްޑް ބޭންކުގެ އެހީގައި ފިޝަރީޒް މިނިސްޓްރީން ހިންގާ "ސަސްޓެއިނަބަލް ފިޝަރީޒް ރިސޯސަސް ޑިވެލޮޕްމަންޓް ޕްރޮޖެކްޓް" ގެ ދަށުން ރާއްޖޭގައި މެރިކަލްޗަރ ދާއިރާއެއް އުފެއްދުމަށް ކުރެވޭ މަސައްކަތްތަކެއްގެ ތެރެއިން، އދ. އަތޮޅުގެ4ރަށަކަށް އަމާޒުކޮށްގެން ހިންގަމުންދާ ހަރަކާތެއްގެ އުފެއްދުންތަކެވެ. މިގޮތުން، އދ. އަތޮޅު ކައުންސިލާއި، އެއަތޮޅު މަހިބަދޫ، އޮމަދޫ، ދިގުރަށް އަދި ދަނގެތީ ކައުންސިލާއި ގުޅިގެން ހިންގާ ފާނަ ބޮޑުކުރުމުގެ ޕައިލެޓް ހަރަކާތުގައި މި ހަތަރު ރަށުން ޖުމްލަ 19 ގޭބިސީއަކާއިއެކު ފާނަ ބޮޑުކުރުން ތަޖުރިބާކުރަން މިއަހަރު ޖަނަވަރީ މަހުގެ ތެރޭގައި ވަނީ ފަށާފައެވެ.\nޕައިލެޓް ހަރަކާތް ހިންގަނީ ކޮންމެ ގޭބިސީއަކަށް ފާނަ ކޮށްޓާއި، ކުދި ފާނައާއި މަސްކާނާ ފޯރުކޮށްދީ، މިކަމަށް ބޭނުންވާ ތަމްރީނާއި ފަންނީ ލަފާ އެފަރާތްތަކަށް ދީގެންނެވެ. މިހާތަނަށް ތަކެތި ހަވާލުކޮށް، އަމަލީ މަސައްކަތް ފެށިފައިވަނީ މަހިބަދޫ އަދި އޮމަދޫން ހޮވުނު 11 ގޭބިސީއަކަށެވެ. ދޮގުރަށާއި ދަނގެތިން ހޮވުނު ފަރާތްތަކަށް މިމަސައްކަތް ކުރުމަށް ބޭނުންވާ ސާމާނު ހަވާލުނުކުރެވި ވަނީ ރާއްޖޭގައި ހަލުވިކަމާއިއެކު ފެތުރެމުންދާ ކޯވިޑް-19 ބަލިމަޑުކަމުގެ ސަބަބުން ކަމަށް ފިޝަރީޒް މިނިސްޓްރީން ބުނެއެވެ.\nނީލަން ކުރިއަށް ދާނޭ ދުވަހެއް އެ މިނިސްޓްރީން އަދި އިއުލާނެއް ނުކުރެއެވެ.


vnews - Junior Athletics Championship miaharu Fuvahmulah gai\nޖޫނިއާ އެތްލެޓިކްސް ޗެމްޕިއަންޝިޕް މިއަހަރު ފުވައްމުލަކުގައި\nއެތްލެޓިކްސް އެސޯސިއޭޝަނުން އިންތިޒާމުކޮށްގެން ބާއްވާ 12 ވަނަ މަކީޓާ ޖޫނިއަ އެތުލެޓިކްސް ޗެމްޕިއަންޝިޕް މިއަހަރު ފުވައްމުލަކުގައި ބާއްވަން ނިންމައިފި އެވެ.\nފުވައްމުލަކުގައި މިމުބާރާތް ބާއްވަން ނިންމީ މުބާރާތް ބޭއްވުމަށް އެ ސިޓީން ހުށަހެޅި ބިޑު ކާމިޔާބުކޮށްގެންނެވެ. އަދި އެކަން އެތްލެޓިކްސް އެސޯސިއޭޝަނުންވެސް ވަނީ ރަސްމީކޮށް މިއަދު އިއުލާނުކޮށްފަ އެވެ.\nމިއަހަރުގެ މުބާރާތް ބޭއްވުމަށް ނިންމާފައިވަނީ މާޗު މަހުގެ 24 އިން 28ގެ ނިޔަލަށެވެ. މި މުބާރާތް ކުރިއަށްދާނީ ދެ ޖިންސު ތިން އުމުރުފުރާއަކަށް ބަހާލައިގެންނެވެ. އެއީ 13 އަހަރުންދަށާއި 15 އަހަރުންދަށާއި 17 އަހަރުންދަށުގެ އުމުރުފުރާއެވެ.\nމިދިޔަ އަހަރު ށ. މިލަންދޫގައި ބާއްވަން ހަމަޖެހިފައި އޮތް މި މުބާރާތް ޓެކްނިކަލް ސަބަބުތަކަކާއި ހުރެ އެންމެ ފަހު ވަގުތު ކުޅުދުއްފުށީގައި ބާއްވާފައިވާއިރު މިއީ ރާއްޖޭގައި ބޭއްވޭ އެންމެ ބޮޑު ޖޫނިއާ އެތްލެޓިކްސް މުބާރާތެވެ.\nރާއްޖޭގެ އެކި ކަންކޮޅުތަކުގެ ސްކޫލްތަކަށާއި އެސޯސިއޭޝަންގެ ކްލަބް ޖަމްއިއްޔާތަކަށް ހުޅުވާލައިގެން ބޭއްވި މި މުބާރާތުގައި 20 ޓީމަކުން އެތައް ސަތޭކަ އެތްލީޓުންތަކެއް މިދިޔަ އަހަރު ވަނީ ބައިވެރިވެފަ އެވެ.\nމިދިޔަ އަހަރު ބޭއްވި މުބާރާތުގެ އެންމެ ކާމިޔާބު ޓީމުގެ ޝަރަފް ހޯދާފައިވަނީ ތިނަދޫއަށް ނިސްބަތްވާ ރައުހަތު ސްޕޯޓްސް އެކަޑަމީ އެވެ. އެ ޓީމަށް ޖުމްލަ6ޓްރޮފީއެއް ވަނީ ލިބިފަ އެވެ.